വിമാനത്താവളങ്ങളുടെ സ്വകാര്യവല്‍ക്കരണം: മൂന്നാം ഘട്ടം ഏപ്രിലില്; മുംബൈ വിമാനത്താവളം അദാനി ഗ്രൂപ്പിന്\n2021-02-06 09:53:05 pm IST\nന്യൂഡല്‍ഹി: എയര്‍പോര്‍ട്ട് അതോറിറ്റി ഓഫ് ഇന്ത്യയുടെ (എഎഐ) വിമാനത്താവള സ്വകാര്യവല്‍ക്കരണ പ്രക്രിയയുടെ മൂന്നാം ഘട്ടം ഏപ്രിലില് ആരംഭിക്കുമെന്ന് സിവില് ഏവിയേഷന് സെക്രട്ടറി പ്രദീപ് സിംഗ് ഖരോല അറിയിച്ചു.\nവിമാനത്താവളങ്ങള് സ്വകാര്യവല്‍കരിക്കുന്നതിനും ലാഭകരമായ വിമാനത്താവളത്തെ ലാഭകരമല്ലാത്ത വിമാനത്താവളവുമായി ക്ലബ്ബ് ചെയ്തുകൊണ്ടുളള വില്‍പ്പന പ്രക്രിയ്ക്കുമായി സര്‍ക്കാര് പുതിയ സമീപനം തയ്യാറാക്കുമെന്ന് ഖരോല പറഞ്ഞു. ഇതിന്റെ സാധ്യതയെ കുറിച്ച് എ.എ.ഐ പരിശോധിക്കുകയാണ്. ആറ് മുതല് 10 വരെ വിമാനത്താവളങ്ങള് മൂന്നാം ഘട്ട സ്വകാര്യവല്‍ക്കരണ പ്രക്രിയയുടെ ഭാഗമായേക്കുമെന്നും അദ്ദേഹം ലൈവ് മിന്റിനോട് പറഞ്ഞു.\n2021-22 കാലയളവില് ടയര് രണ്ട്, മൂന്ന് നഗരങ്ങളിലുളള എ.എ.ഐ വിമാനത്താവളങ്ങളെ സര്‍ക്കാര് സ്വകാര്യവല്‍കരിക്കുമെന്ന് ധനമന്ത്രി നിര്‍മ്മല സീതാരാമന് ബജറ്റ് പ്രഖ്യാപനത്തില് അറിയിച്ചിരുന്നു. 2021-22ല് മൂലധനച്ചെലവ് ആവശ്യങ്ങള്‍ക്കായി എ.എ.ഐ ബാങ്കുകളില് നിന്ന് 2,100 കോടി രൂപ സമാഹരിക്കുന്നുവെന്ന് ആക്ടിംഗ് ചെയര്‍മാന് അനുജ് അഗര്‍വാള് പറഞ്ഞു. മുംബൈ വിമാനത്താവളം ഏറ്റെടുക്കാനുള്ള അദാനി ഗ്രൂപ്പിന്റെ നിര്‍ദ്ദേശത്തിന് എയര്‍പോര്‍ട്ട് അതോറിറ്റി ഇതിനകം അംഗീകാരം നല്‍കിയിട്ടുണ്ടെന്നും അഗര്‍വാള് വ്യക്തമാക്കി.\n2020 സെപ്റ്റംബറില് ഗൗതം അദാനിയുടെ നേതൃത്വത്തിലുള്ള ബിസിനസ് ഗ്രൂപ്പ് ജി.വി.കെ എയര്‍പോര്‍ട്ട് ഡെവലപ്പേഴ്‌സ് ലിമിറ്റഡിന്റെ കട ബാധ്യത ഏറ്റെടുക്കാനുളള കരാറില് ഏര്‍പ്പെട്ടിരുന്നു. ഇതിന് പകരമായി മുംബൈ ഇന്റര്‍നാഷണല് എയര്‍പോര്‍ട്ട് ലിമിറ്റഡിന്റെ (മിയാല്) 50.5 ശതമാനം ഓഹരി ജി.കെ.വി വാഗ്ദാനം ചെയ്തിരുന്നു. പിന്നാലെ, ദക്ഷിണാഫ്രിക്കന് എയര്‍പോര്‍ട്ട് കമ്പനിയുടെയും ദക്ഷിണാഫ്രിക്കയുടെ ബിഡ് വെസ്റ്റ് ഗ്രൂപ്പിന്റെയും കൈവശമുള്ള 23.5 ശതമാനം ഓഹരികളും വാങ്ങുമെന്ന് അദാനി ഗ്രൂപ്പ് അറിയിച്ചു.\nആഭ്യന്തര ഇതര ഫ്‌ളൈറ്റ് ടിക്കറ്റുകളുടെ വില പരിധി ഒരു ശാശ്വത സവിശേഷതയായിരിക്കില്ലെന്നും അദ്ദേഹം പറഞ്ഞു. ഫ്‌ളൈയറ്റുകളുടെ എണ്ണം പ്രീ-കൊവിഡ് സാഹചര്യത്തിലേക്ക് വര്‍ദ്ധിച്ചുകഴിഞ്ഞാല് അത് ഇല്ലാതാകും. കൊവിഡിന് ശേഷം മെയ് 25ന് ആഭ്യന്തര വിമാനങ്ങള് പുനരാരംഭിച്ചപ്പോള് ഉപഭോക്താക്കള്‍ക്ക് താങ്ങാനാവുന്ന തരത്തില് സര്‍ക്കാര് ഫെയര് ബാന്‍ഡുകള് ഏര്‍പ്പെടുത്തിയിരുന്നു.\n2021 മാര്‍ച്ച് 31 വരെ ഫെയര് ബാന്‍ഡ് നിലവിലുണ്ടാകുമെന്നും ഖരോല വ്യക്തമാക്കിയതായി ലൈവ് മിന്റ് റിപ്പോര്‍ട്ട് ചെയ്യുന്നു. വിമാനം പാട്ടത്തിനെടുക്കുമ്പോള് വിദേശനാണ്യ വിനിമയ ചെലവ് ലാഭിക്കാന് ഇന്ത്യന് വിമാനക്കമ്പനികള് ഗുജറാത്തിലെ ഗിഫ്റ്റ് സിറ്റിയില് ഷോപ്പ് സ്ഥാപിക്കുന്നത് നികുതി ആനുകൂല്യങ്ങള് ലഭിക്കാന് സഹായിക്കുമെന്ന് പ്രദീപ് സിംഗ് ഖരോല പറഞ്ഞു.


ചൈനീസ് പ്രസിഡണ്ട് യു.എ.ഇയിൽ | 4PM News\nദുബൈ : മൂന്ന് ദിവസത്തെ യു.എ.ഇ സന്ദർശനത്തിന് ചൈനീസ് പ്രസിഡണ്ട് ഷി ജിൻപിങും ഭാര്യ പെങ് ലിയുവാനും എത്തി. അബുദാബി അൽ ബതീൻ എക്സിക്യുട്ടീവ് വിമാനത്താവളത്തിൽ എത്തിയ ഇരുവർക്കും ഊഷ്മളമായ സ്വീകരണമാണ് നൽകിയത്. യു.എ.ഇ വൈസ് പ്രസിഡണ്ടും പ്രധാനമന്ത്രിയും ദുബൈ ഭരണാധികാരിയുമായ ഷെയ്ഖ് മുഹമ്മദ് ബിൻ റാഷിദ് അൽ മക്തൂം അബുദാബി കിരീടാവകാശിയും യു.എ.ഇ. സായുധസേന ഉപ സൈന്യാധിപനുമായ ഷെയ്ഖ് മുഹമ്മദ് ബിൻ സായിദ് അൽ നഹ്യാൻ എന്നിവർ നേരിട്ടെത്തിയാണ് ചൈനീസ് പ്രസിഡണ്ടിനെ റെഡ് കാർപ്പറ്റിൽ സ്വീകരിച്ചത്. യു.എ.ഇയും ചൈനയും തമ്മിലുള്ള ഉഭയകക്ഷി ബന്ധം ശക്തിപ്പെടുത്തുന്നതിന്റെ ഭാഗമായി ഭരണാധികാരികളുമായി ജിൻപിങ് കൂടിക്കാഴ്ച നടത്തി.\nമധ്യപൂർവ്വദേശത്തെ ചൈനയുടെ ഏറ്റവും വലിയ വാണിജ്യപങ്കാളിയാണ് യു.എ.ഇ. 910 കോടി ഡോളറാണ് ചൈനയിൽനിന്ന് യു.എ.ഇയിലേക്കുള്ള വിദേശ നിക്ഷേപം. പ്രസിഡണ്ടിന്റെ സന്ദർശനത്തോടെ യു.എ.ഇയിൽ ചൈനക്കാർക്ക് കൂടുതൽ സാധ്യതകളാണ് പ്രതീക്ഷിക്കുന്നത്. യു.എ.ഇയിലെ ഏറ്റവും വലിയ എണ്ണക്കന്പനിയായ അഡ്‌നോക്കിന്റെ പ്രധാന വിപണിയാണ് ചൈന. അഡ്‌നോക്കിന്റെ ഓൺഷോർ, ഓഫ്‌ഷോർ മേഖലകളുമായി ബന്ധപ്പെട്ട് ചൈന നാഷണൽ പെട്രോളിയം കോർപ്പറേഷൻ 5.88 ബില്യൺ ദിർഹത്തിന്റെ ഉടന്പടിയാണ് ഒപ്പുവെച്ചിരിക്കുന്നത്. ഈ ഉടന്പടിയോടെ ഊർജ്ജരംഗത്ത് യു.എ.ഇയും ചൈനയും തമ്മിലുള്ള ബന്ധം കൂടുതൽ ദൃഢമായിരിക്കുകയാണ്. ഏഴാം നൂറ്റാണ്ടുമുതൽ ചൈനീസ് പട്ടിന്റെ വലിയ വിപണിയാണ് അറേബ്യൻ രാജ്യങ്ങൾ.\nഎമ്മാറിന്റെ നേതൃത്വത്തിൽ ദുബൈയിൽ പ്രഖ്യാപിച്ച ഏറ്റവും വലിയ ചൈനീസ് മാർക്കറ്റ്, ദുബൈ ക്രീക്കിനോട് ചേർന്ന് ചൈനീസ് ലൈഫ്‌ൈസ്റ്റൽ ഡിസ്ട്രിക്ട് എന്നിവയാണ് ഉയരാനിരിക്കുന്നത്. ലൂവ്ർ അബുദാബി മ്യൂസിയത്തിൽ നടക്കുന്ന പ്രത്യേക ചടങ്ങിലും എമിറേറ്റ്‌സ് പാലസിൽ നടക്കുന്ന സാംസ്‌കാരിക പരിപാടിയിലും ചൈനീസ് പ്രസിഡണ്ട് പങ്കെടുക്കും. വീണ്ടും പ്രസിഡണ്ട് പദവിയിലെത്തിയ ശേഷം ഷി ചിൻപിങ്ങിന്റെ ആദ്യ വിദേശ സന്ദർശനമാണിത്. യു.എ.ഇയും ചൈനയും തമ്മിൽ സാംസ്കാരിക വിനിമയത്തിനും സന്ദർശനം കാരണമാകും. യു.എ.ഇ ചൈന വാരാഘോഷമടക്കം നിരവധി പരിപാടികളാണ് ചൈനീസ് പ്രസിഡണ്ടിന്റെ സന്ദർശനത്തോടനുബന്ധിച്ച് യു.എ.ഇയിൽ സംഘടിപ്പിച്ചിരിക്കുന്നത്.


Jalandhar Bishop Franco Mulakkal | ഫ്രാങ്കോയുടെ വിശ്വസ്തര് കാലുമാറി തുടങ്ങി ? അഡ്മിനിസ്‌ട്രേറ്റര് ജലന്ധറില് എത്തുംമുന്‍പ് കാലുതിരുമ്മി സ്ഥാനങ്ങള് ഉറപ്പിക്കാന് നെട്ടോട്ടം;5വര്‍ഷംകൊണ്ട് രൂപതയെ അമ്പത് വര്‍ഷം പിന്നോട്ടടിച്ചു... തോരാത്ത കണ്ണീരുമായി വൈദികരുടെ വിലാപം | Mangalam\nSunday, June 16, 2019 Last Updated7Min 34 Sec ago English Edition\nWednesday 26 Sep 2018 08.07 AM\n98 പേരും എനിക്ക് എതിരാണെങ്കിലും ഒപ്പമുള്ള രണ്ടുപേരുമായി ഞാന് കളിച്ചു ജയിച്ചിരിക്കുമെന്നാണ് ഫ്രാങ്കോ എപ്പോഴും പറഞ്ഞുകൊണ്ടിരുന്നത്. ഞാന് ലീഡറെപോലെയാണ്. എന്റെ കൂടെ നില്‍ക്കുന്നവരെ ഞാന് എന്തുവിലകൊടുത്തും സംരക്ഷിക്കും. എനിക്ക് എതിരാകുന്നവരെ ഞാന് തകര്‍ത്തുകളയും. ഒരു ബിഷപ്പ് എന്നതിനുപരി തൃശൂരുകാരന്റെ രാഷ്ട്രീയവും ബിസിനസ് മനസ്സുമായിരുന്നു ഫ്രാങ്കോയ്ക്ക് എന്ന് ഇദ്ദേഹം പറയുന്നു.\nകോട്ടയം: ബിഷപ്പ് സിംഫോറിയന് കീപ്രത്ത് വളര്‍ത്തിയെടുത്ത് മനോഹരമായ പൂന്തോട്ടമാക്കി തീര്‍ത്ത ജലന്ധര് രൂപതയെ ബിഷപ്പ് ഫ്രാങ്കോ മുളയ്ക്കല് അഞ്ചു വര്‍ഷംകൊണ്ട് അലങ്കോലമാക്കിയെന്ന സങ്കടം പങ്കുവച്ച് ജലന്ധറില് നിന്നുള്ള വൈദികര്. അഞ്ചു വര്‍ഷംകൊണ്ട് ഫ്രാങ്കോ ഞങ്ങളുടെ രൂപതയേ അമ്പതുവര്‍ഷം പിന്നോട്ടടിച്ചു. അതുപോലെയുള്ള നാശമാണ് ഇവിടെ വരുത്തിവച്ചിരിക്കുന്നത്. വൈദികര് തമ്മിലുള്ള ഐക്യവും കെട്ടുറപ്പും നശിച്ചു. ആര്‍ക്കും ആരേയും വിശ്വാസമില്ലാ അവസ്ഥയിലായി. നേതൃത്വത്തെ വിമര്‍ശിക്കുന്നവരെ ശിക്ഷിക്കാനും ഭക്ഷണത്തിനുള്ള അലവന്‍സ് പോലും മുടക്കി പട്ടിണിക്കിടാനും മടിയില്ലാത്തവരായി മാറി. വൈദികര് പലര്‍ക്കും പിടിച്ചുനില്‍ക്കാന് കഴിയുമെങ്കിലും ബിഷപ്പ് കനിഞ്ഞില്ലെങ്കില് ഒരു ഗ്ലാസ് വെള്ളംപോലും കിട്ടാത്ത അവസ്ഥയിലാണ് കന്യാസ്ത്രീകള്.\nഫ്രാങ്കോ കുടുങ്ങിയതോടെ തട്ടിപ്പ് ഇടപാടുകള്‍ക്ക് എല്ലാ ഒത്താശകളും ചെയ്തിരുന്ന വൈദികര് പതുക്കെ കാലുമാറി തുടങ്ങിയെന്ന വിവരവും ജലന്ധറില് നിന്ന് എത്തുന്നുണ്ട്. ഫ്രാങ്കോയ്‌ക്കൊപ്പം തൃപ്പൂണിത്തുറയില് വരെ എത്തിയിരുന്ന ഒരു വൈദികന് ഇതിനകംതന്നെ മുംബൈയിലേക്ക് വിമാനംകയറിയെന്ന് ചില വൈദികര് പറയുന്നു. ഫ്രാങ്കോ അറസ്റ്റിലായതോടെ ഇനി രക്ഷ അപ്പസ്‌തോലിക് അഡ്മിനിസ്‌ട്രേറ്ററില് ആണെന്ന് കണ്ടാണ് ഇവര് പതുക്കെ കൂറുമാറി തുടങ്ങിയത്. രൂപതയിലെ ചില സ്ഥാപനങ്ങളുടെ ചുമതലയിലുള്ള മറ്റൊരു വൈദികനും മുംബൈയിലേക്ക് തിരിച്ചിട്ടുണ്ടെന്നാണ് കേള്‍വി. അഡ്മിനിസ്‌ട്രേറ്റര് ജലന്ധറില് എത്തുംമുന്‍പ് കാലുതിരുമ്മി സ്ഥാനങ്ങള് ഉറപ്പിക്കുകയാണ് ഇവരുടെ ലക്ഷ്യം.\nഫ്രാങ്കോയ്ക്ക് ചാത്തന് സേവയുണ്ടെന്ന് സംശയിക്കണമെന്നാണ് മറ്റൊരു വൈദികന് പറയുന്നത്. അല്ലെങ്കില് ഇത്രയും വലിയ തിരിച്ചടി ലഭിക്കുമോ? ചരിത്രത്തില് ആദ്യമായാണ് ഒരു മെത്രാന് അറസ്റ്റിലാകുന്നത്. അറസ്റ്റിലായാല് ആത്മഹത്യ ചെയ്യുമെന്ന് അദ്ദേഹം വൈദികരുടെ ഒരു യോഗത്തില് പറഞ്ഞിരുന്നു. അധികാരത്തിന്റെ എല്ലാ സൗകര്യങ്ങളും ആസ്വദിച്ച് ജീവിച്ച് ഫ്രാങ്കോയെ പോലെ ഒരാള്‍ക്ക് ഇത്രയും വലിയ അധഃപതനം ഉണ്ടാകുന്നത് താങ്ങാന് കഴിയില്ല. അദ്ദേഹത്തിന്റെ വാക്കുകളില് മുഴുവന് പിശാചിനേയും അവന്റെ വേലത്തരങ്ങളെയും കുറിച്ചുള്ള വര്‍ണ്ണനകളാണ്. കുര്‍ബാനയ്ക്ക് വന്നാല് ഒരിക്കലും വചനമല്ല ജനങ്ങള്‍ക്ക് വിളമ്പുന്നത്. പിശാചിനെ കുറിച്ചുള്ള ചിന്തകളാണ്. മനസ്സില് ആരോടെങ്കിലും പകയുണ്ടെങ്കില് അത് തീര്‍ക്കുന്നത് കുര്‍ബാന മധ്യേയുള്ള പ്രസംഗത്തിലായിരിക്കും. ഫ്രാങ്കോയുടെ വാക്കിന്റെ മൂര്‍ച്ചയറിഞ്ഞവര് വൈദികര് മാത്രമല്ല, നിരവധി കന്യാസ്ത്രീകളുമുണ്ട്. ഫ്രാങ്കോ നല്‍കുന്ന ബൈബിള് വിശകലനവും എപ്പോഴും പിശാചിന്റെ തട്ടിപ്പിലാണ് എത്തിച്ചേരുന്നത്.\nഫ്രാങ്കോ ഡല്‍ഹി അതിരൂപത സഹായ മെത്രാനായിരിക്കേ അദ്ദേഹത്തെ തിരുന്നാള് കുര്‍ബാനയ്ക്ക് ക്ഷണിച്ച ഒരു സഹപാഠിയും തന്റെ അനുഭവം 'മംഗളം ഓണ്‍ലൈനോട്' പങ്കുവച്ചു. തിരുന്നാള് കുര്‍ബാനയ്ക്ക് എത്തുന്നവര് സാധാരണ തിരുന്നാളിന്റെ കാരണഭൂതരായ വിശുദ്ധരെ കുറിച്ചോ വചനമോ ആണ് പ്രഘോഷിക്കുക. എന്നാല് ഫ്രാങ്കോ അന്ന് മുഴുവന് പറഞ്ഞ് 'ഈ ലോകത്ത് നടക്കുന്നത് എല്ലാം പിശാചിന്റെ വേലയാണ്, അവന്റെ തട്ടിപ്പാണ്, അവനാണ് എല്ലാ പ്രശ്‌നങ്ങളും ഉണ്ടാക്കുന്നത്...'' എന്നിങ്ങനെ. ഒടുവില് സംഭവിച്ചതോ? ആ പള്ളിയുടെ ചരിത്രത്തില് ഒരിക്കല്‍പോലും നടന്നിട്ടില്ലാത്ത വഴക്ക് അന്നത്തെ തിരുന്നാളില് നടന്നുവെന്ന് ആ വൈദികന് പറയുന്നു.\nപദ്ധതിയിട്ടാല് എന്തുവില കൊടുത്തും നടത്തിയെടുക്കാന് മിടുക്കനാണ് ഫ്രാങ്കോയെന്ന് ഡല്‍ഹിയില് ഒപ്പം സേവനം ചെയ്തിരുന്ന ഒരു വൈദികന് പറയുന്നു. 98 പേരും എനിക്ക് എതിരാണെങ്കിലും ഒപ്പമുള്ള രണ്ടുപേരുമായി ഞാന് കളിച്ചു ജയിച്ചിരിക്കുമെന്നാണ് ഫ്രാങ്കോ എപ്പോഴും പറഞ്ഞുകൊണ്ടിരുന്നത്. ഞാന് കളിക്കാന് അറിയാവുന്നവരുമായേ കളത്തില് ഇറങ്ങൂ. ഞാന് ലീഡറെപോലെയാണ്. എന്റെ കൂടെ നില്‍ക്കുന്നവരെ ഞാന് എന്തുവിലകൊടുത്തും സംരക്ഷിക്കും. എനിക്ക് എതിരാകുന്നവരെ ഞാന് തകര്‍ത്തുകളയും. ഒരു ബിഷപ്പ് എന്നതിനുപരി തൃശൂരുകാരന്റെ രാഷ്ട്രീയവും ബിസിനസ് മനസ്സുമായിരുന്നു ഫ്രാങ്കോയ്ക്ക് എന്ന് ഇദ്ദേഹം പറയുന്നു.\nഡല്‍ഹിയിലായിരിക്കുമ്പോള് ഒരിക്കലും സ്ത്രീ വിഷയങ്ങള് ഒന്നും ഫ്രാങ്കോയുടെ പേരില് കേട്ടിരുന്നില്ല. അത്തരം തമാശകള് പോലും പറഞ്ഞുകേട്ടിട്ടില്ല. എന്നാല് വലിയ അഹങ്കാരിയും പ്രതികാരമനോഭാവമുള്ള ആളുമായിരുന്നു. ആദ്യഘട്ടത്തില് ബിഷപ്പ് സിംഫോറിയനുമായി നല്ല ബന്ധമുണ്ടായിരുന്നു. എന്നാല് രണ്ടാംതവണയും റോമില് പോയിട്ടുവന്നപ്പോഴാണ് ബന്ധം മോശമായത്. ജലന്ധറില് ഉണ്ടായിരുന്നവരേക്കാള് ഇറ്റാലിയന്, ജര്‍മ്മന് വൈദികരുമായി ഇതിനകം തന്നെ ഫ്രാങ്കോ ബന്ധം പിടിച്ചിരുന്നുവെന്നാണ് വൈദികര് പറയുന്നത്.


അഴിയൂരില് വീണ്ടും കോവിഡ്; നാലു പേര്‍ക്ക് രോഗബാധ – vatakara News\nHome/News/അഴിയൂരില് വീണ്ടും കോവിഡ്; നാലു പേര്‍ക്ക് രോഗബാധ\nഅഴിയൂരില് വീണ്ടും കോവിഡ്; നാലു പേര്‍ക്ക് രോഗബാധ\nവടകര: അഴിയൂര് ഗ്രാമ പഞ്ചായത്തില് നാലുപേരുടെ കോവിഡ് പരിശോധനാ ഫലം പോസിറ്റീവ്. നേരത്തെ സെന്റര് മുക്കാളിയില് പഴക്കുല വ്യാപാരം നടത്തുന്ന സ്ഥാപനത്തില് ജോലി ചെയ്ത ആളുടെ പ്രാഥമിക സമ്പര്‍ക്ക പട്ടികയില് പെട്ടവരാണ് ഇവര്. ഇതുമായി ബന്ധപ്പെട്ടു 68 ആളുകളുടെ സ്രവ പരിശോധനയില് 64 പേരുടെ ഫലം വന്നിട്ടും നാലു പേരുടെ ഫലം വ്യക്തമായിരുന്നില്ല. ഒടുവില് ശനിയാഴ്ച രാത്രിയോടെയാണ് ഫലം പോസിറ്റീവ് ആണെന്ന വിവരം ലഭിച്ചത്.\nഇവരുമായി ബന്ധപ്പെടുന്ന ചോമ്പാല് ബീച്ച് റോഡ്, എരിക്കുംച്ചാല് റോഡ്, നടുച്ചാല് റോഡ് എന്നിവ ശനിയാഴ്ച രാവിലെ പോലീസ് അടച്ചിരുന്നു. ഇതു കണ്ടു നാലുപേരുടെ ഫലം പോസിറ്റീവ് ആണെന്ന ശ്രുതി പരന്നിരുന്നു. എന്നാല് ഫലം ലഭിച്ചില്ലെന്ന നിലപാടിലായിരുന്നു അധികൃതര്. പ്രതിഷേധങ്ങള്‍ക്കൊടുവില് രാത്രിയോടെ ഫലം പുറത്തു വരികയായിരുന്നു.\nഅഴിയൂര് പ്രാഥമികാരോഗ്യ കേന്ദ്രത്തില് നടന്ന 68 പേരുടെ സ്രവ പരിശോധയില് 64 പേരുടെ ഫലം വന്നു ദിവസങ്ങള് കഴിഞ്ഞിട്ടും നാലുപേരുടെ ഫലം വൈകിച്ചത് ആരോഗ്യവകുപ്പിന്റ കുറ്റകരമായ അനാസ്ഥയാണെന്ന് അഴിയൂര് പഞ്ചായത്ത് ജനകീയ മുന്നണി യോഗം അഭിപ്രായപ്പെട്ടു. ചൊവ്വാഴ്ചയാണ് 68 പേരുടെ സ്രവ പരിശോധന നടന്നത്. ചെയര്‍മാന് കെ. അന്‍വര് ഹാജി അധ്യക്ഷത വഹിച്ചു. കണ്‍വീനര് പി.ബാബുരാജ്, ഇ.ടി. അയ്യൂബ്, കെ.ഭാസ്‌കരന്, പ്രദീപ് ചോമ്പാല, വി.കെ.അനില്‍കുമാര്, സി. സുഗതന്, എം.ഇസ്മായില്, ഹാരിസ് മുക്കാളി, കെ.പി.രവീന്ദ്രന്, വി.പി.പ്രകാശന്,, കെ.പി.വിജയന്, കാസിം നല്ലോളി, കെ.കെ.ഷെറിന് പ്രസംഗിച്ചു..\nപയ്യോളിയിലും കുന്നുമ്മലിലും കണ്ടെയിന്‍മെന്റ് സോണില് ഇളവ്\nപള്ളി ഭാരവാഹികളെ മര്‍ദിച്ച സംഭവം: നടപടി വേണമെന്നു കെ.മുരളീധരന് എംപി


Hardik Pandya played dangerously like MS Dhoni towards the end: Justin Langer-പാണ്ഡ്യ ഫിനിഷ് ചെയ്തത് ധോണിയെപ്പോലെ, അപകടകരിയെന്ന് അറിഞ്ഞായി ഓസീസ് പരിശീലകൻ\nപാണ്ഡ്യ ഫിനിഷ് ചെയ്തത് ധോണിയെപ്പോലെ, അപകടകാരിയെന്ന് അറിഞ്ഞതായി ഓസീസ് പരിശീലകൻ\n22 പന്തിൽ നിന്ന് പുറത്താകാതെ 42 റൺസാണ് പാണ്ഡ്യ നേടിയത്\nUpdated: December 8, 2020 12:36:03 am\nഓസീസിനെതിരായ രണ്ടാം ടി 20 മത്സരത്തിൽ ഓൾ‌റൗണ്ടർ ഹാർദിക് പാണ്ഡ്യയുടെ മാച്ച് വിന്നിംഗ് പ്രകടനത്തെ “അവിശ്വസനീയമായ ഒരു കാഴ്‌ച” എന്ന് വിശേഷിപ്പിച്ച് ഓസ്‌ട്രേലിയൻ കോച്ച് ജസ്റ്റിൻ ലാംഗർ. മുൻ ഇന്ത്യൻ നായകൻ എം‌എസ് ധോണിയെപ്പോലാണ് പാണ്ഡ്യയുടെ ഫിനിഷിങ്ങിലെ പ്രകടനം എന്നും ലാംഗർ പറഞ്ഞു.\n22 പന്തിൽ നിന്ന് പുറത്താകാതെ 42 റൺസാണ് പാണ്ഡ്യ നേടിയത്. പരമ്പരയിൽ ഇന്ത്യ ആറ് വിക്കറ്റ് ജയം സ്വന്തമാക്കിയിരുന്നു. ഒന്നാം വിക്കറ്റിൽ അർധസെഞ്ചുറി കൂട്ടുകെട്ട് തീർത്ത രാഹുൽ – ധവാൻ സഖ്യം ഇന്ത്യയ്ക്ക് മികച്ച തുടക്കം നൽകി. 30 റൺസെടുത്ത രാഹുൽ മടങ്ങി. 36 പന്തിൽ4സിക്സും രണ്ട് ഫോറും അടക്കം 52 റൺസ് ധവാനും നേടിയിരുന്നു. നായകൻ കോഹ്ലി 24 പന്തിൽ 40 റൺസെടുത്തിരുന്നു.\nRead More: അവസാന ഓവറിൽ ഇന്ത്യയെ വിജയത്തിലെത്തിച്ച് പാണ്ഡ്യ; കങ്കാരുക്കൾക്ക് പരമ്പരയും നഷ്ടം\nപരിചയസമ്പന്നരായ ധാരാളം ടി 20 കളിക്കാരുള്ള ഇന്ത്യ ഓസീസിനെ സംബന്ധിച്ച് മികച്ച എതിരാളികളാണെന്ന് ലാംഗർ സമ്മതിച്ചു “ഗെയിം മുഴുവൻ ഇഞ്ചോടിഞ്ചാണെന്ന് ഞാൻ കരുതി. ഞങ്ങളുടെ ഫീൽഡിംഗ് തികച്ചും അവിശ്വസനീയമായിരുന്നു, എന്നാൽ പരിചയസമ്പന്നരായ ടി 20 കളിക്കാർ ഉള്ള ഇന്ത്യ ഇന്ന് ഞങ്ങൾക്ക് വളരെ മികച്ച എതിരാളികളായി, ”ഓസ്‌ട്രേലിയ കോച്ച് പറഞ്ഞു.\n24 പന്തിൽ നിന്ന് 40 റൺസ് നേടിയ വിരാട് കോഹ്‌ലിയും ഇന്ത്യയുടെ വിജയത്തിൽ ഒരു പങ്കുവഹിച്ചു. ഞായറാഴ്ച കളിച്ച “അസാധാരണമായ” ഷോട്ടുകൾക്ക് ലാംഗർ ഇന്ത്യൻ ക്യാപ്റ്റനെ പ്രശംസിച്ചു.\n“വിരാട് കോഹ്‌ലിയുടെ ചില ഷോട്ടുകൾ കാണിക്കുന്നത് ഞാൻ ഞാൻ കണ്ടിട്ടുള്ളതിൽ വച്ച് ഏറ്റവും മികച്ചതാണ്. അദ്ദേഹം മികച്ച കളിക്കാരനാണെന്ന് വർഷങ്ങളായി ഞാൻ പറയുന്നതാണ്. ഇന്ന് രാത്രി അദ്ദേഹം കളിച്ച ചില ഷോട്ടുകൾ അസാധാരണമായിരുന്നു. മികച്ച ഓപ്പണിംഗ് പങ്കാളിത്തവും ഇന്ത്യക്കുണ്ടായിരുന്നു, ”ഓസ്‌ട്രേലിയയുടെ മുൻ ഓപ്പണിംഗ് ബാറ്റ്സ്മാനായിരുന്ന കോച്ച് പറഞ്ഞു.\nRead More: ഇന്ന് പിറന്നാൾ ആഘോഷിച്ച് അഞ്ച് ഇന്ത്യൻ താരങ്ങൾ; ആശംസകളുമായി ക്രിക്കറ്റ് ലോകം\nഓസീസ് ആവശ്യത്തിന് റൺസ് നേടിയിരുന്നെന്നും ഇന്ത്യ വിജയിക്കുന്നതിനായി നന്നായി കളിച്ചെന്നും ലാംഗർ അഭിപ്രായപ്പെടുന്നു.\n“എന്റെ കളിക്കാരെക്കുറിച്ച് ഞാൻ അഭിമാനിക്കുന്നു.വളരെ ശക്തമായ മത്സരമായിരുന്നു, ഇത് വളരെ ആവേശകരമായ ഗെയിമായിരുന്നു. ഞങ്ങൾ നന്നായി ബാറ്റ് ചെയ്തു, മതിയായ റൺസ് നേടി, ഇന്ത്യക്ക് നന്നായി ബാറ്റ് ചെയ്യേണ്ടി വരുമെന്ന് കരുതി,” അദ്ദേഹം പറഞ്ഞു.\nഓസീസ് ലെഗ് സ്പിന്നർ മിച്ചൽ സ്വെപ്‌സണെയും അദ്ദേഹം പ്രശംസിച്ചു. “മിച്ച് (മിച്ചൽ) സ്വെപ്‌സൺ മികച്ച രീതിയിൽ പന്തെറിഞ്ഞു, അദ്ദേഹം മികച്ചുനിന്നു, രണ്ട് ലെഗ് സ്പിന്നർമാരെ കളിക്കുന്നതിന്റെ മൂല്യം അദ്ദേഹം നിറവേറ്റി. മിച്ച് നന്നായി പന്തെറിഞ്ഞു, (കൂടാതെ) കുറച്ച് ക്യാച്ചുകളും എടുത്തു, മികച്ച പ്രകടനമായിരുന്നു അത്,” ലാംഗർ പറഞ്ഞു.\nWeb Title: Hardik pandya ms dhoni finisher comparison justin langer


താന് ആഗ്രഹിച്ച ഒരാളെ കിട്ടാതാകുമ്പോള് എന്ത് വൃത്തിക്കേടും പറയുക എന്നുള്ളത് പൊതുവെ സമൂഹത്തില് കാണുന്ന പ്രവണതയാണല്ലോ. സനല് കുമാര് ശശിധരനും അതില് നിന്ന് വ്യത്യസ്തമൊന്നുമല്ല; എന്തെങ്കിലും പറയട്ടെ ചേച്ചി എത്രയാന്ന് വെച്ചാണ് ഓരോരുത്തര്‍ക്കെതിരെ കേസ് കൊടുക്കുകയെന്നാണ് മഞ്ജു പറഞ്ഞത് - metromatinee.com Lifestyle Entertainment & Sports\nകഴിഞ ദിവസമായിരുന്നു നടി മഞ്ജു വാര്യറെ ശല്യം ചെയ്‌തെന്ന പരാതിയില് സംവിധായകന് സനല് കുമാര് ശശിധരനെ പോലീസ് അറസ്റ്റ് ചെയ്തത്. സമൂഹ മാധ്യമങ്ങളിലൂടെ അപകീര്‍ത്തിപ്പെടുത്തിയെന്ന് കാണിച്ചുള്ള നടിയുടെ പരാതിയിലായിരുന്നു അറസ്റ്റ്. ഭീഷണിപ്പെടുത്തലിനെ കൂടാതെ ഐടി വകുപ്പുകള് ചേര്‍ത്താണ് സനലിനെതിരെ പോലീസ് കേസ് രജിസ്റ്റര് ചെയ്തിരിക്കുന്നത്. ഇപ്പോഴിതാ വിഷയത്തില് പ്രതികരിക്കുകയാണ് ഡബ്ബിംഗ് ആര്‍ടിസ്റ്റ് ഭാഗ്യലക്ഷ്മി.\n‘സോഷ്യല് മീഡിയയിലൂടെ ഇത്തരമൊരു ആരോപണം വന്നപ്പോള് ഞാന് മഞ്ജുവിനെ ബന്ധപ്പെട്ടിരുന്നു. ഇതിനെതിരെ പ്രതികരിക്കേണ്ടേയെന്ന് ചോദിച്ചിരുന്നു. അപ്പോള് പറഞ്ഞത് എന്തെങ്കിലും പറയട്ടെ ചേച്ചി എത്രയാന്ന് വെച്ചാണ് ഓരോരുത്തര്‍ക്കെതിരെ കേസ് കൊടുക്കുകയെന്ന്. അത്തരമൊരു മാനസികാവസ്ഥയിലായിരുന്നു അവര്. അപ്പോള് ഞാന് പറഞ്ഞിരുന്നു ആര്‍ക്കും കൊട്ടാവുന്ന ചെണ്ടയാവരുത്. ഇതിനൊക്കെ നീ തന്നെ ശക്തമായി പ്രതികരിക്കണം. നമ്മുക്കാര്‍ക്കും തന്നെ ഇത്തരം വിഷയത്തില് പ്രതികരിക്കാന് സാധിക്കില്ലെന്നൊക്കെ ഞാന് പറഞ്ഞ് കൊടുത്തിരുന്നു’.\nമഞ്ജുവാര്യരോട് ഇയാള്‍ക്ക് പ്രണയമായിരുന്നെന്ന്, താന് ആഗ്രഹിച്ച ഒരാളെ കിട്ടാതാകുമ്പോള് എന്ത് വൃത്തിക്കേടും പറയുക എന്നുള്ളത് പൊതുവെ സമൂഹത്തില് കാണുന്ന പ്രവണതയാണല്ലോ. സനല് കുമാര് ശശിധരനും അതില് നിന്ന് വ്യത്യസ്തമൊന്നുമല്ല. ആഗ്രഹിച്ചത് പോലെ ഒരു കാര്യം നടന്നില്ലേങ്കില് അത് പെണ്ണാണെങ്കില് പെണ്ണിനെ കുറിച്ച് ഏറ്റവും മോശമായ രീതിയില് എളുപ്പത്തില് പറഞ്ഞ് പരത്തുക പലരുമായി ബന്ധം എന്ന തരത്തിലുള്ള കുപ്രചരണം.\nപ്രശസ്തയായ പെണ്ണാണെങ്കില് ഇത്തരം പ്രചരണങ്ങള് കുറച്ച് പേര് ശ്രദ്ധിക്കും. തനിക്കാക്കി ബെഡക്കാക്കുകയെന്നതാണ് രീതി. ഇതിന് പിന്നില് ഒരുപാട് പേരുടെ കളികളുണ്ട്. തന്നെകൊണ്ട് നടക്കാത്തത് വേറെയാളുകളെ വെച്ച് ചെയ്യിക്കുകയെന്നതൊക്കെയുണ്ട് ഇതിന് പിന്നില്.\nഒരു സ്ത്രീ മഞ്ജുവിനേയും അതിജീവിതയേയുമെല്ലാം വളരെ മോശം രീതിയില് പറയുന്നുണ്ട്. ഇതൊക്കെ പറയാന് ഇവര്‍ക്കുള്ള ധൈര്യം ഇവിടുത്ത സൈബര് നിയമങ്ങള് അത്ര ശക്തമല്ലാത്തത് കൊണ്ടാണ്’ എന്നും ഭാഗ്യലക്ഷ്മി പറഞ്ഞു.\nകഴിഞ്ഞ കുറച്ച് ദിവസങ്ങളായി മഞ്ജുവിനെ കുറിച്ച് സനല് കുമാര് ശശിധരന് ചില പ്രതികരണങ്ങള് ഫേസ്ബുക്കില് പങ്കുവെച്ചിരുന്നു. മഞ്ജുവിനോട് താന് പ്രണയം പങ്കുവെച്ചിരുന്നുവെന്നും അവര് ആരുടെയോ തടവറയില് ആണെന്നും അവരുടെ ജീവന് ഭീഷണിയുണ്ടെന്നുമൊക്കെയുള്ള ആരോപണങ്ങളായിരുന്നു ഫേസ്ബുക്ക് കുറിപ്പില് സനല്‍കുമാര് പങ്കുവെച്ചത്. എന്നാല് ഇത്തരം ആരോപണങ്ങളോടൊന്നും മഞ്ജു പ്രതികരിച്ചിരുന്നില്ല.\nഅതേസമയം മഞ്ജു വാര്യരുടെ പരാതി പുറത്തുവന്നപ്പോള് തനിക്കെതിരെ പരാതി നല്‍കിയതായി അറിയില്ലെന്നായിരുന്നു സനല് കുമാര് പ്രതികരിച്ചത്. അതിനിടെ മഞ്ജു പോലീസിന് നല്‍കിയ പരാതിയുടെ കൂടുതല് വിവരങ്ങള് പുറത്ത് വന്നിട്ടുണ്ട്. പ്രതി പിന്തുടര്‍ന്ന് ശല്യപ്പെടുത്തിയെന്നതുള്‍പ്പെടെയുള്ള ഗുരുതര ആരോപണങ്ങളാണ് പരാതിയില് ഉന്നയിച്ചിരിക്കുന്നത്. സുഹൃത്തുക്കളും ബന്ധുക്കളും വഴിയും സാമൂഹിക മാധ്യമങ്ങളിലൂടെയും സനല്‍കുമാര് പ്രണ്യയാഭ്യര്‍ത്ഥന നടത്തിയിരുന്നതായും ശല്യപ്പെടുത്തിയിരുന്നതായു മഞ്ജു പറയുന്നു.\nപ്രണായാഭ്യര്‍ത്ഥന നിരസിച്ചതില് വീണ്ടും ശല്യപ്പെടുത്തിയതായും മഞ്ജു പരാതിയില് ആരോപിക്കുന്നുണ്ട്. 2019 ഓഗസ്റ്റ് മുതല് ഇമെയിലിലൂടെയും സോഷ്യല്‍മീഡിയ വഴിയും ഫോണിലൂടെയും പ്രണയാഭ്യര്‍ഥന നടത്തുകയും അത് നിരസിച്ചതിലുള്ള വിരോധത്താല് പിന്തുടര്‍ന്ന് ശല്യം ചെയ്യുകയുമായിരുന്നുവെന്നാണ് പരാതിയുടെ ഉള്ളടക്കം. നിരന്തരമായ ശല്യം സഹിക്കവയ്യാതെയാണ് നടി കമ്മിഷണര് ഓഫിസില് പരാതി നല്‍കിയതെന്ന് നടിയുമായി അടുത്ത വൃത്തങ്ങള് പറഞ്ഞു.\nമഞ്ജു വാരിയരുടെ ജീവന് അപകടത്തിലാണെന്നും അവര്‍ക്കൊപ്പം പ്രവര്‍ത്തിക്കുന്ന ആളുകളുടെ നിയന്ത്രണത്തിലാണെന്നും മറ്റും ആരോപിച്ച് സനല് കുമാര് ശശിധരന് കഴിഞ്ഞ ദിവസങ്ങളില് സമൂഹമാധ്യമങ്ങളില് പോസ്റ്റ് ചെയ്ത കുറിപ്പുകളാണ് പ്രശ്നം രൂക്ഷമാകാന് കാരണം. മഞ്ജുവിനെ നായികയാക്കി സനല്‍കുമാര് സംവിധാനം ചെയ്ത ‘കയറ്റം’ എന്ന സിനിമയുടെ ചിത്രീകരണത്തിനിടെയാണ് പ്രശ്നങ്ങളുടെ തുടക്കം.\nലൊക്കേഷനില് മഞ്ജു വാരിയരോട് സനല് പ്രണയം പറഞ്ഞിരുന്നു. അതു കാര്യമായി എടുക്കാതിരുന്നതോെട തുടര്‍ച്ചയായി ഫോണ് വിളിച്ചു. കോളും വാട്സാപ്പും ബ്ലോക്ക് ചെയ്തപ്പോള് എസ്എംഎസും മെയിലുകളും അയച്ചു ശല്യപ്പെടുത്തി. നേരിട്ടുവിളിച്ച് താക്കീത് നല്‍കിയിട്ടും ശല്യം തുടര്‍ന്നപ്പോഴാണ് മെസേജുകളുടെയും മെയിലിന്റെയും സ്‌ക്രീന്‍ഷോട്ടുകള് സഹിതം മഞ്ജു പരാതി നല്‍കിയതെന്നാണ് റിപ്പോര്‍ട്ട്.


‘അച്ഛൻ കൈക്കൂലി നൽകാത്തതിനാൽ അന്ന് എന്നെ ടീമിലെടുത്തില്ല‘- നിർണായക വെളിപ്പെടുത്തലുമായി വിരാട് കോഹ്‌ല - Samakalika Malayalam\n‘അച്ഛൻ കൈക്കൂലി നൽകാത്തതിനാൽ അന്ന് എന്നെ ടീമിലെടുത്തില്ല‘- നിർണായക വെളിപ്പെടുത്തലുമായി വിരാട് കോഹ്‌ലി\nBy സമകാലിക മലയാളം ഡെസ്‌ക് | Published: 18th May 2020 03:07 PM |\nLast Updated: 18th May 2020 03:07 PM | A+A A- |\nന്യൂഡൽഹി: നിർണായകമായ വെളിപ്പെടുത്തലുമായി ഇന്ത്യൻ ക്രിക്കറ്റ് ടീം നായകൻ വിരാട് കോഹ്‌ലി. ഇന്ത്യൻ ഫുട്ബോൾ താരം സുനിൽ ഛേത്രിയുമായി ഇൻസ്റ്റഗ്രാമിൽ നടത്തിയ ലൈവ് ചാറ്റിനിടെയാണ് കോഹ്‌ലിയുടെ വെളിപ്പെടുത്തൽ. അച്ഛൻ കൈക്കൂലി കൊടുക്കാത്തതിന് ഡൽഹി ടീമിൽ തനിക്ക് ഇടം കിട്ടാതിരുന്ന സംഭവമാണ് നായകൻ പറഞ്ഞത്.\nതന്നെ ടീമിലുൾപ്പെടുത്താൻ ഡൽഹി ക്രിക്കറ്റ് അസോസിയേഷൻ ഭാരവാഹി അച്ഛനിൽ നിന്ന് കൈക്കൂലി ആവശ്യപ്പെട്ടതായി കോഹ്‌ലി പറയുന്നു. അച്ഛൻ കൈക്കൂലി നൽകാൻ വിസമ്മതിച്ചതോടെ തന്നെ ടീമിൽ ഉൾപ്പെടുത്തിയില്ല. ഇത് വളരെയധികം വിഷമിപ്പിക്കുകയും കുറേ കരയുകയും ചെയ്തെങ്കിലും, അതുവഴി ജീവിതത്തിലെ വലിയൊരു പാഠമാണ് പഠിച്ചതെന്നും കോഹ്‌ലി അനുസ്മരിച്ചു. കോഹ്‌ലിക്ക് 18 വയസ് മാത്രമുള്ളപ്പോഴാണ് അഭിഭാഷകനായിരുന്ന പിതാവ് പ്രേം മരിച്ചത്.\n‘എന്റെ മാതൃ സംസ്ഥാനമായ ഡൽഹിയിൽ കാര്യങ്ങൾ അത്ര വെടിപ്പായിരുന്നില്ല. ഒരു തവണ എന്നെ ടീമിൽ ഉൾപ്പെടുത്താൻ ഭാരവാഹികളിൽ ഒരാൾ അച്ഛനോട് കൈക്കൂലി ചോദിച്ചത് ഓർമയുണ്ട്. കഴിവുവച്ച് എനിക്ക് ടീമിൽ സ്ഥാനം കിട്ടുമെങ്കിലും എന്തെങ്കിലും എക്സ്ട്രാ നൽകേണ്ടിവരുമെന്ന് അയാൾ അച്ഛനോടു പറഞ്ഞു’ – കോലി വെളിപ്പെടുത്തി.\n‘വളരെ കഠിനാധ്വാനം ചെയ്ത് അഭിഭാഷക വൃത്തിയിൽ പേരെടുത്ത ആളാണ് എന്റെ അച്ഛൻ. മധ്യവർഗത്തിൽ നിന്നുള്ള ഒരു സാധാരണക്കാരൻ. അയാൾ പറഞ്ഞ എക്സ്ട്രാ എന്താണെന്നു പോലും അദ്ദേഹത്തിനു മനസിലായില്ല. വിരാടിന് യോഗ്യതയുണ്ടെങ്കിൽ നിങ്ങൾ ടീമിലെടുക്കൂ. അല്ലാതെ ഞാൻ കൂടുതലായി ഒന്നും നൽകാൻ ഉദ്ദേശിക്കുന്നില്ലെന്നായിരുന്നു അച്ഛന്റെ പ്രതികരണം’ – കോലി വിവരിച്ചു.\n‘ഊഹിക്കാവുന്നതു പോലെ എനിക്ക് ടീമിൽ സെലക്ഷൻ കിട്ടിയില്ല. അതെന്നെ വല്ലാത ഉലച്ചു കളഞ്ഞു. ഞാൻ പൊട്ടിക്കരഞ്ഞു. എങ്കിലും ആ സംഭവം എന്നെ ചില വലിയ പാഠങ്ങൾ പഠിപ്പിച്ചു. ജീവിതത്തിൽ വിജയിക്കണമെങ്കിൽ എന്തെങ്കിലും അധികമായി ചെയ്യണമെന്ന് ഞാൻ പഠിച്ചു. എന്റെ സ്വന്തം അധ്വാനവും പരിശ്രമവും ഉണ്ടെങ്കിൽ മാത്രമേ വിജയിക്കാനാകൂ എന്നും മനസിലാക്കി. എന്റെ അച്ഛൻ വാക്കുകളിലൂടെ മാത്രമല്ല, പ്രവർത്തിയിലൂടെയും എനിക്ക് ശരിയായ വഴി കാണിച്ചുതന്നു’ – കോഹ്‌ലി പറഞ്ഞു.\n‘അദ്ദേഹത്തിന്റെ മരണം വളരെ വേഗം ഞാൻ ഉൾക്കൊണ്ടു. കരിയറിൽ ശ്രദ്ധ കൊടുത്ത് മുന്നേറാൻ അതെനിക്ക് സഹായകമായി. അച്ഛന്റെ മരണത്തിനു പിറ്റേന്ന് ഒരു രഞ്ജി ട്രോഫി മത്സരത്തിൽ കളിച്ചവനാണ് ഞാൻ. ഈ ജീവിതത്തിൽ എന്തെങ്കിലും ആയിത്തീരണമെന്ന് എന്നെ പഠിപ്പിച്ചത് പിതാവിന്റെ മരണമാണ്. അദ്ദേഹം അർഹിച്ചിരുന്ന ആ റിട്ടയർമെന്റ് ജീവിതം നൽകാൻ എനിക്ക് കഴിഞ്ഞിരുന്നെങ്കിലെന്ന് ഇടയ്ക്ക് തോന്നാറുണ്ട്. ഇടയ്ക്ക് അച്ഛനെ ഓർക്കുമ്പോൾ സഹിക്കാനാകാത്ത സങ്കടം വരും’ – കോഹ്‌ലി വ്യക്തമാക്കി.\nവിരാട് കോഹ്‌ലി കൈക്കൂലി ഇന്ത്യൻ ക്രിക്കറ്റ് ടീം സുനിൽ ഛേത്രി നായകൻ അച്ഛൻ ഭാരവാഹി ഇന്ത്യൻ ഫുട്ബോൾ താരം ഡൽഹി ക്രിക്കറ്റ് അസോസിയേഷൻ


പുറത്താക്കാം, പക്ഷേ നിശബ്ദനാക്കാനാവില്ല'; ബിജെപിയില് ചേര്‍ന്നതിന് പിന്നാലെ പഞ്ചാബ് മുന് പിസിസി അധ്യക്ഷന് -\nപഞ്ചാബ് മുന് പിസിസി അധ്യക്ഷന് സുനില് ജാഖര് ബിജെപിയില് ചേര്‍ന്നു. മുന് പഞ്ചാബ് മുഖ്യമന്ത്രി ചരണ്‍ജിത് സിംഗ് ഛന്നിയെ വിമര്‍ശിച്ചതിന് ഹൈക്കമാന്‍ഡ് നേരത്തെ സുനില് ജാഖറിന് കാരണം കാണിക്കല് നോട്ടീസ് നല്‍കിയിരുന്നു. ഇതിന് പിന്നാലെയാണ് അദ്ദേഹം പാര്‍ട്ടി വിട്ടത്. കോണ്‍ഗ്രസ് വിട്ടതിന് പിന്നാലെ അദ്ദേഹം ഡല്‍ഹിയിലായിരുന്നു. ഇന്ന് ബിജെപി ആസ്ഥാനത്ത് എത്തി പാര്‍ട്ടി ദേശീയ അധ്യക്ഷന് ജെപി നദ്ദയില് നിന്നാണ് അംഗത്വം സ്വീകരിച്ചത്.\nപാര്‍ട്ടി ഇപ്പോള് ഒരു കൂട്ടം ചങ്ങാതികളുടെ ഗ്യാങ്ങ് ആയി മാറിയിരിക്കുന്നുവെന്ന് ബിജെപിയില് ചേര്‍ന്നതിന് പിന്നാലെ അദ്ദേഹം വിമര്‍ശിച്ചു. കോണ്‍ഗ്രസ് പഞ്ചാബിലെ ജനങ്ങളെ ‘ശതമാനങ്ങളാക്കി’ പരിഗണിച്ചുവെന്നും ജാതിയുടെ പേരില് വിഭജിച്ചുവെന്നും താന് ചൂണ്ടിക്കാട്ടിയിരുന്നു. ഇതിന്റെ പേരിലാണ് തന്നെ മൂലക്കിരുത്തിയത്. നിങ്ങള്‍ക്ക് ഒരു പക്ഷേ സുനില് ജാഖറിനെ പാര്‍ട്ടിയില് നിന്നും പുറത്താക്കാന് സാധിച്ചേക്കും, എന്നാല് നിശബ്ദനാക്കാനാവില്ലെന്നും അദ്ദേഹം കൂട്ടിച്ചേര്‍ത്തു\nകോണ്‍ഗ്രസുമായി എനിക്ക് 50 വര്‍ഷത്തിലേറെ ബന്ധമുണ്ട്. 1972 മുതല് മൂന്ന് തലമുറകളായി തന്റെ കുടുംബം കോണ്‍ഗ്രസിനൊപ്പമാണ്. ഞാന് പാര്‍ട്ടിയെ കുടുംബമായി തന്നെയാണ് പരിഗണിച്ചത്. വ്യക്തിപരമായ കാരണങ്ങളാലല്ല, അടിസ്ഥാനപരമായ ചില പ്രശ്‌നങ്ങള് കാരണമാണ് താന് പാര്‍ട്ടി വിടുന്നത്. കോണ്‍ഗ്രസില് ജാതീയതയുണ്ടെന്നും എന്നാല് ബിജെപി എല്ലാവരേയും തുല്യരായാണ് പരിഗണിക്കുന്നതെന്നും അദ്ദേഹം പറഞ്ഞു.ജാഖറിന് പഞ്ചാബില് പാര്‍ട്ടിക്ക് വേണ്ടി നിര്‍ണ്ണായകമായ ചില കാര്യങ്ങള് ചെയ്യാനുണ്ടെന്ന് ജെപി നദ്ദ പറഞ്ഞു. തനിക്ക് പഞ്ചാബ് കേന്ദ്രീകരിച്ച് തന്നെയാണ് പ്രവര്‍ത്തിക്കാന് താത്പര്യമെന്ന് ജാഖര് നേരത്തെ പറഞ്ഞിരുന്നു. എന്നാല്, അദ്ദേഹത്തെ രാജ്യസഭയിലേക്ക് നാമനിര്‍ദ്ദേശം ചെയ്‌തേക്കുമെന്ന് സൂചനയുണ്ട്. പഞ്ചാബില് ചില ചുമതലകള് നല്‍കാനും സാധ്യതയുണ്ടെന്നും കൂടുതല് അസംതൃപ്തരായ കോണ്‍ഗ്രസുകാരെ ബിജെപിയിലേക്ക് കൊണ്ടുവരുന്നതില് ഇത് നിര്‍ണായകമാകുമെന്നും ജാഖറിനോട് അടുത്ത വൃത്തങ്ങള് പറയുന്നു.ഗുഡ്ബൈ, ഗുഡ്ലക്ക് കോണ്‍ഗ്രസ് എന്ന് പറഞ്ഞ് ഫേസ്ബുക്ക് ലൈവിലൂടെയാണ് സുനില് ജാഖര് പാര്‍ട്ടി വിടുന്നതായി പ്രഖ്യാപിച്ചത്. പാര്‍ട്ടിയെ മെച്ചപ്പെടുത്താന് വിളിച്ചു ചേര്‍ത്ത ചിന്തന് ശിവിര് ഉദയ്പൂരില് പുരോഗമിക്കവെയായിരുന്നു പുറത്തുപോക്ക്. മുതിര്‍ന്ന നേതാവ് എകെ ആന്റണി ചെയര്‍മാനായ അഞ്ചംഗ അച്ചടക്ക സമിതി സുനില് ജാഖറിനെ പാര്‍ട്ടിയുടെ എല്ലാ ചുമതലകളില് നിന്ന് മാറ്റണമെന്നും പാര്‍ട്ടിയില് നിന്ന് സസ്പെന്‍ഡ് ചെയ്യണമെന്ന് നിര്‍ദേശിച്ചിരുന്നു. പഞ്ചാബില് കോണ്‍ഗ്രസിനേറ്റ കനത്ത തോല്‍വിക്ക് കാരണം മുന് മുഖ്യമന്ത്രി ചരണ്‍ജിത് ഛന്നിയാണ്. തെരഞ്ഞെടുപ്പിന് നാല് മാസം മുമ്പ് സെപ്തംബറില് അമരീന്ദര് സിങ്ങിന് പകരം ചരണ്‍ജിത് സിംഗ് ഛന്നിയെ നിയമിച്ചതാണ് കോണ്‍ഗ്രസിന്റെ പരാജയത്തിന് കാരണമായതെന്നും സുനില് ജാഖര് ചൂണ്ടിക്കാണിച്ചു. പഞ്ചാബ് കോണ്‍ഗ്രസിലെ മുതിര്‍ന്ന നേതാക്കളിലൊരാളായ അംബിക സോണിയേയും സുനില് ജാഖര് വിമര്‍ശിച്ചിരുന്നു.


സൈബര്‍പാര്‍ക്കിലേക്ക് അയോകോഡ് ഇന്‍ഫോടെക്കും | Business Malayali\nHome News സൈബര്‍പാര്‍ക്കിലേക്ക് അയോകോഡ് ഇന്‍ഫോടെക്കും\nകോഴിക്കോട്: പ്രമുഖ സോഫ്റ്റ് വെയര് സ്ഥാപനമായ അയോകോഡ് ഇന്‍ഫോടെക് സൈബര്‍പാര്‍ക്കില് പ്രവര്‍ത്തനം തുടങ്ങി. അമേരിക്കന് സാമ്പത്തിക നിക്ഷേപക സ്ഥാപനങ്ങള്‍ക്കായുള്ള സോഫ്റ്റ് വെയര് സേവനങ്ങളാണ് കമ്പനി നല്‍കി വരുന്നത്.\nഫാസില് കെ കെയും ഫാസിന കെയുമാണ് കമ്പനിയുടെ സിഇഒയും ഡയറക്ടറും. 25 ജീവനക്കാരാണ് അയോകോഡില് ജോലി ചെയ്യുന്നത്. സൈബര് പാര്‍ക്ക് ജനറല് മാനേജര് നിരീഷ് സി ഓഫീസ് ഉദ്ഘാടനം നടത്തി. കാലിക്കറ്റ് ഫോറം ഫോര് ഇന്‍ഫര്‍മേഷന് ടെക്നോളജി പ്രസിഡന്‍റ് ഹാരിസ് പി ടി, സെക്രട്ടറി അബ്ദുള് ഗഫൂര് എന്നിവര് സംബന്ധിച്ചു.\nകമ്പനികളുടെ വെബ് സെര്‍വറിനും ബ്രൗസറിനുമിടയില് ഡാറ്റ ചോരുന്നത് തടയുന്നതിനുള്ള എന്‍ക്രിപ്ഷന് സാങ്കേതികവിദ്യയാണ് അയോകോഡ് പ്രധാനമായും നല്‍കുന്നതെന്ന് ഫാസില് കെ കെ പറഞ്ഞു. ബംഗളുരുവിലാണ് അയോകോഡിന്‍റെ മറ്റൊരു ഓഫീസുള്ളത്. സോഫ്റ്റ് വെയര് സേവനങ്ങള്‍ക്ക് പുറമേ വ്യവസായ ആവശ്യങ്ങള്‍ക്കായുള്ള ലോകോഫൈന്‍ഡ്സ് എന്ന ഉത്പന്നവും നല്‍കി വരുന്നു.\nPrevious articleവൈവിദ്ധ്യമാര്‍ന്ന ഉത്പാദനം, മൂല്യവര്‍ധനം, വിപണനം എന്നിവയാണ് സംസ്ഥാനത്തെ കാര്‍ഷിക രംഗത്തിന്‍റെ ഭാവി: വിദഗ്ധര്\nNext articleകേരളത്തിന്‍റെ ഭരണമികവിനെ പുകഴ്ത്തി ഡോ. സൗമ്യ സ്വാമിനാഥനും നോബല് ജേതാവ് പ്രൊഫ. ജോസഫ് സ്റ്റിഗ്ലിറ്റ്സും


ഈ രാജ്യത്തെ ജനങ്ങളെ ഞങ്ങള്‍ക്ക് വഞ്ചിക്കാനാവില്ല, ഇന്ത്യന് ജനാധിപത്യത്തെ തുടച്ചുനീക്കുന്നത് അനുവദിക്കില്ല - അടിയന്തരാവസ്ഥക്കെതിരെ എകെജി നടത്തിയ പ്രസംഗം\nഈ രാജ്യത്തെ ജനങ്ങളെ...\n1975 ജൂണ് 25ന് അര്‍ദ്ധരാത്രിയാണ് പ്രധാനമന്ത്രി ഇന്ദിര ഗാന്ധിയുടെ ശുപാര്‍ശ പ്രകാരം രാഷ്ട്രപതി ഫ്ക്രുദ്ദീന് അലി അഹമ്മദ് രാജ്യത്ത് അടിയന്തരാവസ്ഥ പ്രഖ്യാപിച്ചത്. ജൂണ് 26ന് രാവിലെ പ്രതിപക്ഷ നേതാക്കളുടെ അറസ്റ്റ് തുടങ്ങി. "പെണ് ഹിറ്റ്‌ലര് ജനിക്കുന്നു" എന്നായിരുന്നു രാജ്യത്തെ പ്രധാന പ്രതിപക്ഷ കക്ഷി നേതാക്കളിലൊരാളായിരുന്ന കമ്മ്യൂണിസ്റ്റ് നേതാവ് എകെ ഗോപാലന്റെ ആദ്യ പ്രസ്താവന. അത് ദേശാഭിമാനി പ്രസിദ്ധീകരിച്ചിരുന്നു. അതേസമയം മാധ്യമങ്ങള്‍ക്ക് സെന്‍സര്‍ഷിപ്പ് വന്നു. ഇന്ത്യന് എക്‌സ്പ്രസ് അടക്കമുള്ള പത്രങ്ങള് എഡിറ്റോറിയല് കോളം ഒഴിച്ചിട്ട് പ്രതിഷേധിച്ചു. പലം പത്രങ്ങളും മുഖപ്രസംഗം ഒഴിവാക്കി പ്രതിഷേധിച്ചു. ജനാധിപത്യ അവകാശങ്ങള് ചവുട്ടിയരക്കപ്പെട്ടു. രാഷ്ട്രീയ എതിരാളികള് ഒന്നൊന്നായി ജയിലിലായി. സിപിഎം പൊളിറ്റ് ബ്യൂറോ അംഗങ്ങളായിരുന്ന എകെ ഗോപാലനേയും ഇഎംഎസ് നമ്പൂതിരിപ്പാടിനേയും അറസ്റ്റ് ചെയ്ത് ജയിലിലടച്ചെങ്കിലും പിന്നീട് വിട്ടയച്ചു. ഇരു നേതാക്കളും മൈക്കില്ലാതെ വിവിധ പ്രദേശങ്ങളിലെ പൊതുയോഗങ്ങളില് അടിയന്തരാവസ്ഥയ്‌ക്കെതിരെ പ്രസംഗിച്ചു.\nഎന്നാല് സിപിഎം അടക്കമുള്ള മിക്ക പ്രതിപക്ഷ കക്ഷികളുടേയും ഭൂരിഭാഗം നേതാക്കളും ജയിലില് തന്നെയായിരുന്നു. ചിലര് അടിയന്തരാവസ്ഥയുടെ 19 മാസവും ജയിലില് കഴിയേണ്ടി വന്നു. 1975 ജൂലായ് 21ന് എകെജി ലോക്‌സഭയില് നടത്തിയ പ്രസംഗം ശ്രദ്ധേയമാണ്. ദേശീയ സ്വാതന്ത്ര്യസമര പ്രസ്ഥാനമായ കോണ്‍ഗ്രസ് തന്നെ രാജ്യത്തെ ജനാധിപത്യ വ്യവസ്ഥിതിയെ അട്ടിമറിക്കുന്നതിനെതിരായ രൂക്ഷ വിമര്‍ശനമാണ് പ്രസംഗത്തിലുണ്ടായിരുന്നത്. താനടക്കമുള്ള ബ്രിട്ടീഷ് വിരുദ്ധ സ്വാതന്ത്ര്യ പോരാളികളെ സര്‍ക്കാര് കൈകാര്യം ചെയ്യുന്ന രീതിയെ അദ്ദേഹം വിമര്‍ശിച്ചു. രാജ്യത്തിന്റെ വിവിധ ഭാഗങ്ങളിലായി ആയിരക്കണക്കിന് സഖാക്കള് ജയിലുള്ളപ്പോള് തന്നെയും ഇഎംഎസിനേയും മാത്രം എന്തിനാണ് വിട്ടയച്ചത് എന്ന് എകെജി പ്രധാനമന്ത്രിയോടും സര്‍ക്കാരിനോടും ചോദിച്ചു. സിപിഎമ്മിന്റെ 34 എംപിമാര് ജയിലിലാണ് എന്ന് എകെജി ചൂണ്ടിക്കാട്ടി.\nലോക്‌സഭയില് എകെജി നടത്തിയ പ്രസംഗം - 1975 ജൂലായ് 21:\n"സിപിഐഎമ്മിന് വേണ്ടി ഞാന് പറയുന്നു. അടിയന്തരാവസ്ഥയെ ഞാന് ശക്തമായി എതിര്‍ക്കുന്നു."\nവളരെയധികം അസ്വസ്ഥതയുണ്ടാക്കുന്ന അസാധാരണ സാഹചര്യത്തിലാണ് ഞാന് ഇന്ന് ഇവിടെ സംസാരിക്കുന്നത്. ഞങ്ങളുടെ 34 എംപിമാര് ഇവിടെയില്ല. അവരുടെ കുഴപ്പം കൊണ്ടല്ല, അവരെ വിചാരണയില്ലാതെ തടവില് വച്ചിരിക്കുകയാണ്. പാര്‍ലമെന്റ് തന്നെ വെറും പ്രഹസനമായി മാറിയിരിക്കുന്നു. പ്രധാനമന്ത്രി ഇന്ദിര ഗാന്ധിക്കും അവരുടെ പാര്‍ട്ടിക്കും നിന്ദ്യമായി ഉപയോഗിക്കാനുള്ള ഒരു വസ്തുവായിരിക്കുന്നു ഇത്. എന്നെ അറസ്റ്റ് ചെയ്ത് ഒരാഴ്ച ജയിലിലടച്ചു. ജ്യോതിര്‍മൊയ് ബസുവിന്റേയും നൂറുല് ഹുദയേയും ജയിലിലടച്ചു. എനിക്ക് വയസായിരിക്കുന്നു. എനിക്കിപ്പോള് അത്ര ഉച്ചത്തില് സംസാരിക്കാന് കഴിയുന്നില്ല. എന്നെ ജയിലില് നിന്ന് വിട്ടപ്പോള്, ജ്യോതിര്‍മൊയ് ബസുവിനേയും നൂറുല് ഹുദയേയും ജയിലില് തന്നെ ഇട്ടിരിക്കുകയാണ്. കാരണം വളരെ വ്യക്തമാണ്.\nഞാന് ജയിലുകളെ ഭയപ്പെടുന്നില്ല. കഴിഞ്ഞ 45 വര്‍ഷത്തിനിടെ 17 വര്‍ഷവും ഞാന് ജയിലിലായിരുന്നു. അതേസമയം രണ്ട് ദിവസം ഞാന് ജയിലില് നേരിട്ടത് മനുഷ്യത്വരഹിതമായ പെരുമാറ്റമായിരുന്നു. എനിക്ക് നിരാഹാരം കിടക്കേണ്ടി വന്നു. സ്പീക്കര്‍ക്ക് ടെലിഗ്രാം അയച്ച ശേഷമാണ് സ്ഥിതി അല്‍പ്പം മെച്ചപ്പെട്ടത്. രാജ്യത്തിന്റെ സ്വാതന്ത്ര്യത്തിന് വേണ്ടി പോരാടി ജയിലില് കിടന്നിട്ടുള്ള ഒരു പഴയ കോണ്‍ഗ്രസുകാരന് എന്ന നിലയില് ഞാന് ഇന്ന് ഇത്തരം പെരുമാറ്റങ്ങള് നേരിടേണ്ടി വരുമ്പോള് അത് വിഷമമുണ്ടാക്കുന്നു. രണ്ട് ദിവസം മുമ്പ് മാത്രമാണ് എന്നെ ജയിലില് നിന്ന് വിട്ടത്. കാരണം എനിക്കറിയാം. പക്ഷെ രണ്ടായിരമോ മൂവായിരമോ വരുന്ന എന്റെ സഖാക്കള് ഇപ്പോളും ജയിലിലാണ്. അതിനേക്കുറിച്ച് നിങ്ങള്‍ക്ക് എന്താണ് പറയാനുള്ളത്. എന്തുകൊണ്ട് നിങ്ങള് എന്നെയും ഇഎംഎസിനേയും മാത്രം മോചിപ്പിച്ചു. മാര്‍ക്‌സിസ്റ്റുകാരേയും ഇടതുപക്ഷക്കാരേയും പ്രതിപക്ഷ പാര്‍ട്ടിക്കാരേയും അറസ്റ്റ് ചെയ്തിട്ടില എന്ന് ലോകത്തിന് മുന്നില് കാണിക്കാനല്ലേ. അറസ്റ്റ് ചെയ്യപ്പെട്ടവരെല്ലാം പ്രതിലോമകാരികള് മാത്രമാണെന്ന് കാണിക്കാന്.\nഈ പാര്‍ലമെന്റ് സെഷന് സര്‍ക്കാരിന്റെ അടിയന്തരാവസ്ഥ പ്രഖ്യാപനത്തിന് സാധുത നല്‍കാനുള്ളതാണ്. ആഭ്യന്തര സുരക്ഷയുടെ പേരില് ജൂണ് 26ന് രാഷ്ട്രപതി നടത്തിയ അടിയന്തരാവസ്ഥ പ്രഖ്യാപനത്തിന് സാധുത നല്‍കാന്. പ്രതിപക്ഷത്തെ അതിന്റെ കടമ നിര്‍വഹിക്കുന്നതില് നിന്ന് തടയുന്നു. എന്തുകൊണ്ട്.\nപെട്ടെന്നുള്ള ഈ പ്രഖ്യാപനം രാജ്യം നേരിടുന്ന ഏതെങ്കിലും ആഭ്യന്തര സുരക്ഷാ ഭീഷണി കാരണമുള്ളതല്ല. മറിച്ച് അലഹബാദ് ഹൈക്കോടതി വിധിയും ഗുജറാത്ത് നിയമസഭ തിരഞ്ഞെടുപ്പില് കോണ്‍ഗ്രസിനുണ്ടായ തിരിച്ചടിയും മൂലമുണ്ടായതാണ്. ഇന്ദിര ഗാന്ധിയുടെ നേതൃത്വത്തില് രാജ്യത്തിന്റെ സമ്പദ് വ്യവസ്ഥ തകര്‍ന്നിരിക്കുകയാണ്. മുതലാളിത്ത വികസനമാണ് സമ്പദ് വ്യവസ്ഥയെ പാപ്പരാക്കുന്നത്. അത് പണക്കാരനെ കൂടുതല് പണക്കാരനും പാവപ്പെട്ടവന് കൂടുതല് പാവപ്പെട്ടവനുമാക്കുന്നു. ജനങ്ങളുടെ ഈ അവിശ്വാസം തിരിച്ചറിഞ്ഞുകൊണ്ടാണ് സുപ്രീം കോടതിയുടെ അന്തിമവിധി വരുന്നത് വരെ പ്രധാനമന്ത്രി രാജി വയ്ക്കാന് വിസമ്മതിച്ചത്.\nസിപിഐഎമ്മിന് വേണ്ടി ഞാന് പറയുന്നു, ഞാന് ഈ അടിയന്തരാവസ്ഥ പ്രഖ്യാപനത്തേയും സഭ അതിന് സാധുത നല്‍കുന്നതിനേയും പൂര്‍ണമായും എതിര്‍ക്കുന്നു. 39 എംപിമാരടക്കം നിരവധി പ്രതിപക്ഷ നേതാക്കള് അറസ്റ്റിലാണ്. ഈ രാജ്യത്തെ ജനങ്ങളുടെ താല്‍പര്യത്തെ ഞങ്ങള്‍ക്ക് വഞ്ചിക്കാനാവില്ല. ഇന്ത്യന് ജനാധിപത്യത്തെ തുടച്ചുനീക്കുന്നത് ഞങ്ങള്‍ക്ക് അനുവദിക്കാന് കഴിയില്ല.\nഈ ജനാധിപത്യ കശാപ്പിനെ എങ്ങനെ നീതികരിക്കാനാകും. ഇന്ദിര ഗാന്ധി അവകാശപ്പെടുന്നത് ഇത് വലതുപക്ഷത്തേയും ഇടതുപക്ഷ തീവ്രവാദികളേയും പരാജയപ്പെടുത്താനാണ് എന്നാണ്. ഈ കപട പ്രചാരണം രാജ്യത്തെ പൊതുജനാഭിപ്രായം അനുകൂലമാക്കാനും വിദേശരാജ്യങ്ങളുടെ പിന്തുണ നേടാനുമുള്ളതാണ്. ഇതിന്റെ ഭാഗമായാണ് ഗൂഢാലോചന സംബന്ധിച്ച, അട്ടിമറി ശ്രമങ്ങള് സംബന്ധിച്ച, ആര്‍മിയോടും പൊലീസിനോടും സര്‍ക്കാരിന്റെ നിയമവിരുദ്ധ ഉത്തരവുകള് അനുസരിക്കരുത് എന്ന് പറയുന്നത് സംബന്ധിച്ച് എല്ലാം ശക്തമായ പ്രൊപ്പഗാണ്ടകള് വരുന്നത്. ഈ ശക്തമായ പ്രചാരണം മാറ്റിവച്ച് നോക്കിയാല് എന്താണ് യാഥാര്‍ത്ഥ്യം. യാതൊരു ബഹുജന പിന്തുണയുമില്ലാത്ത, സര്‍ക്കാര് ഈ പറയുന്ന സംഘടനകളെല്ലാം പെട്ടെന്ന് രാജ്യത്തിന്റെ ആഭ്യന്തര സുരക്ഷയ്ക്ക് ഭീഷണിയാണെന്നും ഇവയെ നേരിടാനുള്ള വഴി അടിയന്തരാവസ്ഥ കൊണ്ടുവരുകയാണ് എന്നെല്ലാം പറഞ്ഞാല് അത് ജനങ്ങള് വിശ്വസിക്കുമെന്ന് കരുതരുത്. ഇത്തരം രാഷ്ട്രീയത്തേയും പ്രത്യയശാസ്ത്രങ്ങളേയും രാഷ്ട്രീയമായും പ്രത്യയശാസ്ത്രപരമായും ചെറുത്ത് തോല്‍പ്പിക്കണം. അവര് ക്രിമിനല് പ്രവര്‍ത്തനങ്ങളില് ഏര്‍പ്പെടുകയാണ് എങ്കില് സാധാരണ ക്രിമിനല് നിയമങ്ങള് കൊണ്ട് അവരെ നേരിടണം.\nഅടിയന്തരാവസ്ഥ പ്രഖ്യാപനവുമായി ബന്ധപ്പെട്ട് സര്‍ക്കാര് എടുത്തിട്ടുള്ള നടപടികള് വ്യക്തമാക്കുന്നത് ഇത് ജനവിരുദ്ധമാണ് എന്നാണ്. ജനങ്ങള്‍ക്ക് എന്തെല്ലാം ജനാധിപത്യ അവകാശങ്ങളാണോ ഉള്ളത് അതെല്ലാം പൂര്‍ണമായും നിഷേധിക്കപ്പെടുന്നു. മൗലികാവകാശങ്ങളെക്കുറിച്ച് പറയുന്ന ഭരണഘടനയുടെ മൂന്നാം അധ്യായം ഒരു അപ്രസക്തമാക്കപ്പെട്ടിരിക്കുന്നു. ഭരണഘടനയുടെ 14, 22 അനുച്ഛേദങ്ങള് മരവിപ്പിക്കപ്പെട്ടിരിക്കുന്നു. സര്‍ക്കാരിനേയോ കോണ്‍ഗ്രസിനേയോ വിമര്‍ശിക്കുന്നതൊന്നും തന്നെ പ്രസിദ്ധീകരിക്കാന് അനുവദിക്കുന്നില്ല. ജനങ്ങളെ സ്ഥാപിത താല്‍പര്യക്കാര് ചൂഷണം ചെയ്യുന്നത്, തൊഴിലാളികളെ മുതലാളമാര് ചൂഷണം ചെയ്യുന്നത്, കര്‍ഷകത്തൊഴിലാളികളും ചെറുകിട കൃഷിക്കാരും ചൂഷണം ചെയ്യപ്പെടുന്നത് - ഇതിന്റെയൊന്നും വാര്‍ത്തകള് അനുവദിക്കപ്പെടുന്നില്ല. സര്‍ക്കാരിനെതിരായ ചെറിയ വിമര്‍ശനങ്ങള് പോലും അനുവദിക്കപ്പെടുന്നില്ല. ഉല്‍പ്പാദനത്തെ തടസപ്പെടുത്തുന്നു എന്ന പേരില് തൊഴിലാളികളുടേയും കൃഷിക്കാരുടേയും കര്‍ഷകത്തൊഴിലാളികളുടേയും പ്രക്ഷോഭങ്ങള് അടിച്ചമര്‍ത്തുന്നു.\nജനാധിപത്യശക്തികളെ അടിച്ചമര്‍ത്തുകയാണ് അടിയന്തരാവസ്ഥ. കുത്തകകള്‍ക്കും ജന്മിമാര്‍ക്കുമെതിരെ പോരാടുന്ന ജനകീയ ശക്തികളെ അടിച്ചമര്‍ത്തിക്കൊണ്ട് ഇന്ദിര ഗാന്ധി വലതുപക്ഷത്തിനെതിരെ പോരാടുകയാണ് എന്ന് പറഞ്ഞാല് അത് ആരെങ്കിലും വിശ്വസിക്കുമോ. സോവിയറ്റ് യൂണിയനിലെ കമ്മ്യൂണിസ്റ്റ് പാര്‍ട്ടിയടക്കം ലോകത്തെ ചില കമ്മ്യൂണിസ്റ്റ് പാര്‍ട്ടികള് വലതുപക്ഷത്തിനെതിരായ ആക്രമണം എന്ന് തെറ്റിദ്ധരിച്ച്, അതിജീവനത്തിനായി പോരാടുന്നവരെ അടിച്ചമര്‍ത്തുന്ന ഈ ജനാധിപത്യ കശാപ്പിനെ പിന്തുണക്കുന്നത് ദൗര്‍ഭാഗ്യകരമാണ്.\nak gopalan akg cpim emergency EMS Namboodirippad indira gandhi left


സ്‍നേഹത്തിനും പ്രതിബദ്ധതയ്ക്കും നന്ദി; മഞ്‍ജുവിന് ഫെഫ്‍കയുടെ കത്ത്\nകൊവിഡ് 19നെ തുടര്‍ന്ന് പ്രതിസന്ധിയിലായ സിനിമ പ്രവര്‍ത്തകരെ സഹായിക്കാൻ ഫെഫ്‍കയോട് സഹകരിച്ച നടി മഞ്ജു വാരിയർക്ക് നന്ദി അറിയിച്ച് ഫെഫ്‍ക. മഞ്‍ജു വാര്യര്‍ക്ക് നന്ദി അറിയിച്ചുകൊണ്ടുള്ള കത്ത് ഫെഫ്‍ക ജനറല് സെക്രട്ടറി ബി ഉണ്ണികൃഷ്‍ണൻ സാമൂഹ്യമാധ്യമത്തിലൂടെ പുറത്തുവിട്ടു.\nബി ഉണ്ണികൃഷ്‍ണന്റെ ഫേസ്‍ബുക്ക് പോസ്റ്റ്\nശ്രീമതി മഞ്‍ജു വാര്യരോട് നന്ദി പ്രകാശിപ്പിച്ചുകൊണ്ട്, ഫെഫ്‍കെ എഴുതിയ കത്ത് പ്രസിദ്ധീകരിക്കുന്നു:\nശ്രീമതി മഞ്‍ജു വാര്യർ,\nകോവിഡ് 19 വ്യാപനത്തെ തുടർന്ന് ആദ്യം നിശ്ചലമായ മേഖലകളിലൊന്നാണല്ലോ, നമ്മൾ പ്രവർത്തിക്കുന്ന ചലച്ചിത്രവ്യവസായം. ഇനിയെന്ന് ചിത്രീകരണം പുന:രാരംഭിക്കാൻ കഴിയുമെന്നും നമ്മുക്കറിയില്ല. മലയാളത്തിൽ മൂവായിരത്തോളം വരുന്ന ദിവസവേതനക്കാരായ സഹപ്രവർത്തകർ നമ്മുക്കുണ്ട്; കൂടാതെ, സഹസംവിധായകർ, ഡബിംഗ് ആർട്ടിസ്റ്റുകൾ, നർത്തകർ. അങ്ങനെ വലിയൊരു വിഭാഗം. അവരൊയെക്കെ എങ്ങിനെ പ്രതിസന്ധി ഘട്ടത്തിൽ സഹായിക്കാൻ കഴിയും എന്ന ആശങ്കയിൽ ഞങ്ങൾ കൂടിയാലോചന നടത്തുന്ന സമയത്താണ്, താങ്കൾ എന്നെ ഇങ്ങോട്ട് ഫോണിൽ വിളിച്ച്, ഞങ്ങൾ സമാഹരിക്കുന്ന ‘കരുതൽ നിധി’യിലേക്ക്, അഞ്ചുലക്ഷം രൂപ സംഭാവന ചെയ്യാനുള്ള സന്നദ്ധത അറിയിച്ചത്. തൊട്ടടുത്ത ദിവസം തന്നെ, ആ പണം അയച്ചു തരികയും ചെയ്തു. താങ്കൾ തന്നെയാണ് ധനസമാഹരണത്തിനു സഹായകമാവും എന്ന ലക്ഷ്യത്തോടെ, കല്യാൺ ജുവലേർസ്സുമായി എന്നെ ബന്ധപ്പെടുത്തുന്നതും. ആ ചർച്ച വികസിച്ചത്, ഇന്ത്യയിലെ ദിവസ വേതനക്കാരായ മുഴുവൻ ചലച്ചിത്രതൊഴിലാളികൾക്കും ഒരു മാസത്തേക്കുള്ള അവശ്യ ഭക്ഷ്യവസ്‍തുക്കൾ എത്തിച്ചു കൊടുക്കുന്ന ഒരു സമഗ്രപദ്ധതിയിലേക്കാണ്.\nഫെഫ്‍കെയിലെ അംഗങ്ങളോട് കാട്ടിയ സ്‍നേഹത്തിനും പ്രതിബദ്ധതയ്ക്കും, ഞങ്ങൾക്കു മഞ്‍ജുവിനോട് നിസ്സിമമായ നന്ദിയുണ്ട്. സ്‍നേഹവും. മഞ്‍ജുവിന്റെ തുടർയാത്രകളിൽ, ഉള്ളിൽ സൂക്ഷിക്കുന്ന തൊഴിലാളി വർഗ്ഗബോധത്തിന്റേയും സാഹോദര്യത്തിന്റേയും കരുത്തുറ്റ മൂല്യങ്ങൾ തുണയായി എപ്പോഴും കൂടെ ഉണ്ടാവുമെന്നതിൽ ഞങ്ങൾക്ക് സംശയമില്ല.\n( ജനറൽ സെക്രട്ടറി, ഫെഫ്‍ക)\nഡിസി ബുക്‌സ് , കറന്റ് ബുക്‌സ് സ്റ്റോറുകൾ ചൊവ്വ, വെള്ളി ദിവസങ്ങളിൽ തുറന്നു പ്രവർത്തിക്കും\nകോവിഡ് 19; സ്പാനിഷ് ഫ്ലൂവിന്റെ തനിയാവർത്തനമോ?


വിടവാങ്ങിയത് വയനാടിന്‍റെ ശബ്ദം… – Jaihind TV\nഒന്നര ലക്ഷത്തിലധികം വോട്ടുകളുടെ റെക്കോർഡ് ഭൂരിപക്ഷത്തിൽ വിജയിച്ചാണ് എം.ഐ ഷാനവാസ് വയനാടിന്‍റെ ചുരം കയറി ലോക്സഭയിലെത്തിയത്. നിരവധി വികസന പ്രവർത്തനങ്ങൾ 10 വർഷത്തിനിടെ അദ്ദേഹത്തിന് മണ്ഡലത്തിൽ നടപ്പാക്കാനായി. ജന്മം കൊണ്ട് മധ്യകേരളക്കാരനാണെങ്കിലും കർമം കൊണ്ട് മലബാറുകാരനായിരുന്നു എം.ഐ ഷാനവാസ് എം.പി.\nകോണ്‍ഗ്രസ് പ്രവര്‍ത്തകരുടെ ഇടയിൽ ഷാജി എന്നറിയപ്പെടുന്ന എം.ഐ ഷാനവാസിന്,\nതെരഞ്ഞെടുപ്പുകളിൽ വിജയം നൽകിയ ചരിത്രമാണ് മലബാറിനുള്ളത്. ആലപ്പുഴ എസ്.ഡി കോളജിലെ പഠനശേഷം കോഴിക്കോട് ഫാറൂഖ് കോളജില്‍നിന്ന് ഇംഗ്ലീഷ് സാഹിത്യത്തില് ബിരുദവും, ബിരുദാനന്തര ബിരുദവും നേടിയ അദ്ദേഹം പിന്നീട് 1971ല് KSU കോഴിക്കോട് ജില്ലാ സെക്രട്ടറിയായി. 72 – 73 വർഷങ്ങളിൽ കോഴിക്കോട് യൂണിവേഴ്സിറ്റി യൂണിയന് ചെയര്‍മാനായി മൽസരിച്ച് വിജയിച്ചു. ഷാനവാസിന്‍റെ ആദ്യ തെരഞ്ഞെടുപ്പ് വിജയമായിരുന്നു അത്. 25 വർഷങ്ങൾക്കപ്പുറം 2009 ൽ വയനാട് പാർലമെന്‍റ് മണ്ഡലം കോൺഗ്രസിനു വേണ്ടി പിടിച്ചെടുക്കാൻ KPCC നിയോഗിച്ചത് എം.ഐ ഷാനവാസിനെയായിരുന്നു. വയനാട്ടിലേക്ക് ചുരം കയറി ഷാജിക്ക എത്തിയപ്പോൾ, ചരിത്ര വിജയമാണ് അദ്ദേഹത്തിനവിടെ UDF കാത്തുവെച്ചിരുന്നത്. 1,53,439 വോട്ടിന്‍റെ റെേക്കാർഡ് ഭൂരിപക്ഷത്തോടെ ലോക്സഭയിലേക്ക് ആദ്യജയം. കോഴിക്കോട്, മലപ്പുറം ജില്ലകളിലെ നിയമസഭാ മണ്ഡലങ്ങളുമായി അതിർത്തി പങ്കിടുന്ന വയനാട് പാർലമെന്‍റ് മണ്ഡലം 2014ൽ രണ്ടാം തവണയും കോൺഗ്രസിനും, ഷാനവാസിനുമൊപ്പം ഉറച്ചുനിന്നു. സി.പി.ഐ സ്ഥാനാര്‍ഥി സത്യൻ മൊകേരിയെയാണ് ഷാനവാസ് പരാജയപ്പെടുത്തിയത്.\nലോക്സഭാംഗം എന്ന നിലയില് പാര്‍ലമെന്‍റിലെ മാനവ വിഭവശേഷി വികസന സ്റ്റാന്‍ഡിംഗ് കമ്മിറ്റി അംഗം, എം.പി ലാഡ്സ് അംഗം, ന്യൂനപക്ഷ മന്ത്രാലയം ഉപദേശക സമിതി അംഗം എന്നീ ചുമതലകളും വഹിച്ചു.\nചാനല് ചര്‍ച്ചകളില് കോണ്‍ഗ്രസിന്‍റെ നാവായിരുന്ന എം.ഐ ഷാനവാസ് പ്രതിസന്ധികളില് കോണ്‍ഗ്രസിന് പ്രതിരോധമൊരുക്കുന്ന മുന്നണിപ്പടയാളിയുമായിരുന്നു. മാറാട് സമാധാന ഉടമ്പടിയിലും, നരേന്ദ്രന് കമ്മീഷന് പാക്കേജിലും തുടങ്ങി സച്ചാര് റിപ്പോര്‍ട്ടിന്‍റെ അടിയൊഴുക്കുകളില് വരെ തികഞ്ഞ നീതിബോധത്തോടെ തന്‍റേതായ സംഭാവന അര്‍പ്പിച്ച നേതാവായിരുന്നു.\nമൈസൂർ-നിലമ്പൂർ പാതയ്ക്കായി അക്ഷീണം പ്രവർത്തിച്ച ഷാനവാസിന്\nപദ്ധതിയുടെ പ്രാരംഭ പ്രവർത്തനങ്ങൾക്ക് തുടക്കമിടാനും കഴിഞ്ഞു. നിരവധി കേന്ദ്ര ഗവണ്‍മെന്‍റ് സ്ഥാപനങ്ങളുടെ പ്രവർത്തനങ്ങൾ മണ്ഡലത്തിലെത്തിക്കാനായി. ജില്ലയിലെ വരൾച്ച, വെള്ളപ്പൊക്കം എന്നീ അവസരങ്ങളിൽ അതിവേഗം കേന്ദ്രസഹായമെത്തിക്കാനായി.\nMSDP ഫണ്ട്, വിദ്യാഭ്യാസ സ്ഥാപനങ്ങളിൽ അടിസ്ഥാന സൗകര്യ വികസനത്തിനായി 50 കോടിയിലധികം രൂപയുടെ സഹായം, മണ്ഡലത്തിന്‍റെ വിവിധ ഭാഗങ്ങളിൽ ഹൈമാസ്റ്റ് ലൈറ്റ് സ്ഥാപിക്കൽ തുടങ്ങി എണ്ണിപ്പറയാൻ നിരവധി വികസന പദ്ധതികൾ അദ്ദേഹം വയനാട്ടിലേക്കെത്തിച്ചു. ജന്മം കൊണ്ട് മധ്യകേരളക്കാരനാണെങ്കിലും കർമം കൊണ്ട് മലബാറുകാരനാകാനായിരുന്നു കാലം അദ്ദേഹത്തെ നിയോഗിച്ചിരുന്നത്.\nവയനാടിന്‍റെ വികസന നായകൻ എം ഐ ഷാനവാസിന്‍റെ...


valkannadi by Korason Varghese | വിപ്ലവം ജയിക്കട്ടെ! പക്ഷെ, എന്തിനായിരുന്നു വിപ്ലവം എന്ന് കൂടി പറഞ്ഞിട്ട് പോകൂ... - MarunadanMalayalee.com\nJuly 19, 201909:17 PM IST Permalink\nപന്തളം എൻ എസ് എസ് ബോയിസ് സ്‌കൂളിലെ കെ എസ് യു - എസ്. എഫ്. ഐ സംഘട്ടനങ്ങൾ എഴുപതുകളിൽ ഒരു പുതുമ ആയിരുന്നില്ല. തോരാത്ത സമര ദിവസങ്ങളിൽ എന്തെങ്കിലും പഠിക്കാൻ സാധിച്ചിരുന്നത് അടുത്തുള്ള സ്റ്റുഡന്റസ് സെന്റ്റർ എന്ന ട്യൂഷൻ സ്ഥാപനംകൊണ്ടു മാത്രമായിരുന്നു. സമരങ്ങൾ അങ്ങനെ ആഘോഷപൂർവ്വം കൊണ്ടാടിവന്നു. തന്നെയുമല്ല ഗേൾസ് സ്‌ക്കൂൾ വിട്ടുവരുന്ന പെൺകുട്ടികളും ഒത്തു ഒരു ക്ലാസ്സിൽ പഠിക്കാനുള്ള ഒരു ത്രില്ലും ഉണ്ടെന്നു കൂട്ടിക്കോ. രണ്ടു കണ്ണുകൾക്കും കാഴ്ച ഇല്ലെങ്കിലും ഒരു പേപ്പർ താഴെ വീണാൽ പോലും കൃത്യമായി ശ്രദ്ധിക്കുന്ന, തെറ്റിയാൽ ചൂരൽ കഷായത്തിനു ഒരു കുറവും വരുത്താതെ, ലോകത്തിന്റെ എല്ലാ ദിശകളും മനസ്സിൽ വരച്ചിടുന്ന ഗോപിസാർ സോഷ്യൽ സ്റ്റഡീസ് അദ്ധ്യാപകരിൽ ഏറ്റവും മുൻ പന്തിയിലായിരുന്നു. പിന്നെ ഹിന്ദി പഠിക്കാൻ അതിരാവിലെ ശ്യാമളടീച്ചറിന്റെ വീട്ടിൽ പ്രത്യേകം ക്ലാസ്. അൽപ്പം പണച്ചിലവുള്ള ട്യൂഷൻപഠനം ഉണ്ടായിരുന്നതിനാൽ സമര ദിവസങ്ങൾ പഠനത്തെ അത്ര ബാധിച്ചില്ല എന്ന് പറയാം. ശശിയും, വേണുവും രവിയും ജോർജും എല്ലാം ചേർന്ന ക്രിക്കറ്റ് കളിയും കൂട്ടത്തിൽ സമരദിവസങ്ങളെ ഉല്ലാസഭരിതമാക്കി.\nപന്തളം എൻഎസ്എസ് കോളേജിലെ കലാപരാഷ്ട്രീയം എസ്എഫ്ഐ - കെ.എസ്.യു തമ്മിലായിരുന്നു. ബോറായ ബോയിസ് സ്‌കൂൾ അന്തരീക്ഷം വിട്ടു, കോളേജിലെ മിശ്രലിംഗ പ്രീഡിഗ്രി, രാഷ്ട്രീയത്തിനു പറ്റിയ അന്തരീക്ഷം ആയിരുന്നു. സഹോദരിമാരോടും ചേച്ചിമാരോടും വോട്ടു ചോദിച്ചു പരിചയപ്പെടാൻ കാട്ടിയ ഉത്സാഹം പറഞ്ഞാൽ മതിയാവുകയില്ല. ട്യൂഷൻ ഉണ്ടായിരുന്നതിനാൽ ക്ലാസ്സിൽ ശ്രദ്ധിച്ചില്ലെങ്കിലോ അൽപ്പം കൂടുതൽ സമയം രാഷ്ട്രീയം കളിച്ചതുകൊണ്ടോ വലിയ കുഴപ്പമില്ലാതെ കാര്യങ്ങൾ പോയി. പെട്ടന്നാണ് കാര്യങ്ങൾ മാറി മറിഞ്ഞത്.\nഅന്നു എന്നത്തേയും പോലെ തുടങ്ങിയ സാധാരണ അടിപിടിസമരം കൈവിട്ടു പോകുന്നതായാണ് കണ്ടത്. സൈക്കിൾ ചെയിനും കമ്പിയും വടിയുമായി എസ്എഫ്ഐ- കെ.എസ്.യു സമരക്കാർ നെടുകയും കുറുകയും ഓടുന്നു. അത്ര പരിചയമുള്ള സമര മേഖല അല്ലായിരുന്നതിനാലും അടിപിടിയോടു കുറച്ചു ഭയം ഉണ്ടായിരുന്നതിനാലും ദൂരെ നിന്ന് സമര മേഖല വീക്ഷിക്കുകയായിരുന്നു. പെട്ടന്ന് മുകളിലെ നിലയിലുള്ള പ്രിൻസിപ്പലിന്റെ മുറിയിലെ ഗ്ലാസ് ജനലുകൾ പൊട്ടിത്തെറിച്ചു വീഴുന്നു. അവിടെ ആരൊക്കൊയോ ഓടുകയും അടിക്കുകയും ഒക്കെ ചെയ്യുന്നത് ഒരു നൂറു വാര അകലെ നിന്ന് കണ്ടു ഭയന്നുനിന്നു. കുറച്ചു കഴിഞ്ഞപ്പോൾ രക്തത്തിൽ കുളിച്ച ആരെയോ തോളിലേറ്റി കുറച്ചുപേർ ഓടുന്നു. കുറച്ചു പഞ്ഞി ദേഹത്തു അവിടവിടെയായി ചിതറികിടക്കുന്നതിനാൽ ആരാണെന്നോ ഒരു രൂപവും കിട്ടിയില്ല.\nപെട്ടന്ന് പൊലീസും പത്രക്കാരും അങ്ങോട്ട് പോകുന്നത് കണ്ടു, രംഗം അത്ര പന്തിയല്ല എന്ന് കണ്ടു വീട്ടിലേക്കു പോയി. പിറ്റേദിവസം പത്രത്തിൽ നിന്നുമാണ് ഞങ്ങൾ കണ്ടിരുന്ന സംഘട്ടനത്തിന്റെ രവുദ്രത തിരിച്ചറിഞ്ഞത്. ദിവസങ്ങൾക്കുള്ളിൽ എസ്എഫ്ഐപ്രവർത്തകനായിരുന്ന ഭുവനേശ്വരൻ മരിച്ചു, കോളേജ് അനിശ്ചിത കാലത്തേക്ക് അടച്ചു. വീണ്ടും പൂർണ്ണമായി ട്യൂഷൻ സ്‌കൂൾ തന്നെ ശരണം.\nകോളേജ് തുറന്നപ്പോൾ എസ്എഫ്ഐ- കെ.എസ്.യു നേതാക്കളിൽ പലരും കോളേജിൽ നിന്നും പുറത്താക്കപ്പെട്ടിരുന്നു. അങ്ങനെ പിൻനിരയിൽ നിന്ന വിപ്ലവ വീര്യം ലേശം കുറഞ്ഞ, ഞങ്ങളൊക്കെ കുട്ടിനേതാക്കളായി അറിയപ്പെട്ടുതുടങ്ങി. കെ.എസ്.യു ഇന്ദിര - ആന്തണി എന്ന നിലയിൽ പിളരുകയും അങ്ങനെ അടിയന്തരാവസ്ഥക്ക് ശേഷം വന്ന അടുത്ത യൂണിയൻ ഇലക്ഷനിൽ കോളേജിന്റെ ചരിത്രത്തിൽ ആദ്യമായി എസ്എഫ്ഐയൂണിയൻ പിടിച്ചടക്കുകയും ചെയ്തു. ആന്തണികോൺഗ്രസ് കെ.എസ്.യു സ്ഥാനാർത്ഥിയായ ഈയുള്ളവൻ മാത്രം വിജയിച്ചു ഒരു പുതിയ ചരിത്രവും എഴുതിച്ചേർത്തു. ഒറ്റയാൻ പ്രതിപക്ഷമായി കോളേജ് യൂണിയനിൽ പ്രവർത്തിക്കാൻ ശങ്കിച്ചെങ്കിലും എസ്എഫ്ഐക്കാരോട് യോജിച്ചു പോകാൻ ബുദ്ധിമുട്ടു വന്നില്ല. 1977 ലെ എസ്എഫ്ഐകോളേജ് യൂണിയൻ മികച്ചതു തന്നെയായിരുന്നു. ആദർശവും പുരോഗമന ആശയവുമുള്ള ഒരു കൂട്ടം.\nരാഷ്ട്രീയത്തിനപ്പുറം ഒരു സൗഹൃദം ഉണ്ടാക്കാൻ സാധിച്ചത് അന്നത്തെ അടുത്ത സുഹൃത്തുക്കളായിരുന്ന പന്തളം സുധാകരനും, എസ്എഫ്ഐനേതാവു അജന്താലയം അജിത്കുമാറും (മംഗളം CFO) കൂടിയായിരുന്നു. വൈകുന്നേരങ്ങളിൽ എന്റെ റാലി സൈക്കളിലെ ഫ്രണ്ട് ബാറിൽ പന്തളം സുധാകരനും, പിറകിൽ അജന്താലയം അജിത്കുമാറും യാത്ര ചെയ്യുന്നത് കലാപ കലാലയത്തിൽ ഇങ്ങനെയും ഒരു സാധ്യത ഉണ്ട് എന്നതിന് തെളിവായിരുന്നു. ഞങ്ങൾ മൂവരും ചേർന്ന് അവതരിപ്പിക്കുന്ന കുസൃതികളും ഒട്ടും കുറവായിരുന്നില്ല. കാലം ഏറെ കഴിഞ്ഞിട്ടും ഈ സൗഹൃദങ്ങൾ ഇന്നും തുടരാനാവുന്നുണ്ട്.\nഅതിനുശേഷം കെ.എസ്.യു സംയുക്തമായി തിരഞ്ഞെടുപ്പ് നേരിടുകയും കോളേജ് യൂണിയൻ തിരിച്ചു പിടിക്കയും ചെയ്തു. കോളേജ് യൂണിയൻ ആദ്യമായി ക്രിസ്മസും പുതുവത്സരവും ആഘോഷിക്കാൻ തീരുമാനിച്ചത് പിന്നെയും പ്രശ്‌നമുണ്ടാക്കി. ചില വർഗ്ഗീയ ഇടപെടലുകൾ മൂലം പ്രിൻസിപ്പൽ ഏക പക്ഷീയമായി പരിപാടി റദ്ദു ചെയ്തു. എന്നാൽ കോളേജ് യൂണിയൻ ഏകകണ്ഠമായി തീരുമാനിച്ച പ്രോഗ്രാമുമായി മുന്നോട്ടു പോയി. യൂണിവേഴ്‌സിറ്റി അത്‌ലറ്റിക് സോണൽ മീറ്റിനു വന്ന മറ്റു കോളേജിലെ കുട്ടികളോട് തിരിച്ചു പോകാനും ഇല്ലെങ്കിൽ അത്ലറ്റിക് മീറ്റ് അലമ്പാക്കുമെന്നും വിരട്ടി. മദ്ധ്യസ്ഥ ചർച്ചകൾക്കായി എൻഎസ്എസ് ജനറൽ സെക്രട്ടറി കിടങ്ങൂർ ഗോപാലകൃഷ്ണപിള്ള , പഞ്ചായത്തു പ്രസിഡന്റ് തങ്കപ്പൻപിള്ള, പ്രിൻസിപ്പൽ പ്രൊഫ.PC മേനോൻ, കോളേജ് യൂണിയൻ ചെയർമാൻ റോയി, സെക്രട്ടറി മോഹനൻ, ഈയുള്ളവനും എൻഎസ്എസ് മന്ദിരത്തിൽ കൂടി. വർഗീയ കാലാപം ഉണ്ടാകുമെന്നു പ്രിൻസിപ്പൽ, അങ്ങനെ ഒന്ന് സംഭവിക്കുകയില്ല എന്ന് എല്ലാ മതവിഭാഗംങ്ങളും ഉണ്ടായിരുന്ന കുട്ടിനേതാക്കൾ. വിഷയം കോളേജിന് പുറത്തും സജീവമായി ആളും പണവും സന്നാഹങ്ങളും വരാൻ തുടങ്ങി.\nസമ്മേളനം കോളേജിന് മുന്നിലേക്ക് മാറ്റി. കോളേജ് വിടില്ലെന്ന് പ്രിൻസിപ്പൽ, അവധികൊടുക്കണമെന്നു നേതാക്കൾ. പ്രിൻസിപ്പലിന്റെ മുറിക്കു മുന്നിൽ കാവൽ നിന്ന കുട്ടികളുടെ പേടി സ്വപ്നം പഞ്ചാരപൊലീസ് എന്ന ഓമനപ്പേരിൽ അറിയപ്പെടുന്ന അജാനബാഹുവിനെ ആരോ പിടിച്ചു തള്ളി. അയാൾ ഒരു വലിയ തടിക്കഷണവും എടുത്തു ജോസിന്റെ തലക്കു അടിക്കാൻ ശ്രമിക്കുന്നു, അങ്ങനെ സംഗതി കൈവിട്ടുപോയി. പിന്നെ അവിടെ നടന്നൊതൊക്കെ തനി കാടത്തരം. പ്രിൻസിപ്പലിന്റെ റൂമിന്റെ ഹാഫ് ഡോർ ഊരിയെടുത്തു, അദ്ദേഹത്തിന്റെ റൂമിൽ ഇരച്ചു കയറി സാധനങ്ങൾ തല്ലി തകർക്കാൻ തുടങ്ങി. അങ്ങനെ കോളേജ് വിട്ടു. ന്യൂഇയർ ആഘോഷവും ഗംഭീരമായിത്തന്നെ നടത്തി. മീറ്റിങ് നടത്തണം എന്ന് പറഞ്ഞു ഗ്രൂപ് ആയി പ്രിൻസിപ്പലിനെ കാണാൻ ഞങ്ങളുടെകൂടെ പോയ പലരും, ഒരു കാരണവശാലും അനുവദിക്കരുത് എന്ന് രഹസ്യമായി പറഞ്ഞിരുന്നതായി പ്രിൻസിപ്പൽ കുറെ നാളുകൾക്കു ശേഷം എന്നോട് പറഞ്ഞതോർക്കുന്നു. അങ്ങനെ രാഷ്രീയത്തിന്റെ ബാലപാഠങ്ങൾ ഞങ്ങൾ ഉൾക്കൊണ്ടു.\nആ വർഷം യൂണിവേർസിറ്റി കലോത്സവം കൊച്ചിയിലെ മറൈൻ ഡ്രൈവിൽ വച്ചായിരുന്നു. യൂണിവേർസിറ്റി യൂണിയൻ എസ്എഫ്ഐനിയന്ത്രണത്തിലായിരുന്നതു കൊണ്ടു എങ്ങനെയും കുഴപ്പം ഉണ്ടാക്കാൻ കെ.എസ്.യു അണികൾ പദ്ധതിയിട്ടിരുന്നു. എന്തു നടന്നാലും മുടിഞ്ഞ കൂകൽകൊണ്ട് ഒന്നും കേൾക്കാൻ സാധിക്കുന്നില്ല. കസേരയിൽ എഴുനേറ്റു നിന്ന് കൂകിത്തകർക്കുന്ന ആളിനെ ശ്രദ്ധിച്ചു, ഏതോ സമ്മേളനത്തിൽ വച്ച് പരിചയപ്പെട്ട മാത്യു. കൂക്കിന്റ്‌റെ മൊത്തക്കച്ചവടം അവൻ ഏറ്റെടുത്തു എന്ന് തോന്നും, ആള് ഒരു സംഭവമായി മാറിക്കൊണ്ടിരുന്നു. ഇടയ്ക്കു വെള്ളം കുടിക്കാൻ കസേരയിൽ നിന്നും താഴെ വന്നപ്പോൾ എന്നെ കണ്ടു. പിന്നെ ആളിന് പെരുത്ത സന്തോഷം, കൂകാൻ എന്നെയും കൂട്ടി. കൂകിയില്ലെങ്കിലും അവനെ പ്രോത്സാഹിപ്പിച്ചുകൊണ്ടിരുന്നു. ഞാൻ അടുത്തുള്ളതു അവന്റെ കൂകലിനെ ഉത്തങ്കശൃഗത്തിൽ എത്തിച്ചു. ഉച്ച ഊണിനു ഞങ്ങൾ ഒന്നിച്ചു പുറത്തുപോയി.\nഎവിടുന്നോ പാഞ്ഞു അടുക്കുന്ന സഖാക്കൾ ഞങ്ങളെ വളഞ്ഞു. മാത്യുവിനെ കോളറിൽ പിടിച്ചു വായുവിൽ നിർത്തിയിരിക്കയാണ്. അവന്റെ പോക്കറ്റിലി നിന്നും വിലപിടിപ്പുള്ള ഹീറോപേന വീണു. ഒരു സഖാവ് അത് ചവിട്ടി പൊട്ടിച്ചു. അയാളുടെ ചൂണ്ടുവിരൽ മാത്യുവിന്റെ പള്ളക്ക് കുത്തികയറ്റിയിരിക്കയാണ്. ചുറ്റും കൂടിയിരിക്കുന്ന സഖാക്കളുടെ മുഖഭാവത്തിൽ അടുത്ത നിമിഷം എന്തും സംഭവിക്കാം എന്ന് തീർച്ചപ്പെടുത്തി. മാത്യു ആലിലപോലെ നിന്ന് വിറക്കയാണ്. ' ഇവിടെങ്ങും ഇനിയും കണ്ടുപോകരുത്, ഇപ്പൊ സ്ഥലം വിട്ടോണം' നേതാവ് ആക്രോശിച്ചു അവന്റെ കണ്ണും ശബ്ദവും അത്ര ഭീകരമായിരുന്നു. തടി കേടാകാതെ ഞങ്ങൾ വണ്ടി കയറി സ്ഥലം കാലിയാക്കി.\nഎന്തോ കാര്യത്തിനെന്നു ആര്ക്കും വലിയ നിശ്ചയമില്ല പക്ഷെ പാർട്ടി സംസ്ഥാന പഠിപ്പുമുടക്ക് പ്രഖ്യാപിച്ചു. കെ.എസ്.യു ക്കാര് മുദ്രാവാക്യം വിളിച്ചു വരാന്തകളിൽ കൂടി നടക്കുകയാണ്. ഓരോ ക്ലാസ്സുകളിലായി കയറി ക്ലാസുകൾ നിർത്തുകയായിരുന്നു. കെ.എസ്.യു സമരം പൊളിക്കാനും പണി തരാനുമായി എസ്എഫ്ഐകൂട്ടം കൂടി പുറകെ ഉണ്ട്. മുന്നിൽ നിന്നു സമരം നയിച്ച നേതാക്കൾ ഓരോരുത്തരായി അപ്രത്യക്ഷമായിത്തുടങ്ങി. അപ്പോഴേക്കും മുദ്രാവാക്യം വിളിക്കാൻ പോലും ആളില്ലാത്ത അവസ്ഥ! അങ്ങനെ ആ ജോലിയും ഏറ്റെടുത്തു ഒരു നേർത്ത കൂട്ടമായി ക്ളാസ്സുകളിൽ പോകയാണ്. എങ്ങനെയെങ്കിലും കോളേജ് വിടണേ എന്ന് ആത്മാർഥമായി പ്രാത്ഥിച്ചു കൊണ്ട് ഒരു ചെറുകൂട്ടത്തിനെയും കൂട്ടി സമരം നയിക്കുകയാണ്. എന്തിനാണ് കെ.എസ്.യു നേതാക്കൾ അപ്രത്യക്ഷമായത് എന്ന് കുറേക്കാലം കഴിഞ്ഞു എസ്എഫ്ഐയിലുള്ള ഒരു സുഹൃത്ത് ജോസ് പറഞ്ഞാണ് കാര്യം പിടികിട്ടിയത്. അന്ന് ഒരു മേജർ തല്ലിനുള്ള സന്നാഹം ഒരുക്കിയിരുന്നു. മുൻനിരയിൽ നിർദോഷിയായ ഈയുള്ളവൻ മാത്രം ഉള്ളതുകൊണ്ട് അത് അന്നത്തേക്കു ഒഴിവാക്കുകയായിരുന്നത്രെ.\nനീണ്ട കുറേ വർഷങ്ങൾക്കു ശേഷം എന്റെ ഒരു പുസ്തകപ്രകാശനം തിരുവനന്തപുരത്തു വച്ച് നടന്നു . കന്നി പുസ്തകമായിരുന്നതിനാൽ സുഹൃത്തുക്കളായ അജന്താലയം അജിത്കുമാറും പന്തളം സുധാകരനുമാണ് ലോക്കൽ സംഘാടകർ. പന്തളത്തുനിന്നും കുറെ സുഹൃത്തുക്കളെ കൂടി കൂട്ടി. ചടങ്ങു കഴിഞ്ഞു അടുത്ത ബാർ ഹോട്ടലിൽ കയറി സുഹൃത്തുക്കൾ എല്ലാം ഒന്ന് മിനുങ്ങി. ഒരു സന്തോഷം ആകട്ടെ എന്ന് കരുതി എല്ലാ ചിലവും ഈയുള്ളവൻ വഹിച്ചു എന്ന് പറയേണ്ടതില്ലല്ലോ. അപ്പോൾ ഒരു സഖാവിനു എന്നെ തല്ലിയെ അടങ്ങൂ. എന്താ കാര്യം എന്ന് അറിയില്ല, ഇത്രയും നേരം അടിച്ചു പൊളിച്ചു സന്തോഷമായിരുന്ന കമ്മ്യൂണിസ്റ്റു പ്രവര്ത്തകന് എങ്ങനെ ഞാൻ അമേരിക്കൻ ചാരനും വർഗ്ഗ ശത്രുവായ ബൂർഷ്വായും ആയി മാറിയത് എന്ന് പിടി കിട്ടിയില്ല. ഒരു വിധം മയപ്പെടുത്തി അദ്ദേഹത്തെ മറ്റു സുഹൃത്തുക്കൾ കൊണ്ടുപോയി. ഉള്ളിൽ തുള്ളി വിപ്ലവം ചെന്നാൽ മുഖം നോക്കാതെ പോരാടാനുള്ള ഇച്ഛാശക്തി പഴയ സഖാവിനു ഇപ്പോഴും ഉണ്ട് എന്ന് അന്ന് മനസ്സിലായി.\nവിപ്ലവം ജയിക്കട്ടെ ! പക്ഷെ, എന്തിനായിരുന്നു വിപ്ലവം എന്ന് കൂടി പറഞ്ഞിട്ട് പോകൂ...


കെ സുധാകരനും വി ഡി സതീശനും സുരക്ഷ ശക്തമാക്കണമെന്ന് ഇൻ്റലിജൻസ് - IBC Live\nPosted By: Editoron: January 12, 2022 In: KERALA, LATEST, NEWS, TOP NEWS\nതിരുവനന്തപുരം: ഇടുക്കി എഞ്ചിനിയറിംഗ് കോളേജിൽ എസ്എഫ്ഐ പ്രവർത്തകൻ കൊല്ലപ്പെട്ടതിനെത്തുടർന്നുണ്ടായ ക്രമസമാധാന പ്രശ്നങ്ങൾ കണക്കിലെടുത്ത് പ്രതിപക്ഷ നേതാവ് വിഡി സതീശൻറെയും കെ പി സി സി പ്രസിഡൻറ് കെ സുധാരൻറെയും സുരക്ഷ ശക്തിപ്പെടുത്താൻ നിർദേശം നൽകി ഇൻറലിജൻസ്. ഇരുവർക്കും പുറമെ പ്രധാന കോൺഗ്രസ് നേതാക്കളുടെ സുരക്ഷ വർധിപ്പിക്കണമെന്നും നിർദേശമുണ്ടെന്ന് മാതൃഭൂമി ന്യൂസാണ് റിപ്പോർട്ട് ചെയ്തത്.\nപ്രതിപക്ഷ നേതാവ് വി ഡി സതീശൻറെ പ്രത്യേക കാവലിന് പുറമെ അകമ്പടിപ്പോലീസ് വേണം. കെ സുധാകരന് നിലവിലുള്ള ഗൺമാന് പുറമെ കമാൻഡോ ഉൾപ്പെടെയുള്ള സുരക്ഷയൊരുക്കണം. കെ പി സിസി പ്രസിഡൻറ് പങ്കെടുക്കുന്ന പൊതുസമ്മേളനങ്ങളിൽ സ്പെഷ്യൽ ബ്രാഞ്ച് നിരീക്ഷണം ഏർപ്പെടുത്തണം തുടങ്ങിയ നിർദേശങ്ങളാണ് ഇൻറലിജൻസ് നൽകിയിട്ടുള്ളതെന്ന് റിപ്പോർട്ട് പറയുന്നു.\nസുധാകരൻറെ വീടിന് പോലീസ് കാവൽ വേണം, കോൺഗ്രസ് ഓഫീസുകൾക്ക് സുരക്ഷ വേണം തുടങ്ങിയ നിർദേശങ്ങളും ഇൻറലിജൻസ് മുന്നോട്ട് വെച്ചിട്ടുണ്ട്. പ്രധാന കോൺഗ്രസ് നേതാക്കളുടെ സുരക്ഷാ സംവിധാനങ്ങൾ വർധിപ്പിക്കാൻ ജില്ലാ പോലീസ് മേധാവിമാർക്കാണ് നിർദേശം നൽകിയിരിക്കുന്നത്.\nമകരവിളക്ക് ഒരുക്കങ്ങൾ അവസാന ഘട്ടത്തിൽ; തിരുവാഭരണ ഘോഷയാത്ര ഇന്ന് പുറപ്പെടും


എല്ലാ കണക്കുകൂട്ടലും തെറ്റിച്ച് കൊറോണ വൈറസ് ബാധ, നിരവധി പേരിലേക്ക് പടരുന്നു, മരണവും വര്‍ദ്ധിക്കുന്നു - Pravasishabdam\nHome News International എല്ലാ കണക്കുകൂട്ടലും തെറ്റിച്ച് കൊറോണ വൈറസ് ബാധ, നിരവധി പേരിലേക്ക് പടരുന്നു, മരണവും വര്‍ദ്ധിക്കുന്നു\nചൈനയില് കൊറോണ വൈറസ് ബാധ പടര്‍ന്ന് പിടിക്കുകയാണ്. ഇതുവരെ വൈറസ്ബാധയേറ്റ് മരിച്ചവരുടെ എണ്ണം 56 ആയി. പുതിയതായി 323 പേര്‍ക്ക് കൂടി അണുബാധ സ്ഥിരീകരിച്ചിട്ടുണ്ട്. ഇതോടെ 2116 പേരില് രാജ്യത്ത് വൈറസ് ബാധ ഏറ്റെട്ടിട്ടുണ്ട്. അതേസമയം കൊറോണ പടരുന്നത് ദ്രുതഗതിയില് ആണെന്നും സ്ഥിതി ഗുരുതരം ആണെന്നും പ്രസിഡന്റെ ഷീ ജിന്‍പിങ് മുന്നറിയിപ്പ് നല്‍കി. ചൈനീസ് അധികൃതരുടെയും ലോകാരോഗ്യ സംഘടനയുടെയും കണക്ക്കൂട്ടല് തെറ്റിച്ച് അതിവേഗമാണ് വൈറസ് പടരുന്നച്. അതേസമയം ഷാങ്ഹായ് നഗരത്തിലും കൊറോണ വൈറസ് ബാധ ഏറ്റ് മരണം റിപ്പോര്‍ട്ട് ചെയ്ത് കഴിഞ്ഞു.\nഅതേസമയം ഇതുവരെ ഉണ്ടായിരുന്നതില് നിന്ന് വ്യത്യസ്ഥമായി ഇപ്പോഴത്തെ വൈറസ് ശരീരത്തില് കയറി, രോഗലക്ഷണങ്ങള് പ്രകടമാകും മുമ്പേ വൈറസ് ബാധിതന് രോഗാണു വാഹകനാവുന്നു എന്നതാണ് വെല്ലുവിളി. വൈറസ് വ്യാപനം തടയാന് കര്‍ശ്ശന നടപടികളിലേക്ക് അധികൃതര് നീങ്ങുകയാണ്. രാജ്യത്ത് വ്യാപകമായി യാത്രാ വിലക്ക് പ്രഖ്യാപിക്കുകയാണ്. നിലവില് 12 നഗരങ്ങളിലാണ് യാത്രാവിലക്ക് പ്രഖ്യാപിച്ചിരിക്കുന്നത്. വൈറസ് ബാധ പൊട്ടിപ്പുറപ്പെട്ടതെന്ന് കരുതുന്ന വുഹാന് നഗരം എതാണ്ട് പൂര്‍ണമായും ഒറ്റപ്പെട്ട അവസ്ഥയാണ്.\nPrevious articleജോലിക്കിടെ പെട്രോളിംഗ് വാഹനത്തില് വെച്ച് സഹപ്രവര്‍ത്തകയുമായി പോലീസ് ഉദ്യോഗസ്ഥന്റെ ശാരീരീകബന്ധം, ഒടുവില് സംഭവിച്ചത്\nNext articleമോഷണ ശ്രമത്തിന് പോലീസ് പിടികൂടി; യുവാവിന്റെ വെളിപ്പെടുത്തല് കേട്ട് പോലീസിന്റെ വരെ കണ്ണ് തള്ളി


സമരിയക്കാരും സമരിറ്റൻ തോറയും – Palathully\nby ജോസഫ് T November 3, 2017 259 പേർ വായിച്ചു\nബൈബിളിലെ പഴയ നിയമ പഞ്ചഗ്രന്തിക്ക്. നാല് പ്രധാന പകർപ്പുകൾ ആണ് നിലവിൽ ഉള്ളത്. ഒന്ന് പാലിയോ ഹീബ്രുവിൽ ഉള്ള ജൂതരുടെ മസൊരെറ്റിക്ക് തോറ. രണ്ടാമത് സമരിറ്റൻ ഭാഷയിൽ ഉള്ള സമരിയാക്കാരുടെ സമരിട്ടൻ തോറ. പിന്നെ ക്രിസ്ത്യാനികൾ അടിസ്ഥാനമാക്കിയിരിക്കുന്ന ഗ്രീക്ക് സെപ്റ്റുഅജന്റ് ( ഇത് ജൂത മസോരെട്ടിക്ക് തോറയുടെ ഗ്രീക്ക് പരിഭാഷ ആണ്). അവസാനമായി ചാവുകടൽ ചുരുളുകൾ. ഇതിൽ സെപ്റ്റുഅജന്റിനു മസോരെട്ടിക്ക് തോറയോടും ചാവ് കടൽ ചുരുളുകൾക്ക് സമരിറ്റൻ തോറയോടും ആണ് സാമ്യം കൂടുതൽ. ജൂത – സമരിറ്റൻ തോറകൾ തമ്മിൽ ഏകദേശം 6000 ൽ അധികം വ്യത്യാസങ്ങൾ ഉണ്ട്. എന്ന് വെച്ചാൽ ഏക ദൈവം ആരാണ് എന്ന കാര്യത്തിൽ ഈ നാല് പുസ്തകങ്ങളും തമ്മിൽ ഭിന്നത ഉണ്ട് എന്നല്ല മറിച്ച് ചില സംഭവങ്ങളുടെ വിശദീകരണത്തിൽ ചില പൊരുത്തക്കേടുകൾ ഉണ്ട് എന്നാണ്. ആദ്യം ആരാണ് സമരിയാക്കാർ എന്ന് നോക്കാം.\nപുതിയനിയമത്തിൽ രണ്ടു തവണ സമരിയാക്കാർ കടന്നു വരുന്നുണ്ട്. ഒന്ന് ഉപമയിലെ നല്ലവനായ സമരിയാക്കാരന്റെ രൂപത്തിലും പിന്നെ കിണറ്റിൻ കരയിലെ സ്ത്രീയുടെ രൂപത്തിലും. അക്കാലത്ത് ജൂതരും സമരിയാക്കാരും തമ്മിൽ അസാമാന്യ വൈരാഗ്യം നിലനിന്നിരുന്നു. അതിന്റെ കാരണം സമരിയാക്കാരുടെ ചരിത്രം പരിശോധിച്ചാൽ പിടികിട്ടും.\nബി സി 721 ൽ അസീറിയൻ രാജാവായിരുന്ന സാർഗൻ രണ്ടാമൻ ഇസ്രായേലിനെ ആക്രമിച്ചു അവരെ തടവുകാരായി പിടിച്ചുകൊണ്ടു പോയി. എന്നാൽ കുറച്ചു പേർ തടവുകാരാകാതെ രക്ഷപെട്ടു. പ്രവാസജീവിതം നയിക്കാതെ അവർ മോശയുടെ ലിഖിതങ്ങൾക്ക് തിരുത്തൽ വരാതെ കാത്ത് സൂക്ഷിച്ച് പോന്നു. അതുകൊണ്ട് കാവൽക്കാർ എന്നർത്ഥം ഉള്ള Samerim എന്ന് അവർ അറിയപ്പെട്ടു. അവരാണ് പിന്നീട് സമരിയാക്കാർ എന്ന് അറിയപ്പെട്ടവർ. എന്നാൽ ബാബിലോണ് പ്രവാസം കഴിഞ്ഞ് തിരിചെത്തിയവർ പുതിയ കഥകളും പ്രവാചകരെയും കൊണ്ടുവന്നു. അവർ ജൂതർ എന്നറിയപ്പെട്ടു. ഇത് സമരിയാക്കാരുടെ ഉത്ഭവത്തെകുറിച്ചുള്ള ഒരു ഭാഷ്യം. ബാബിലോണ് പ്രവാസം തുടങ്ങിയതിനു ശേഷമുള്ള ഒരു ബൈബിൾ ഭാഗങ്ങളും ഇവർ വിശുദ്ധ ലിഖിതത്തിന്റെ ഭാഗം ആയി അംഗീകരിക്കുന്നില്ല. അതുകൊണ്ട് തന്നെ പഴയ നിയമത്തിലെ ആദ്യ അഞ്ചു പുസ്തകങ്ങൾ മാത്രമാണ് സമരിട്ടൻ ലിപിയിൽ ഉള്ള ഇവരുടെ തോറയിൽ ഉള്ളൂ. യേശു ക്രിസ്തു വരെയുള്ള ബാക്കി ആളുകൾ എല്ലാം തന്നെ ഇവർക്ക് വ്യാജ പ്രവാചകർ ആണ്. ഇസ്രായേലിലെ പന്ത്രണ്ടിൽ മൂന്ന് ഗോത്രങ്ങളുടെ പാരമ്പര്യം അവകാശപ്പെടുന്ന ഇവർ ഇന്ന് ആകെ എണ്ണൂറോളം പേരെ അവശേഷിക്കുന്നുള്ളൂ. ഇവരെ തങ്ങളുടെ കൂട്ടത്തിൽ പെട്ടവർ എന്ന് ജൂതർ കരുതുന്നില്ല എന്നതാണ് രസകരം. തങ്ങൾ ബാബിലൊണിലേക്ക് പോയപ്പോൾ തങ്ങളുടെ പുസ്തകങ്ങൾ പഠിച്ചു തിരുത്തി ആളായവർ എന്നാണ് ഇവരെ കുറിച്ച് ജൂതർ കരുതുന്നത്.\nസമരിയാക്കാരുടെ തുടക്കത്തെ കുറിച്ചുള്ള സമരിട്ടൻ വിശ്വാസം നാം കണ്ടു. ഇനി മറ്റൊരു വിശ്വാസം എസ്രായുടെ പുസ്തകം 4:10-11 ആധാരമാക്കി ഉള്ളതും സമരിയാ പട്ടണത്തെ പിൻപറ്റി ഉള്ളതും ആണ്. എന്നാൽ സമരിയാ പട്ടണത്തിന്റെ പഴക്കവും ഇവരുടെ ജീനുകളെ പറ്റി നടത്തിയ പഠനങ്ങളും തമ്മിൽ പൊരുത്തപ്പെടുന്നില്ല എന്നത് ചില ചരിത്ര കാരൻമ്മാരെ കുഴക്കുന്നുണ്ട് . മൂന്നാമത്2Kings 17:24–41 അടിസ്ഥാനപ്പെടുത്തി ഇവരെ അസീരിയയിൽ നിന്നും കൊണ്ടുവന്നത് ആണെന്നും ഇവർക്ക് ജൂതരും ആയി യാതൊരു ബന്ധവും ഇല്ല എന്നും പറയുന്ന കൂട്ടർ ആണ്. പക്ഷെ ഇവരുടെ ആന്ത്രോപോലോജി അതും ആയി യോജിക്കുന്നില്ല. പക്ഷെ സമരിട്ടൻ ലിപിയിൽ എഴുതിയിരിക്കുന്ന, ഇവരുടെ പക്കൽ ഉള്ള തോറ ഇവരെ യാഹ്വേയെ ആരാധിക്കുന്ന ഒരു ജനത എന്ന പദവിയിൽ നിന്ന് കാണാൻ എന്നെ പ്രേരിപ്പിക്കുന്നു.\nജൂത-സമരിട്ടൻ തോറകൾ തമ്മിൽ ആയിരക്കണക്കിന് പൊരുത്തക്കേടുകൾ ഉണ്ടെങ്കിലും പലതും അക്ഷര പിശകുകളും വ്യാകരണ തെറ്റുകളും ആണ്. ചില സംഭവങ്ങൾ സമരിട്ടൻ തോറയിൽ കൂടുതലായി വിശദീകരിച്ചിട്ടുണ്ട്. ബാബിലോണ് പ്രവാസത്തിനു മുൻപ് ജൂതർ ഉപയോഗിച്ചിരുന്ന പാലിയോ ഹീബ്രു അക്ഷരമാല അടിസ്ഥാനപെടുത്തി ഉരുത്തിരിഞ്ഞ അക്ഷരമാല ആണ് സമരിട്ടൻ തോറയിൽ ഉപയോഗിചിരിക്കുന്ന്നത്. എന്നാൽ പ്രവാസത്തിനു ശേഷം ജൂതർ അരമായിക്ക് അടിസ്ഥാനപ്പെടുത്തി ഉള്ള അക്ഷരങ്ങൾ ഉപയോഗിച്ച് തുടങ്ങി.\nഹീബ്രു ബൈബിളും ആയി ഇവരുടെ തോറക്കുള്ള പ്രധാന വ്യത്യാസം Gerizim മലയും ആയി ബന്ധപ്പെട്ടത് ആണ്. സമരിട്ടൻ തോറായിലെ പുറപ്പാട് 20:17 ഇങ്ങനെ ആണ് എഴുതിയിരിക്കുന്നത്.\n“And when it so happens that LORD God brings you to the land of Canaan, which you are coming to possess, you shall set up there for you great stones and plaster them with plaster and you write on the stones all words of this law. And it becomes for you that across the Jordan you shall raise these stones, which I command you today, in mountain Gerizim. And you build there the altar to the LORD God of you. Altar of stones. Not you shall wave on them iron. With whole stones you shall build the altar to LORD God of you. And you bring on it ascend offerings to LORD God of you, and you sacrifice peace offerings, and you eat there and you rejoice before the face of the LORD God of you. The mountain this is across the Jordan behind the way of the rising of the sun, in the land of Canaan who is dwelling in the desert before the Galgal, beside Alvin-Mara, before Sechem.”\nജൂതരുടെ മസോരെട്ടിക് തോറയിൽ Gerizim മലയെക്കുറിച്ചുള്ള ഈ ഭാഗം ഇല്ല. എന്നാൽ നിയമാവർത്തനം 27:4 ൽ Mount Ebal ലിൽ ഒരു ബലിപീടം പണിയുന്ന കാര്യം മസോരെട്ടിക് തോറയിൽ ഉണ്ട് എന്നാൽ അതെ സ്ഥലത്ത് സമരിട്ടൻ തോറയിൽ Gerizim മല എന്നാണ് എഴുതിയിരിക്കുനത്. രണ്ടു മലകളും തമ്മിലുള്ള ദൂര വ്യത്യാസം ഏതാനും കിലോമീറ്ററുകളും ഉയര വ്യത്യാസം ഏതാനും മീറ്റരുകളും മാത്രമേ ഉള്ളൂ എങ്കിലും അത് ഈ ജനതകൾക്കിടയിൽ ഉണ്ടാക്കിയ അകൽച്ച വളരെ വലുതാണ്. ഇപ്പോഴും അവശേഷിക്കുന്ന സമരിയാക്കാരിൽ ഭൂരിഭാഗവും Gerizim മലയുടെ ചെരുവിൽ തന്നെ ആണ് താമസിക്കുന്നത്. ഗെർസെം മലയുടെ പ്രാധാന്യം കാണിക്കുവാൻ സമരിയാക്കാർ ചൂണ്ടികാണിക്കുന്ന ഒരു ബൈബിൾ ഭാഗം നിയമാവർത്തനം 27:12-13 ആണ്.\nകഴിഞ്ഞ രണ്ടായിരം വർഷങ്ങളായി പുറത്തു നിന്നും കല്യാണം കഴിക്കാതെ വംശ ശുദ്ധി കാത്തു പോന്ന ഇവർ അതിനാൽ തന്നെ പല ജനിതക രോഗങ്ങൾക്കും വിധേയരാണ് . ഇക്കഴിഞ്ഞ വർഷം പുറത്തു നിന്നും മത പരിവർത്തനത്തിന് വിധേയമാക്കി വിവാഹം കഴിക്കുവാൻ ഇവർ തിരുമാനിച്ചിട്ടുണ്ട് . പാലസ്തീനിലും ഇസ്രായേലിലും ഇവർക്ക് ന്യൂനപക്ഷ സുരക്ഷ ഉറപ്പാക്കിയിട്ടുണ്ട് . ഇസ്രായേലി -പാലസ്തീനി ജന വിഭാഗങ്ങളിൽ നിന്നും വിഭിന്നമായ ജനിതക സ്വൊഭാവമുള്ള ഇവർക്ക് മറ്റുള്ളവരേക്കാൾ താരതമ്യേന ഉയരകൂടുത്തൽ ഉണ്ട് . Gerizim മലയിൽ താമസിക്കുന്ന അഹറോൻ ( Aharon ben Ab-Chisda ben Yaacob) ആണ് ഇപ്പൊൾ ഇവരുടെ ഉന്നത പുരോഹിതൻ.


തൊഴിലും മാനസികസമ്മര്‍ദ്ദവും | Infoclinic - The cure for ignorance is knowledge\nതൊഴിലിടങ്ങള് സൃഷ്ടിക്കുന്ന പിരിമുറുക്കങ്ങള് ലോകരാജ്യങ്ങളുടെ വാര്‍ഷികോത്പാദനം പത്തു ശതമാനത്തോളം കുറയാന് ഇടയാക്കുന്നുണ്ട്. സമയപരിമിതികള്, താന്താങ്ങളുടെ നിയന്ത്രണത്തിനു ബാഹ്യമായ ഘടകങ്ങളുടെ ആധിക്യം, പൊതുവേയുള്ള അനിശ്ചിതത്വങ്ങള് തുടങ്ങിയവ “ന്യൂ ജനറേഷന്” തൊഴില്‍സ്ഥലങ്ങളെ കൂടുതല് സമ്മര്‍ദ്ദജനകങ്ങളാക്കുന്നുണ്ടെന്നും സൂചനകളുണ്ട്. “തൊഴിലിടങ്ങളിലെ മാനസികാരോഗ്യം” എന്ന പ്രമേയവുമായി ഇന്ന് ലോകമാനസികാരോഗ്യ ദിനം ആചരിക്കപ്പെടുകയാണ്. തൊഴില് മൂലം സംജാതമാകുന്ന മാനസികസമ്മര്‍ദ്ദത്തെ തിരിച്ചറിയുന്നതും വരുതിയിലാക്കുന്നതും എങ്ങിനെയൊക്കെയെന്നൊന്നു പരിശോധിക്കാം.\nഎന്‍റെ ജോലി അതികഠിനമാണ്.\nഞാന് വളരെയധികം ജോലികള് ചെയ്തുതീര്‍ക്കാന് നിര്‍ബന്ധിതനാകുന്നുണ്ട്.\nഎന്‍റെ ജോലി മുഴുവനും ചെയ്യാന് വേണ്ടത്ര സമയം എനിക്കു കിട്ടാറില്ല.\nഞാന് ചെയ്യുന്ന ജോലിയില് അത്യാവശ്യം വൈവിധ്യങ്ങള് ഉണ്ട്.\nഎന്‍റെ ജോലി എനിക്ക് സര്‍ഗവൈഭവം പ്രകടിപ്പിക്കാനുള്ള അവസരങ്ങള് തരുന്നുണ്ട്.\nഎന്‍റെ ജോലി എനിക്ക് പുതിയ കാര്യങ്ങള് പഠിക്കാനുള്ള അവസരങ്ങള് ഒരുക്കുന്നുണ്ട്.\nജോലിസ്ഥലത്തു നടക്കുന്ന കാര്യങ്ങളെപ്പറ്റി എനിക്ക് മറ്റുള്ളവരോട് ഒരുപാടു കാര്യങ്ങള് പങ്കുവെക്കാനുണ്ടാവാറുണ്ട്.\nഞാന് എന്‍റെ ജോലി എങ്ങിനെ ചെയ്യുന്നു എന്നു നിശ്ചയിക്കാനുള്ള പൂര്‍ണ സ്വാതന്ത്യ്രം എനിക്കുണ്ട്.\nഎന്‍റെ സഹപ്രവര്‍ത്തകര് സഹായമനസ്കത ഉള്ളവരാണ്.\nഎന്‍റെ സഹപ്രവര്‍ത്തകര് എന്‍റെ കാര്യങ്ങളില് വ്യക്തിപരമായ താല്പര്യം കാണിക്കാറുണ്ട്.\nഎന്‍റെ മേലുദ്യോഗസ്ഥന് സഹായമനസ്ഥിതിയുള്ള ഒരു വ്യക്തിയാണ്.\nഎന്‍റെ മേലുദ്യോഗസ്ഥന് എന്‍റെ ഉന്നമനം കാംക്ഷിക്കുന്ന ആളാണ്.\nഎന്‍റെ ജോലിക്ക് കാഠിന്യം ……………..\nഎന്‍റെ ജോലിക്കു മേല് എനിക്ക് നിയന്ത്രണം ……………..\nജോലിസ്ഥലത്ത് എനിക്കു കിട്ടുന്ന പിന്തുണ ……………..\nവിഷമസന്ധികളില് അക‍പ്പെ‍ടുമ്പോള് നാം പോലുമറിയാതെ നമ്മുടെ മനസ്സില് പ്രത്യേകിച്ച് അടിസ്ഥാനമൊന്നുമില്ലാത്ത ചില ദുഷ്ചിന്താശകലങ്ങള് തലപൊക്കിയേക്കാം. “ഇതോടെ എല്ലാം തീര്‍ന്നു!”, “എനിക്കു മാത്രമെന്തേ എപ്പോഴും ഇങ്ങനെ?” എന്നൊക്കെപ്പോലെ. ഇത്തരം ചിന്തകള് ഉത്ക്കണ്ഠ വര്‍ദ്ധിക്കാനും അതുവഴി ആ സാഹചര്യത്തെ മറികടക്കാനുള്ള കഴിവു ദുര്‍ബലമാകാനും ഇടയാക്കാം. മനസ്സില് രൂഢമൂലമായിക്കഴിഞ്ഞ ചില അബദ്ധധാരണകളും നിരന്തരം മാനസികസംഘര്‍ഷമുളവാകുന്നതിനു നിമിത്തമാകാം. “ചെയ്യുന്ന ഒരു കാര്യത്തിലും ഞാന് പരാജയപ്പെടരുത്”, “എന്നെ ഒരിക്കലും ക്ഷീണമോ രോഗങ്ങളോ ബാധിക്കരുത്” തുടങ്ങിയ ചിന്താഗതികളെ ഇക്കൂട്ടത്തില്‍പ്പെടുത്താം. അതിരുകവിഞ്ഞ നിരാശയോ ഉത്ക്കണ്ഠയോ ദേഷ്യമോ അനുഭവപ്പെടുമ്പോഴൊക്കെ അതിനു മുന്നോടിയായി എന്തൊക്കെ ചിന്തകളാണു കടന്നുപോയത് എന്നു പരിശോധിക്കുകയും, മനസ്സു ശാന്തമായ ശേഷം ആ ചിന്തകള് എത്രത്തോളം അര്‍ത്ഥവത്താണ് എന്നു വിശകലനം നടത്തുകയും, എന്നിട്ട് അവയ്ക്കു പകരം വെക്കാവുന്ന കുറച്ചു മറുചിന്തകള് ആലോചിച്ചുവെക്കുകയും ചെയ്യാവുന്നതാണ്. ചില ഉദാഹരണങ്ങള് നോക്കാം:


QATAR TIMES : മിഡിലീസ്റ്റിലെ മലയാളം ഓൺലൈൻ പത്രങ്ങളിൽ ഒന്നാം സ്ഥാനത്ത്!.: ഖത്തര് 2.5 ദശലക്ഷം ടണ് അധിക പ്രകൃതി വാതകം ഇന്ത്യയ്ക്ക് നല്‍കും\nഖത്തര് 2.5 ദശലക്ഷം ടണ് അധിക പ്രകൃതി വാതകം ഇന്ത്യയ്ക്ക് നല്‍കും\nദോഹ: ഖത്തര് ഇന്ത്യയ്ക്ക് 2.5 ദശലക്ഷം ടണ് ദ്രവീകരിച്ച പ്രകൃതിവാതകം കൂടുതലായി നല്‍കും. 2009 ജൂലായ് മുതലാണിത് നല്‍കുകയെന്ന് ഖത്തര് ഉപപ്രധാനമന്ത്രിയും ഊര്‍ജ വ്യവസായ വകുപ്പുമന്ത്രിയുമായ അബ്ദുല്ലാ ബിന് ഹമദ് അല് അത്തിയ അറിയിച്ചു.\nഅഞ്ച് ദശലക്ഷം ടണ് ദ്രവീകരിച്ച പ്രകൃതിവാതകം ഇപ്പോള് പ്രതിവര്‍ഷം ഇന്ത്യക്ക് നല്‍കിവരുന്നുണ്ട്. അടുത്ത ജൂലായ് മുതല് അത് 7.5 ദശലക്ഷം ടണ് ആയി വര്‍ധിക്കുമെന്ന് അദ്ദേഹം ഇന്ത്യന് പെട്രോളിയം പ്രകൃതിവാതക വകുപ്പുമന്ത്രി മുരളി ദേവ്‌റയുമായുള്ള കൂടിക്കാഴ്ചയ്ക്ക് ശേഷം ഒരു പ്രാദേശിക പത്രത്തിനോട്‌വെളിപ്പെടുത്തി.2.5 ദശലക്ഷം ടണ് കൂടുതല് നല്‍കാനുള്ള ഖത്തറിന്റെ തീരുമാനം ഇന്ത്യയിലെ ദ്രവീകരിച്ച പ്രകൃതിവാതകക്ഷാമം പരിഹരിക്കാന് സഹായിക്കുമെന്ന് മന്ത്രി മുരളി ദേവ്‌റ പറഞ്ഞു.\nഏതാണ്ട് ഏഴു ദശലക്ഷം ടണ് ദ്രവീകരിച്ച പ്രകൃതിവാതകത്തിന്റെ കുറവാണിപ്പോള് ഇന്ത്യ അഭിമുഖീകരിക്കുന്നത്. ഗ്യാസ്ഫയേര്‍ഡ് ഫെര്‍ട്ടിലൈസര് പ്ലാന്റ് ഖത്തറില് സ്ഥാപിക്കാന് മുരളി ദേവ്‌റ ചര്‍ച്ചാവേളയില് നിര്‍ദേശിച്ചു. ഇന്ത്യയില് ഫോസ്ഫറിക് ആസിഡ് ധാരാളമുണ്ട്. അത് ഖത്തറിലേക്ക് കൊണ്ടുവരാന് കഴിയും. പ്ലാന്റ് സ്ഥാപിക്കുന്നത് സംബന്ധിച്ച് ചര്‍ച്ച നടത്താന് ഇരുരാജ്യങ്ങളിലെയും ഉന്നത ഉദ്യോഗസ്ഥര് താമസിയാതെ സമ്മേളിക്കും.\nഎഴുതിയത് Muhammed Sageer Pandarathil at 12:56:00 PM\nഖത്തര് ഇന്ത്യയ്ക്ക് 2.5 ദശലക്ഷം ടണ് ദ്രവീകരിച്ച പ്രകൃതിവാതകം കൂടുതലായി നല്‍കും. 2009 ജൂലായ് മുതലാണിത് നല്‍കുകയെന്ന് ഖത്തര് ഉപപ്രധാനമന്ത്രിയും ഊര്‍ജ വ്യവസായ വകുപ്പുമന്ത്രിയുമായ അബ്ദുല്ലാ ബിന് ഹമദ് അല് അത്തിയ അറിയിച്ചു.


Pudur Kudumbakshemakendram Controversy: കുടുംബക്ഷേമകേന്ദ്രം പഞ്ചായത്തംഗത്തിന്‍റെ ഭൂമിയില്; അനുയോജ്യമായ സ്ഥലങ്ങൾ ഒഴിവാക്കി, ആദിവാസികൾക്ക് പ്രയോജനമില്ലെന്നും ആരോപണം - allegation against attapadi pudur kudumbakshema kendram as it built in panchayat members property | Samayam Malayalam\nallegation against attapadi pudur kudumbakshema kendram as it built in panchayat members property\nSamayam Desk | Lipi | Updated: 25 Oct 2020, 04:36:00 PM\nസിപിഎം പ്രവർത്തകനും പുതൂര് മുള്ളി വാര്‍ഡ് മെമ്പറുമായ തങ്കവേലുവിന്‍റെ ഉടമസ്ഥതിയിലുള്ള ഭൂമിയിൽ കേന്ദ്രം നിർമിച്ചെന്നാണ് ആരോപണം. സൗകര്യമുള്ള മറ്റ് സ്ഥലങ്ങൾ അവഗണിച്ചാണ് നടപടിയെന്നാണ് ആരോപണം\nആരോപണം ഉയർന്നിരിക്കുന്ന കുടുംബക്ഷേമകേന്ദ്രം\nപാലക്കാട്: അട്ടപ്പാടി പുതൂര് അരളിക്കോണത്ത് നിര്‍മിച്ച കുടുംബക്ഷേമ കേന്ദ്രത്തിനെതിരെ പരാതി. പുതൂരിലെ സിപിഐഎം പ്രവര്‍ത്തകനും പുതൂര് മുള്ളി വാര്‍ഡ് മെംബറുമായ തങ്കവേലുവിന്റെ അധീനതയിലുള്ള ഭൂമിയിലാണ് ആദിവാസികളുടെ ആരോഗ്യപരിരക്ഷയ്ക്കായി കൊണ്ടുവന്ന സ്വര്‍ണഗദ്ദ കുടുംബക്ഷേമ കേന്ദ്രം നിര്‍മിച്ചത്. പ്രദേശത്തെ അഞ്ചു ആദിവാസി കോളനികളിലുള്ളവര്‍ക്ക് വേണ്ടിയാണ് കുടുംബക്ഷേമ കേന്ദ്രം. എന്നാല് ഇവര്‍ക്കാര്‍ക്കും എത്തിപ്പെടാന്‍പോലും സൗകര്യമില്ലാത്ത സ്ഥലത്താണ് കേന്ദ്രം നിര്‍മിച്ചത്. തങ്കവേലു പുഴകയ്യേറിയുണ്ടാക്കിയ പുറമ്പോക്കിലെ കൃഷിയിടത്തിലാണ് കെട്ടിടമെന്നാണ് ആക്ഷേപം.\nമഴ കനത്താല് വരകാര് കവിഞ്ഞ് കുടുംബാരോഗ്യകേന്ദ്രത്തിലേക്ക് ആര്‍ക്കും വരാനാവില്ല. വര്‍ഷകാലത്ത് മുളങ്കമ്പില്‍ക്കെട്ടിയാണ് ഊരിലെ ഗര്‍ഭിണികളെയും രോഗികളെയും അടിയന്തര സാഹചര്യങ്ങളില് പുറംലോകത്തേക്ക് എത്തിക്കാറുള്ളത്. തങ്കവേലുവിനും മഴക്കാലത്ത് സ്വന്തം കൃഷിയിടത്തിലേക്ക് എത്താനാവില്ല. എന്നാല് കുടുംബാരോഗ്യകേന്ദ്രം വന്നാല് പഞ്ചായത്ത് അധികൃതര് പാലം നിര്‍മിച്ചുനല്‍കി വഴിയൊരുക്കുമെന്ന കണക്കുകൂട്ടലിലാണ് ഈ പദ്ധതി ഇവിടെയെത്തിച്ചതെന്ന് നാട്ടുകാര് പറയുന്നു. ആദിവാസികള്‍ക്ക് ഒരു ഉപകാരവുമില്ലെന്ന് കോളനിവാസികള് പറയുന്നു. അനുയോജ്യമായ സ്ഥലങ്ങള് ഒഴിവാക്കിയാണ് ഇവിടെ\nകെട്ടിടനിര്‍മാണത്തിന് തിരഞ്ഞെടുത്തതെന്നാണ് ആരോപണം.\nനിലവില് ഈ കോളനികളിലുള്ളവര് കോട്ടത്തറയിലോ പുതൂരിലോ ഉള്ള സര്‍ക്കാര് ആശുപത്രികളെയാണ് ആശ്രയിക്കുന്നത്. ഒരാഴ്ചകൊണ്ടാണ് നിര്‍മാണപ്രവൃത്തികള് പൂര്‍ത്തിയാക്കിയത്. ബോര്‍ഡ് സ്ഥാപിച്ചപ്പോള് മാത്രമാണ് കുടുംബക്ഷേമ കേന്ദ്രമാണ് വരുന്നതെന്ന് കോളനിവാസികള് അറിയുന്നത്. ഇക്കാര്യത്തില് സര്‍ക്കാര് ഇടപെട്ട് അനുകൂല നടപടിയുണ്ടാവണമെന്നാണ് ആവശ്യം. വികസനമെന്നപേരില് പുതിയ പദ്ധതികള്‍ക്കൊണ്ടുവന്ന് ഫണ്ട് തട്ടിയെടുക്കുന്നതായി നേരത്തേയും ആരോപണമുയര്‍ന്നിരുന്നു. പതിമൂന്ന് അംഗങ്ങളുള്ള പുതൂര് പഞ്ചായത്തില് ഇടതുപക്ഷ ഭരണസമിതിയാണുള്ളത്. സിപിഐഎമ്മിന് നാലും സിപിഐയ്ക്ക് നാലും അംഗങ്ങളുണ്ട്. ബിജെപി, കോണ്‍ഗ്രസ് കക്ഷികള്‍ക്ക് രണ്ടുവീതം അംഗങ്ങളും ഒരു സ്വതന്ത്രനുമാണ് പഞ്ചായത്ത് ഭരണസമിതിയിലുള്ളത്. ഇടതുപക്ഷ മുന്നണിക്ക് ശക്തമായ സ്വാധീനമുള്ള മണ്ഡലത്തില് പുറത്തുനിന്നുള്ളവര് ഭരണത്തില് ഇടപെടുന്നുവെന്നാണ് പ്രതിപക്ഷാംഗങ്ങളുടെ ആരോപണം.\nവാളയാര് വിഷമദ്യ ദുരന്തം അന്വേഷണം ക്രൈം ബ്രാഞ്ചിന്; രാസ പരിശോധനാഫലം ഉടന്, രാഷ്ട്രീയ ഇടപെടലുണ്ടെന്ന് സിപിഎം, എകെ ബാലന് ഇന്ന് ചെല്ലങ്കാവ് ഊരില് ആര്‍ട്ടിക്കിള് ഷോ\nWeb Title : allegation against attapadi pudur kudumbakshema kendram as it built in panchayat members property


ഗതാഗത നിയമലംഘനത്തിനെതിര കര്‍ശന നടപടി: 14 ജില്ലകളിലും പ്രത്യേക സ്ക്വാഡ്, ഡ്രൈവര്‍മാര്‍ക്ക് വിശ്രമം ഉറപ്പാക്കും | special squad will be implemented in all districts\ntrivandrum, First Published 25, Feb 2020, 6:33 PM\nദേശീയ പാതകളില് 37 ഇടത്തും സംസ്ഥാന പാതകളില് 11 ഇടത്തും ഡ്രൈവര്‍മാര്‍ക്ക് വിശ്രമ കേന്ദ്രങ്ങളൊരുക്കും.\nതിരുവനന്തപുരം: ഗതാഗതനിയമലംഘനം നടത്തുന്നവര്‍ക്കെതിരെ കര്‍ശന നടപടി ഉറപ്പാക്കാന് സംസ്ഥാനത്തെ 14 ജില്ലകളിലും പ്രത്യേക സ്ക്വാഡിന് രൂപം നല്‍കും. അവിനാശി അപകടത്തിന്‍റെ പശ്ചാത്തലത്തില് ഗതാഗതമന്ത്രി വിളിച്ചുചേര്‍ത്ത റോഡ് സുരക്ഷാ അതോറിറ്റി യോഗത്തിലാണ് തീരുമാനം. ചരക്ക് ലോറികളുടെ സര്‍വ്വീസുമായി ബന്ധപ്പെട്ട് മാര്‍ഗ്ഗരേഖ പുറത്തിറക്കാനും യോഗം തീരുമാനിച്ചു. അവിനാശി അപകടത്തിന്‍റെ പശ്ചാത്തലത്തില് പാലക്കാട് എന്‍ഫോഴ്സമെന്‍റ് ആര്‍ടിഒ പ്രാഥമിക പരിശോധന നടത്തിയിരുന്നു. ഡെപ്യൂട്ട് ട്രാന്‍സ്പോര്‍ട്ട് കമ്മീഷണര് ഇതിന്‍റെ ആധികാരികത പരിശോധിച്ചു.\nകണ്ടെയ്‍നര് ലോറി ഡ്രൈവറുടെ വീഴ്ചയാണ് അപകടത്തിന് വഴി വച്ചതെന്നാണ് കണ്ടെത്തല്. ഡ്രൈവര്‍ക്ക് വേണ്ടത്ര വിശ്രമം കിട്ടിയിട്ടില്ല. കണ്ടെയ്‍നര് ശരിയായ രീതിയില് ലോക്ക് ചെയ്തിരുന്നില്ല. കണ്ടെയ്‍നര് ലോറി സര്‍വ്വീസുമായി ബന്ധപ്പെട്ട് നിലവില് വ്യക്തമായ മാനദണ്ഡമില്ല. തൊഴില് വകുപ്പും ഗതാഗത വകുപ്പും ചേര്‍ന്ന് ഇതിനുള്ള മാര്‍ഗ്ഗരേഖ തയ്യാറാക്കും. ഇത് ലംഘിച്ചാല് കര്‍ശന നടപടിയുണ്ടാകും. ദേശീയ പാതകളില് 37 ഇടത്തും സംസ്ഥാന പാതകളില് 11 ഇടത്തും ഡ്രൈവര്‍മാര്‍ക്ക് വിശ്രമ കേന്ദ്രങ്ങളൊരുക്കും.\nഗതാഗത നിയമലംഘനങ്ങള് കണ്ടെത്താനും നടപടി സ്വീകരിക്കാനും 14 ജില്ലകളിലും പൊലീസും ഗതാഗതവകുപ്പും ചേര്‍ന്നുള്ള സംയുക്ത സ്ക്വാഡുകള് രൂപീകരിക്കും. കെഎസ്‍ആര്‍ടിസി ദീര്‍ഘദൂര സര്‍വ്വീസുകളില് ഡ്രൈവര്‍മാര് 8 മണിക്കൂറില് കൂടുതല് തുടര്‍ച്ചായി ഡ്രൈവ് ചെയ്യുന്നില്ലെന്ന് ഉറപ്പാക്കും. കണ്ടെയ്‍നര് ലോറികളില്2ഡ്രൈവര്‍മാര് വേണമെന്ന നിബന്ധന പുനസ്ഥാപിക്കാന് കേന്ദ്ര സര്‍ക്കാരിനോട് ആവശ്യപ്പെടാനും ഇന്നത്തെ യോഗത്തില് തീരുമാനമായി.\nLast Updated 25, Feb 2020, 6:35 PM


കനത്തമഴ തുടരുന്നു: മലയോര മേഖല പനിച്ചൂടില് വിറക്കുന്നു\nWednesday 27 July 2011 11:19 pm IST\nഎരുമേലി: മലയോര മേഖലയില് മഴ കനത്തു പെയ്തു തുടങ്ങിയതോടെ പനിയുടെ പിടിയിലമര്‍ന്ന ജനങ്ങള് ദുരിതത്തിലായി. കഴിഞ്ഞ ദിവസങ്ങളില് രാവിലെയും ഉച്ചകഴിഞ്ഞുമായി മണിക്കൂറുകളോളം മഴ തകര്‍ത്തു പെയ്യുന്നത്. അതിശക്തമായ കാറ്റുകൂടി എത്തുന്നതോടെ കൃഷികളും വീടുകളും വാന് അപകടഭീഷണിയിലുമായതാണ് ജനങ്ന്‍ഘളെ ആശങ്കയിലാഴ്ത്തിയിരിക്കുന്നത്. മഴ മലയോര മേഖലയെപ്പിടിച്ചു കുലുക്കിയ രംഗമാണ് ആശുപത്രികളില് കാണുന്നത്. എരുമേലി സര്‍ക്കാര് ആശുപത്രിയില് മാത്രം 500ലധികം പനിക്കാരാണ് കഴിഞ്ഞദിവസം വരെ എത്തിയത്. മറ്റ് സ്വകാര്യ ആശുപത്രികളിലും പനിക്കാരുടെ എണ്ണം കുറവുമല്ല. മഴയെ തുടര്‍ന്ന് കാലാവസ്ഥയിലുണ്ടാകുന്ന വ്യത്യാസവും കാറ്റുമാണ് മലയോര മേഖലയിലെ വൈറല്‍പനിക്ക് ആക്കം കൂട്ടിയത്. ഇതിനിടെ ആശുപത്രിയില് ചികിത്സതേടിയെത്തിയ ഒരാള്‍ക്ക് ഡങ്കിപ്പനികൂടി സ്ഥിതീകരിച്ചതോടെ ജനങ്ങള് ഭയാശങ്കയിലായിരിക്കുകയാണ്. കനത്ത മഴ നിര്‍മ്മാണ തൊഴില് അടക്കമുള്ള ജോലികളെക്കൂടി സാരമായി ബാധിച്ചതോടെ സാധാരണക്കാരാണ് കഷ്ടത്തിലായിരിക്കുന്നത്. ഒരു മേഖലയിലും ജോലി ചെയ്യാനാകാത്ത അവസ്ഥയാണ് മഴമൂലം ഉണ്ടായിരിക്കുന്നത്. ഇപ്രകാരം മഴ തുടര്‍ന്നാല് ജനജീവിതത്തെ മഴ സാരമായി ബാധിക്കുമെന്നുതന്നെയാണ് നാട്ടുകാര് പറയുന്നത്.\nമലയോര മേഖലയെ അപകടത്തിലാക്കി അനധികൃത മണ്ണെടുപ്പ്\nകനത്തമഴ തുടരും: മലയോര മേഖലകളില് ജാഗ്രതാ നിര്‍ദ്ദേശം


ബേഡഡുക്ക - വിക്കിപീഡിയ\nകേരളത്തിലെ കാസർഗോഡ് ജില്ലയിലെ ഒരു ഗ്രാമമാണ് ബേഡഡുക്ക. \n2001 ലെ സെൻസസ് പ്രകാരം ബേഡഡുക്കയിലെ ആകെയുള്ള ജനസംഖ്യ 12188 ആണ്. അതിൽ 5955 പുരുഷന്മാരും 6233 സ്ത്രീകളും ആണ്. \nജി എൽ പി എസ്, ബേഡഡുക്ക\nകുണ്ടംകുഴി ഹയർ സെക്കൻഡറി സ്കൂൾ\nഎ യു പി എസ്, മുന്നാട്\nബേഡഡുക്ക റോഡ് മംഗലാപുരത്തേക്കുള്ള ദേശീയ പാത 66 മായി ബന്ധപ്പെട്ടു കിടക്കുന്നു. സമീപത്തുള്ള റയിൽവേ സ്റ്റേഷൻ മംഗലാപുരം- പാലക്കാട് ലൈനിൽ വരുന്ന കാഞ്ഞങ്ങാട് ആണ്. മംഗലാപുരത്തും കോഴിക്കോടും വിമാനത്താവളങ്ങളുണ്ട്.\n↑ 1.0 1.1 "", Registrar General & Census Commissioner, India. "Census of India : Villages with population 5000 & above". മൂലതാളിൽ നിന്നും 8 December 2008-ന് ആർക്കൈവ് ചെയ്തത്. ശേഖരിച്ചത് 2008-12-10. CS1 maint: numeric names: authors list (link)\n"https://ml.wikipedia.org/w/index.php?title=ബേഡഡുക്ക&oldid=3263535" എന്ന താളിൽനിന്ന് ശേഖരിച്ചത്


Emalayalee.com - പ്രളയവും ഗാഡ്ഗിലും, നാമെന്തു പഠിച്ചു? (പകല്‍ക്കിനാവ് 162: ജോര്‍ജ് തുമ്പയില്)\nപ്രളയത്തെ ചുറ്റിപ്പറ്റി എത്രയെത്ര വാര്‍ത്തകള്, വിശകലനങ്ങള്, വിദഗ്ധ അഭിപ്രായങ്ങള് പുറത്തു വന്നു കഴിഞ്ഞു. എന്നാല്, നാം എന്തെങ്കിലും പാഠം പഠിച്ചു കഴിഞ്ഞുവോ? എന്തു കൊണ്ടാണ് അതീവപരിസ്ഥിതി ലോല പ്രദേശങ്ങളിലെ കുടിയേറ്റം വന് പാരിസ്ഥിതിക ദുരന്തപ്രശ്‌നമായി മാറുന്നതെന്ന് ഇപ്പോഴും നമുക്കു മനസ്സിലാവാതെ പോകുന്നു?. എന്തു കൊണ്ട് ഇപ്പോഴും നാം അതിനെ പഠിക്കാന് തയ്യാറാവുന്നില്ല?. ഇത്തരത്തില് ചിന്തിച്ചാല്, ഒരു കാര്യം മനസിലാവും. നാം പ്രകൃതിബോധത്തില് വെറും ശിശുക്കളാണ്. ബുദ്ധിയുറയ്ക്കാത്ത വെറും പിഞ്ചു കുഞ്ഞുങ്ങള്. പൂര്‍വസൂരികള് ചെയ്തതു പോലെ പരിസ്ഥിതി ബോധം അതുമല്ലെങ്കില് കുറഞ്ഞപക്ഷം പരിസ്ഥിതി സാക്ഷരത എങ്കിലും നമുക്ക് ഉണ്ടാകേണ്ടിയിരിക്കുന്നു. ഇനി അടുത്ത ദുരന്തത്തില് ചിന്തിക്കാമെന്നാണ് വയ്‌പെങ്കില് അതിനു നാം ഉണ്ടായെന്നു വരില്ല, ഈ പോക്കു തുടര്‍ന്നാല്.\nകഴിഞ്ഞ ദിവസങ്ങളില് വാട്‌സ് ആപ്പില് കറങ്ങി നടന്ന ഒരു സന്ദേശമിങ്ങനെ. മാതൃഭൂമി ചാനലില് വന് ചര്‍ച്ച നടക്കുകയാണ്, പ്രളയദുരന്തങ്ങള്‍ക്ക് കാരണം കുടിയേറ്റമോ എന്നതായിരുന്നു വിഷയം. ശേഷം ഒരാള് മാതൃഭൂമിയിലേക്ക് വിളിക്കുന്നു. ഫോണ് എടുത്ത ആളിനോട് ചോദിക്കുന്നു, ഇടുക്കി അണക്കെട്ടും മുല്ലപ്പെരിയാര് അണക്കെട്ടും മനുഷ്യനിര്‍മ്മിതിയായി നില കൊള്ളുന്നത് അതീവപരിസ്ഥിത ലോല പ്രദേശങ്ങളിലല്ലേ, പിന്നെ തൂമ്പയെടുത്തു കിളച്ചു പത്തു മൂടു കപ്പ ഇടുന്ന ഞങ്ങള് മാത്രമെങ്ങനെ പരിസ്ഥിതി പ്രതികളാവും? ചോദ്യത്തിലെ നിഷ്കളങ്കതയാണ് മലയാളിയുടെ പ്രശ്‌നം. ഇയാളുടെ ചോദ്യത്തില് നിന്നു തന്നെ വ്യക്തം. ഇവരാരും തന്നെ പരിസ്ഥിതിയെക്കുറിച്ചും പ്രകൃതിയേക്കുറിച്ചും പഠിക്കുന്നില്ല, അല്ലെങ്കില് അറിവ് പങ്കുവെക്കുന്നില്ല. കുടിയേറ്റക്കാര്‍ക്കുള്ളത് പത്തു സെന്റ് സ്ഥലമല്ല, അവരുടേതെല്ലാം തന്നെ ഏക്കറുകളാണ്. അവര് അവിടെ ജൈവകൃഷി ചെയ്യുന്നു. അതിന് എന്തു വേണം? സ്വാഭാവികമായും കാടും പടലുമൊക്കെ വെട്ടിത്തെളിക്കേണ്ടി വരുന്നു. വീണ്ടും കാടു വരാതിരിക്കാന് അവ തീയിട്ടു നശിപ്പിക്കുന്നു. അവിടെ തുടങ്ങുന്നു, ആദ്യത്തെ പ്രകൃതിചൂഷണം. ഇത്തരത്തിലുള്ള കാടുകള് ഉള്ളതു കൊണ്ടു മാത്രമാണ് പശ്ചിമഘട്ട മലനിരകളിലെ മണ്ണുകള്‍ക്ക് ഇതുവരെ യാതൊന്നും സംഭവിക്കാതിരുന്നത്. കുടിയേറിയ ഒരാള്‍ക്കു പിന്നാലെ പത്തും പതിനഞ്ചും പിന്നെ ഒരു സമൂഹവുമെത്തുമ്പോഴത്തെ അവസ്ഥ ഒന്ന് ആലോചിച്ചു നോക്കു. ഇവരൊക്കെയും ഇരിക്കുന്ന കമ്പ് മുറിക്കുകയായിരുന്നുവെന്ന് അറിഞ്ഞതേയില്ല. ഇവരൊന്നും തന്നെ അന്നത്തെ അന്നത്തിനു വേണ്ടി പണിയെടുത്തവരല്ല. അടുത്ത പത്തു തലമുറയ്ക്ക് വേണ്ടി പണിയെടുക്കുന്നവരായിരുന്നു. അതാണ് പ്രശ്‌നമായത്. അവര് മലയുടെ മുകളില് നിന്നല്ല വെട്ടിയിറങ്ങിയത്. മറിച്ച് മലയുടെ ചുവട്ടില് തന്നെ കത്തിയും തൂമ്പയും വെയ്ക്കുകയായിരുന്നു. ഈ പരിസ്ഥിതി പ്രശ്‌നങ്ങള് നാം കാണുന്നത് ഇതു പോലെ ദുരന്തങ്ങള് സംഭവിക്കുമ്പോള് മാത്രമാണ്. ഇത്തരത്തിലുള്ള പ്രശ്‌നങ്ങളിലേക്ക് എത്തിപ്പെടുമ്പോള് ആദ്യം ഉയരുന്നത്, തങ്ങള് പാവങ്ങളാണല്ലോ, ഞങ്ങള്‍ക്ക് എസിയില്ല, സ്മാര്‍ട്ട് ടിവിയില്ല, കാറില്ല. ഉള്ളത് കൊതുകു കടിയും കഞ്ഞിവെള്ളവും മാത്രം എന്ന പരിദേവനങ്ങളാണ്.\nഇവരെങ്ങനെ പാവങ്ങളായി എന്നത് ഇവര് ചിന്തിക്കുന്നില്ല. ഇവരെ ഈ അവസ്ഥയിലേക്ക് ആരും തള്ളിവിടുന്നതല്ല. മെച്ചപ്പെട്ട ജീവിതസൗകര്യങ്ങള് തേടിയുള്ള മനുഷ്യന്റെ യാത്രയുടെ ഭാഗം തന്നെയാണ് ഇതും. എന്നാല് ഇവരുടെ സാമ്പത്തിക ശാസ്ത്രം പ്രകൃതിചൂഷണത്തെ അടിസ്ഥാനപ്പെടുത്തിയായിരുന്നുവെന്നും ധനികര് അത്തരത്തിലുള്ള ചൂഷണങ്ങള്‍ക്കായി പ്രകൃതിയേയല്ല, മനുഷ്യരെ തന്നെയാണ് ഉപയോഗപ്പെടുത്തിയതെന്നും ഇവര് തിരിച്ചറിഞ്ഞില്ല എന്നതാണ് യാഥാര്‍ത്ഥ്യം. അതാണ് പരിസ്ഥിതി- മാനുഷിക അജ്ഞതയുടെ പ്രശ്‌നം. പത്ത് ഇടുക്കി അണക്കെട്ട് നിര്‍മ്മിച്ചാലും അവിടേക്കെങ്ങും മനുഷ്യന്റെ ഇടപെടലുകള് പിന്നീടുണ്ടാവുന്നില്ല. എന്നാല്, ഒരു കിലോമീറ്ററില് മനുഷ്യന് ഒന്നു കയറി കൃഷിയിറക്കി തുടങ്ങട്ടെ, അവിടെ നശിക്കുന്നത് ആയിരം വര്‍ഷങ്ങള്‍ക്ക് മുന്‍പേ സ്ഥിതി ചെയ്തിരുന്ന ആവാസ വ്യവസ്ഥിതിയാണ്. ഇതിനെ ഇല്ലായ്മ ചെയ്താല് സംഭവിക്കുന്നത്, മാനവകുലം മുടിയലാണ്. ഇതിനെതിരേയാണ് പ്രമുഖ പരിസ്ഥിതി ശാസ്ത്രജ്ഞന് മാധവ് ഗാഡ്ഗില് എത്തിയത്. എന്നാല് അദ്ദേഹത്തിന്റെ പാരിസ്ഥിതിക അറിവുകളെ വെട്ടിനുറുക്കി അപമാനിച്ച് അടിച്ചോടിക്കുകയായിരുന്നു കേരളത്തിലെ സാമാന്യ/ പുരോഗമന മലയാളികള് ചെയ്തത്. എന്നിട്ടിപ്പോള്, ദുരന്തത്തിന് കാതോര്‍ത്തിരിക്കുകയും ചെയ്യുന്നു. ഓര്‍ത്തു നോക്കൂ, കഴിഞ്ഞ വര്‍ഷം സംഭവിച്ച അതേ വിപത്ത്, തീയതി പോലും തെറ്റാതെ ആവര്‍ത്തിച്ചെങ്കില് പഠിക്കാത്തത് മനുഷ്യന് മാത്രമാണ്.\nസാമ്പത്തികമായ ഉന്നതിക്കുപരി മാനുഷികമായ മേന്മ ആഗ്രഹിച്ച മാധവ് ഗാഡ്ഗിലിന്റെ വിദഗ്ധമായ അറിവുകളെ നാം പുച്ഛിച്ചു തള്ളിയത്, അദ്ദേഹത്തെ മനസ്സിലാക്കാന് ഒരു മിനിട്ട്‌പോലും മാറ്റിവെക്കാന് സമയമില്ലാത്തതു കൊണ്ടായിരുന്നു. ഇപ്പോള് പിന്നെയും സാമൂഹിക മാധ്യമങ്ങളില് ഗാഡ്ഗില് റിപ്പോര്‍ട്ട് പറന്നു നടക്കുന്നുണ്ട്. എന്നാല്, ഈ ഗാഡ്ഗില് ആരാണെന്നു പോലും സാമാന്യമലയാളിയോടു ചോദിച്ചാല് ഉത്തരം മുട്ടും. പൂനെ യൂണിവേഴ്‌സിറ്റിയില് നിന്നും മുംബൈയില് നിന്നും ജീവശാസ്ത്രം പഠിച്ചശേഷം ഗണിതപരിസ്ഥിതിശാസ്ത്രത്തില് ഹാര്‍വാഡ് യൂണിവേഴ്‌സിറ്റിയില് ഡോക്ടറേറ്റ് ചെയ്ത വ്യക്തിയാണ് അദ്ദേഹം. ഹാര്‍വാഡില് അദ്ദേഹം ഒരു ഐബിഎം ഫെലോ ആയിരുന്നതു കൂടാതെ അപ്ലൈഡ് മാതമാറ്റിക്‌സില് റിസേര്‍ച്ച് ഫെലോയും ജീവശാസ്ത്ര അദ്ധ്യാപകനുമായിരുന്നുവെന്ന് ഓര്‍ക്കണം.\n1973 മുതല് 2004 വരെ ബംഗഌരുവിലെ ഇന്ത്യന് ഇന്‍സ്റ്റിറ്റിയൂട്ട് ഓഫ് സയന്‍സില് അദ്ധ്യാപകനായിരിക്കുമ്പോള് അദ്ദേഹം അവിടെ പാരിസ്ഥിതിക ശാസ്ത്രത്തില് ഒരു വിഭാഗം ആരംഭിക്കുകയുണ്ടായി. ഗാഡ്ഗില് സ്റ്റാന്‍ഫോഡിലും ബെര്‍ക്‌ലിയിലെ കാലിഫോണിയ സര്‍വകലാശാലയിലും സന്ദര്‍ശക പ്രഫസര് ആയിരുന്നിട്ടുണ്ട്. അവിടൊക്കെ അദ്ദേഹത്തിന്റെ വാക്കുകള്‍ക്കായി മനുഷ്യര് കാതോര്‍ത്തിരുന്നു.\nജനസംഖ്യാശാസ്ത്രം, പരിസ്ഥിതി സംരക്ഷണ ശാസ്ത്രം, മനുഷ്യപരിസ്ഥിതിശാസ്ത്രം, പരിസ്ഥിതി ചരിത്രം എന്നിവയില് താത്പര്യമുള്ള അദ്ദേഹത്തിന്റേതായി 215 ഗവേഷണപ്രബന്ധങ്ങളും6പുസ്തകങ്ങളുമുണ്ട്. സ്ഥിരമായി ആനുകാലികങ്ങളില് ഇംഗ്ലീഷിലും പ്രാദേശികഭാഷകളിലും അദ്ദേഹം എഴുതാറുണ്ട്. ഭാരതത്തിലങ്ങോളം ഗവേഷകരുമായും അദ്ധ്യാപകരുമായും നിയമജ്ഞരുമായും സര്‍ക്കാരിതര സംഘടനകളുമായും കര്‍ഷകരുമായുമെല്ലാം അദ്ദേഹം നിരന്തരം ബന്ധപ്പെട്ടു വരുന്നു. സ്കൂള് വിദ്യാര്‍ത്ഥികളും കലാശാലാ അദ്ധ്യാപകരുമായും എല്ലാം ജൈവവൈവിധ്യം നിരീഷണങ്ങളിലും അദ്ദേഹം ഏര്‍പ്പെടുന്നുണ്ട്. 2002ലെ ഇന്ത്യ ബയോഡൈവേഴ്‌സിറ്റി ആക്ട് ഉണ്ടാക്കിയ സമിതിയില് ഡോ. ഗാഡ്ഗില് അംഗമായിരുന്നു. അങ്ങനെയുള്ള മനുഷ്യനെയാണ് ഒരു പ്രമുഖ രാഷ്ട്രീയ നേതാവ് മൂരാച്ചിയെന്നും വിദേശഫണ്ട് അടിച്ചുമാറ്റുന്ന ചാരന് എന്നുമൊക്കെ വിശേഷിപ്പിച്ചു കളഞ്ഞത്.\nപശ്ചിമഘട്ടത്തിലെ ജൈവവൈവിധ്യം നിരീക്ഷിക്കുവാനായി ഉള്ള വിദ്യാഭ്യാസസ്ഥാപനങ്ങളുടെ ശൃംഖലയിലും ഗാഡ്ഗില് സജീവമാണ്. തദ്ദേശവാസികളുടെ അറിവുകള് ആധുനികമായ അറിവുകളുമായി കോര്‍ത്തിണക്കി പ്രകൃതിവിഭവങ്ങള് കൈകാര്യം ചെയ്യാന് ഉപയോഗിക്കണമെന്ന് അദ്ദേഹം ചൂണ്ടിക്കാട്ടുന്നു. നാട്ടുജൈവവൈവിധ്യത്തിന്റെ പട്ടിക ഉണ്ടാക്കാനുള്ള ദേശവ്യാപകമായുള്ള പദ്ധതിയിലും ഡോ. ഗാഡ്ഗില് സജീവമായി ഇടപെടുന്നുണ്ട്. സ്കൂളുകളിലെ പാരിസ്ഥിതിക വിദ്യാഭ്യാസം പരിഷ്കരിക്കാനുള്ള സമിതിയുടെ അധ്യക്ഷനാണ് അദ്ദേഹം ഇപ്പോള്.\nപശ്ചിമഘട്ട ജൈവ വിദഗ്ദസമിതിയുടെ തലവനാണ് ഡോ. ഗാഡ്ഗില്. അങ്ങനെയുള്ള പാരിസ്ഥിത മുഖത്തിനു നേര്‍ക്ക് കാര്‍ക്കിച്ചു തുപ്പിയ രാഷ്ട്രീയ/ പുരോഗമന നേതൃത്വങ്ങള് ഇന്ന് അദ്ദേഹത്തിന്റെ പശ്ചിമഘട്ട റിപ്പോര്‍ട്ടുകള് ആവര്‍ത്തിച്ചു വായിക്കുകയാണ്. തൂമ്പയെടുത്തതു മാത്രമാണ് പ്രശ്‌നമെന്നു മനസ്സിലായപ്പോള് തങ്ങള് ഇനി എവിടെ പോകുമെന്നാണ് കുടിയേറ്റക്കാര് ചോദിക്കുന്നത്? ഈ ചോദ്യത്തിന്റെ പ്രസക്തിയിലേക്കാണ് വയനാട്ടിലെയും ഇടുക്കിയിലെയും ഉരുള് പൊട്ടല് വിരല്‍ചൂണ്ടുന്നത്. എത്ര കൊണ്ടാലും നാമെന്താണ് ഇനിയും പഠിക്കാത്തത്. നമുക്ക് പ്രകൃതി അമ്മയായിരുന്നു. ചുറ്റുപാടുമുള്ള മരങ്ങള് ദേവീദേവ സങ്കല്‍പ്പമായിരുന്നു. പ്രകൃതിയെ ചൂഷണം ചെയ്തു കുടിപ്പക തീര്‍ക്കുമ്പോഴും ഇത്രകാലം ക്ഷമിച്ചു നില്‍ക്കുകയായിരുന്നു അത്. എന്നിട്ടിപ്പോള് പിടഞ്ഞു വീഴുന്നത് അതിന്റെ നെഞ്ചിന്‍കൂട് തകര്‍ത്തതു കൊണ്ടു മാത്രമാണ്. അതിനു വേണ്ടി എന്തു ന്യായവാദങ്ങള് നിരത്തിയാലും ഉറപ്പിച്ചു തന്നെ പറയാം, അതു തന്നെയാണ് സത്യം!


വസ്ത്രവും നഗ്നതയും, എഴുതിയത് എം. കമറുദീന് , വിഷയം പഠനം , ISBN 9789386364791, Published by Chintha Publications ::: കേരളാ ബുക്ക് സ്റ്റോർ\nAuthor എം. കമറുദീന്\nOther Books of എം. കമറുദീന്\nmore about author എം. കമറുദീന്


12ാം ക്ലാസ് മുതല് പ്രണയാഭ്രര്‍ത്ഥനയുമായി പുറകെ; ബന്ധം വീട്ടുകാര് എതിര്‍ത്തതോടെ പകയായി; കുത്തി വീഴ് - Samakalika Malayalam\n12ാം ക്ലാസ് മുതല് പ്രണയാഭ്യര്‍ത്ഥനയുമായി പുറകെ; ബന്ധം വീട്ടുകാര് എതിര്‍ത്തതോടെ പകയായി; കുത്തി വീഴ്ത്തി തീകൊളുത്തി\nLast Updated: 12th March 2019 02:10 PM | A+A A- |\nപ്രണയാഭ്രര്‍ത്ഥന നിരസിച്ചതിന് 18 കാരിയെ നടുറോഡില് തീകൊളുത്തിയെന്ന വാര്‍ത്ത കേട്ട് ഞെട്ടിയിരിക്കുകയാണ് കേരളം. പെണ്‍കുട്ടിയെ കൊലപ്പെടുത്താന് ശ്രമിച്ചതിന് അറസ്റ്റിലായതാകട്ടേ അതേ പ്രായത്തിലുള്ള ആണ്‍കുട്ടിയും. പ്ലസ് ടുവിന് ഒരുമിച്ച് പഠിച്ചിരുന്നവരാണ് ഇരുവരും. തന്റെ പ്രണയാഭ്യര്‍ത്ഥന നിരസിച്ചതിന്റെ പകയിലാണ് പട്ടാപ്പകല് ജനം നോക്കിനില്‍ക്കേ പെണ്‍കുട്ടിയെ കുത്തിവീഴ്ത്തി തീ കൊളുത്തിയത്. സംഭവത്തില് തിരുവല്ല കുമ്പനാട് സ്വദേശി അജിന് റെജി മാത്യുവിനെ പൊലീസ് അറസ്റ്റ് ചെയ്തു.\nഗുരുതരമായി പരുക്കേറ്റ പെണ്‍കുട്ടി ഇപ്പോള് തീവ്രപരിചരണ വിഭാഗത്തില് ചികിത്സയിലാണ്. 85 ശതമാനം പൊള്ളലേറ്റെന്നാണ് പുറത്തുവരുന്ന റിപ്പോര്‍ട്ട്. വര്‍ഷങ്ങളായുള്ള പ്രണയം അംഗീകരിക്കാതിരുന്നതാണ് ഈ 18 കാരനെ കൊടും ക്രൂരതയിലേക്ക് നയിച്ചത്. പ്ലസ് ടു ക്ലാസില് ഇരുവരും ഒരുമിച്ചാണ് പഠിച്ചിരുന്നത്. അന്നു മുതല് ഇയാള്‍ക്ക് പെണ്‍കുട്ടിയോട് പ്രണയമുണ്ടായിരുന്നു. അന്നു മുതല് പ്രണയാഭ്യര്‍ത്ഥനയുമായി ഇയാല് പെണ്‍കുട്ടിയുടെ പിറകെ നടക്കുകയാണ്.\nഅവസാനം പെണ്‍കുട്ടിയുടെ വീട്ടില് എത്തി വിവാഹം കഴിക്കാന് താല്‍പ്പര്യമുണ്ടെന്നുവരെ ഇയാള് പറഞ്ഞു. എന്നാല് അംഗീകരിക്കാന് വീട്ടുകാര് തയാറായില്ല. ഇതോടെ പെണ്‍കുട്ടിയോടുള്ള പക കൂടി. തുടര്‍ന്നും പ്രണയാഭ്യര്‍ത്ഥനയുമായി ശല്യം ചെയ്തിട്ടും വഴങ്ങാതിരുന്നതോടെയാണ് പെണ്‍കുട്ടിയെ ഇല്ലാതാക്കാന് തയാറെടുപ്പ് നടത്തിയത്. തിരുവല്ലയിലെ സ്വകാര്യ വിദ്യാഭ്യാസ സ്ഥാപനത്തില് പഠിക്കുന്ന പെണ്‍കുട്ടി രാവിലെ പഠിക്കാന് പോകുന്ന വഴിയായിരുന്നു ആക്രമണം. രണ്ട് കുപ്പി പെട്രോളുമായാണ് അജിന് വഴിയില് കാത്തിരുന്നത്. പതിവുപോലെ പ്രണയാഭ്യാര്‍ത്ഥന നടത്തി. നിരസിച്ചതോടെ കത്തി കൊണ്ട് പെണ്‍കുട്ടിയെ കുത്തി വീഴ്ത്തിയ ശേഷം ഇയാള് പെട്രോളൊഴിച്ച് തീകൊളുത്തുകയായിരുന്നു.\nപെണ്‍കുട്ടിയുടെ കരച്ചില് കേട്ട് ഓടിയെത്തിയ നാട്ടുകാരാണ് നാട്ടുകാരാണ് വെള്ളമൊഴിച്ച് തീ അണച്ചത്. ഉടന് ആശുപത്രിയില് എത്തിച്ചെങ്കിലും പെണ്‍കുട്ടിയുടെ ആരോഗ്യ നില ഗുരുതരമായി തുടരുകയാണ്. പ്രതിയെ നാട്ടുകാരാണ് പിടിച്ച് പൊലീസില് ഏല്‍പ്പിച്ചത്.\nFire thiruvalla പ്രണയാഭ്രര്‍ത്ഥന


സജീഷ് ഇനി തിരിച്ചുപോകുന്നില്ല; കുഞ്ചുവിനും സിദ്ധുവിനും ഇനി അച്ഛന് മാത്രം - Samakalika Malayalam\nസജീഷ് ഇനി തിരിച്ചുപോകുന്നില്ല; കുഞ്ചുവിനും സിദ്ധുവിനും ഇനി അച്ഛന് മാത്രം\nPublished: 23rd May 2018 09:20 AM |\nLast Updated: 23rd May 2018 09:20 AM | A+A A- |\nകോഴിക്കോട്: ലിനി വിട്ടുപോയെങ്കിലും അതൊന്നുമറിയാതെ സിദ്ധു ഇടയ്ക്കിടയ്ക്ക് അമ്മയെ തേടും. എപ്പോഴും വീട്ടില് ആളുകള് എത്തുന്നതിനെ തുടര്‍ന്ന് അമ്മയ്ക്ക് എന്തോ അപകടം പറ്റിയെന്ന് കുഞ്ചുവിനുമറിയാം. ഇടയ്ക്ക് ഇടയ്ക്ക് കുട്ടികള് അമ്മയെ ചോദിച്ച് നിലവിളിച്ചതോടെ നിറഞ്ഞ കണ്ണുകളോടെ വാക്കുകള് ഇടറി സജീഷ് ആ കുഞ്ഞുങ്ങളോട് പറഞ്ഞു ഇനി അച്ഛനേയുള്ളുവെന്ന്.\nനിപാ വൈറസ് ബാധയേറ്റ് തിങ്കളാഴ്ച പുലര്‍ച്ച മരിച്ച പേരാമ്പ്ര താലൂക്ക് ആശുപത്രിയിലെ നേഴ്‌സ് ലിനിയുടെ മക്കളാണ് കുഞ്ചുവും സിദ്ധുവും. സിദ്ധുവിന് രണ്ടും കുഞ്ചുവിന് അഞ്ചുമാണ് പ്രായം. വീട്ടിലേക്ക് ആളുകള് എത്തുന്നത് എന്തിനെന്നറിയാതെ കളിയിലാണ് ഇരുവരും. സുരക്ഷാ കാരണങ്ങളാല് മൃതദേഹം പെട്ടന്നു സംസ്‌കരിച്ചതിനാല് മക്കള്‍ക്ക് അവസാനമായി അമ്മയെ ഒരു നോക്കുകാണാന് പോലും കഴിഞ്ഞിരുന്നില്ല.\nമരണക്കിടക്കയില് നിന്ന് ലിനി അവസാനമെഴുതിയ കത്തില് മക്കളെ നോക്കണമെന്നും അവരെ തനിച്ചാക്കരുതെന്നും പറഞ്ഞിരുന്നു. പ്രിയതമയുടെ ആഗ്രഹം പോലെ പ്രവാസജീവിതം അവസാനിപ്പിക്കുകയാണ് സജീഷ്. നന്നായി പഠിച്ചാല് അച്ഛനൊപ്പം ഗള്‍ഫില് പോകാമെന്ന് കുഞ്ചുവിനോട് ലിനി പറയാറുണ്ടായിരുന്നു. കുഞ്ചുവിന്റെ ആഗ്രഹം സാധ്യമാക്കണമെന്നും കുറിപ്പില് ആവശ്യപ്പെട്ടിരുന്നു\nലിനിയുടെ അമ്മയും അയല്‍വാസിയും ഇപ്പോഴും പനിബാധിച്ച് ആശുപത്രിയിലാണ്. താലൂക്കാശുപത്രിയില് ദിവസവേതനാടിസ്ഥാനത്തിലാണ് ലിനി ജോലി ചെയ്തിരുന്നത്. അതിനാല് ചട്ടപ്രകാരം ആശ്രിതനിയമനത്തിന് വകുപ്പില്ല. എന്നാല് സെപ്ഷ്യല് ഉത്തരവ് പ്രകാരം സര്‍ക്കാരിന് ജോലി നല്‍കാം\nലിനി പേരാമ്പ്ര താലൂക്ക് ആശുപത്രി നിപാ വൈറസ് സജീഷ്


മരണത്തിന് മുമ്പെത്തിയ ആ ഫോൺ കോള് ആരുടേത്?, മലയാളി യുവാവിന്‍റെ ആത്മഹത്യയില് ദുരൂഹതയെന്ന് കുടുംബം | mystery behindaphone call kozhikode native death in chennai\nമരണത്തിന് മുമ്പെത്തിയ ആ ഫോൺ കോള് ആരുടേത്? മലയാളി യുവാവിന്‍റെ ആത്മഹത്യയില് ദുരൂഹതയെന്ന് കുടുംബം\nKozhikode, First Published 8, Jun 2020, 9:41 AM\nനാട്ടിൽ നിന്ന് ഒരു ഫോൺ കോള് വന്ന ശേഷമാണ് ബിനീഷ് നിരാശനായതെന്ന് ചെന്നൈയിലെ സുഹൃത്തുക്കള് പറയുന്നു\nകോഴിക്കോട്: നാട്ടിലെത്താനാവാത്ത നിരാശയില് മലയാളി യുവാവ് ചെന്നൈയില് ജീവനൊടുക്കിയ സംഭവത്തില് അന്വേഷണമാവശ്യപ്പെട്ട് ബന്ധുക്കളും നാട്ടുകാരും. വടകര മണിയൂര് സ്വദേശി ബിനീഷ് യാത്ര തിരിക്കുന്നതിന് തൊട്ടുമുമ്പ് ജീവനൊടുക്കിയത് ഒരു ഫോണ്‍കോള് വന്നതിനെത്തുടര്‍ന്നാണെന്നാണ് ബന്ധുക്കളുടെ ആരോപണം. ചെന്നൈയില് ഹോട്ടല് ജീവനക്കാരനായിരുന്ന ബിനീഷ് നാട്ടിലേക്ക് മടങ്ങാനുളള തയ്യാറെടുപ്പിലായിരുന്നു. ജൂൺ മൂന്നിന് നാട്ടിലെത്തുമെന്നും വീട്ടിൽ ക്വാറന്‍റീൻ സൗകര്യമൊരുക്കണമെന്നും ബിനീഷ് അമ്മയെയും സഹോദരിയേയും അറിയിച്ചിരുന്നു.\nനാട്ടിലേക്ക് വരാൻ പാസ് കിട്ടിയതിൽ ബിനീഷ് ഏറെ സന്തോഷത്തിലുമായിരുന്നു. എന്നാല് കുടുംബത്തെ തേടി എത്തിയത് ബിനീഷിന്‍റെ മരണവാർത്തയാണ്. നാട്ടിൽ നിന്ന് ഒരു ഫോൺ കോള് വന്ന ശേഷമാണ് ബിനീഷ് നിരാശനായതെന്ന് ചെന്നൈയിലെ സുഹൃത്തുക്കള് പറയുന്നു. ഫോണ് പരിശോധിച്ച് വിളിച്ചതാരെന്ന് കണ്ടെത്തണമെന്നാണ് കുടുംബത്തിന്‍റെ ആവശ്യം. ഇക്കാര്യം ആവശ്യപ്പെട്ട് ഉടന് പൊലീസില് പരാതി നല്‍കും.\nചെന്നൈയില് നിന്ന് മലപ്പുറത്തേക്കുളള കെഎസ്ആര്‍ടിസി ബസിലായിരുന്നു ബിനീഷിന് പാസ് കിട്ടിയത്. മലപ്പുറത്ത് നിന്ന് നാട്ടിലെത്തുന്നത് സംബന്ധിച്ച കാര്യങ്ങളറിയാന് ബിനിഷ് പഞ്ചായത്ത് അധികൃതരെ ബന്ധപ്പെട്ടിരുന്നു. വീട്ടിലെത്താന് ആംബുലന്‍സ് സൗകര്യം ഒരുക്കാമെന്ന് ബിനീഷിനെ അറിയിച്ചിരുന്നതായി പഞ്ചായത്ത് അധികൃതരും പറയുന്നു. അതേസമയം, മരണത്തിലെ ദുരൂഹത നീക്കണമെന്നാവശ്യപ്പെട്ട് ആക്ഷൻ കമ്മറ്റിക്ക് രൂപം നല്‍കാനൊരുങ്ങുകയാണ് നാട്ടുകാര്.\nLast Updated 8, Jun 2020, 10:54 AM\nയുവാവിന്‍റെ ആത്മഹത്യയില് ദുരൂഹത\n5 ജി പദ്ധതിയില് നിന്ന് വാവെയെ ഒഴിവാക്കിയതില് ബ്രിട്ടനെതിരെ ചൈന


തെറ്റും ശരിയും തിരിച്ചറിയാന് കഴിയാത്തവന്റെ ആത്മസംഘര്‍ഷവുമായി 'ഡിവൈന് വിന്‍ഡ്' | IFFI 2018 Goa divine wind Movie Review merzak allouache\nതെറ്റും ശരിയും തിരിച്ചറിയാന് കഴിയാത്തവന്റെ ആത്മസംഘര്‍ഷവുമായി 'ഡിവൈന് വിന്‍ഡ്'\nതെറ്റും ശരിയും തിരിച്ചറിയാനാകാതെ ആശയകുഴപ്പത്തില് ജീവിക്കുന്ന മനുഷ്യരുടെ അവസ്ഥയെ വരച്ചു കാട്ടുന്ന ചിത്രമാണ് 'ഡിവൈന് വിന്‍ഡ്.\nPublished: Nov 24, 2018, 09:18 AM IST\nജിഹാദികളുടെ മനസ്സിന് ഇളക്കം തട്ടില്ലെന്ന സങ്കല്‍പത്തെ ഉടയ്ക്കുന്ന ദൃശ്യവുമായാണ് 'ഡിവൈന് വിന്‍ഡ്' എന്ന ചിത്രം തുടങ്ങുന്നത്. രാജ്യാന്തര ചലച്ചിത്രമേളയിലെ മത്സരവിഭാഗത്തില് പ്രദര്‍ശനത്തിനെത്തിയ ചിത്രം ഭീകരവാദത്തിന് മുന്നിട്ടിറങ്ങുന്നവരുടെ ആത്മസംഘര്‍ഷങ്ങൾ വരച്ചുകാണിക്കുന്നു. മണിരത്‌നം സംവിധാനം ചെയ്ത ദില്‍സേ എന്ന ചിത്രവുമായി ഡിവൈന് വിന്‍ഡിന് ചില സാമ്യമുണ്ട്. അള്‍ജീരിയന് സംവിധായകന് മെര്‍സക് ആണ് 'ഡിവൈന് വിന്‍ഡ് ഒരുക്കിയിരിക്കുന്നത്.\nസഹാറ മരുഭൂമിയില് കമിഴ്ന്ന് കിടന്ന് കണ്ണീരണിഞ്ഞിരിക്കുന്ന അമിന് എന്ന യുവാവിലൂടെയാണ് കഥ ആരംഭിക്കുന്നത്. അള്‍ജീരിയയില് തന്റെ ദൗത്യത്തിനു വേണ്ട സ്ഫോടകവസ്തുക്കളെയും കൂട്ടാളിയെയും കാത്തിരിക്കുകയാണ് അമിന്. അയാളുടെ പക്കല് കൂട്ടാളിയായി നൂര് എന്ന പെണ്‍കുട്ടി എത്തുന്നു. ജിഹാദി ആകാനുള്ള അവരുടെ സാഹചര്യങ്ങള് ചിത്രത്തില് പ്രതിപാദിക്കുന്നില്ലെങ്കിലും അവരുടെ സങ്കീര്‍ണമായ മാനസികാവസ്ഥ എടുത്തു കാണിക്കുന്നു. അമിന് യുദ്ധത്തിന്റെ ഭാഗമാകാന് ആഗ്രഹിക്കുന്നുവെങ്കിലും നൂറിനെപ്പോലെ ജിഹാദില് ശക്തമായി വിശ്വസിക്കുന്ന ഒരാളല്ല. ഇത് അവളെ നിരാശപ്പെടുത്തുന്നതിനാല് അവനില് കൂടുതല് വിശ്വാസം വളര്‍ത്താന് അവള് ശ്രമിക്കുന്നു.\nഅവള് ജിഹാദിനായി ജീവന് വെടിയാനും തയ്യാറാണ്. അവരുടെ ദൗത്യം വടക്കന് ആഫ്രിക്കയിലെ ഒരു എണ്ണ ശുദ്ധീകരണശാല തകര്‍ക്കുക എന്നതാണ്. ഈ ലക്ഷ്യത്തിലേക്ക് മുന്നേറുന്ന നൂറും അമീനും മാനസികമായി അടുക്കുന്നതോടെ കഥയുടെ ഗതി തന്നെ മാറുന്നു. തുടര്‍ന്നുണ്ടാകുന്ന സംഭവവികാസങ്ങളാണ് ചിത്രത്തിന്റെ കാതല്. തെറ്റും ശരിയും തിരിച്ചറിയാനാവാതെ ആശയക്കുഴപ്പത്തില് ജീവിക്കുന്ന മനുഷ്യരുടെ അവസ്ഥ വരച്ചുകാട്ടുന്ന ചിത്രമാണ് 'ഡിവൈന് വിന്‍ഡ്.\nContent Highlights : IFFI 2018 Goa divine wind Movie Review merzak allouache\nIFFI 2018 Divine Wind Movie Review


ചീരുവിന് പിറന്നാൾ; ഭർത്താവിന്റെ ശവകുടീരം സന്ദർശിച്ച് മേഘ്ന രാജ് [VIDEO]\nകന്നഡ നടൻ ചിരഞ്ജീവി സർജയുടെ മരണം ഏൽപ്പിച്ച ആഘാതത്തിൽ നിന്ന് സിനിമാലോകവും മേഘ്നരാജും മുക്തമായിട്ടില്ല. പെട്ടെന്നാണ് അദ്ദേഹം ഈ ലോകത്തോട് വിടപറഞ്ഞു യാത്രയായത്. ഭർത്താവിന്റെ മരണത്തിനു മുൻപിൽ പൊട്ടിക്കരഞ്ഞ് നിൽക്കുന്ന മേഘനരാജ് എല്ലാവരുടെയും മനസ്സുകളിൽ നൊമ്പരപ്പെടുത്തുന്ന ഒരു കാഴ്ചയായിരുന്നു. ഒരു കുഞ്ഞ് ജനിക്കാൻ ഇരിക്കെയാണ് ഈ മരണം സംഭവിച്ചത്.\nരാവിലെ ചിരഞ്ജീവി സർജയുടെ 36ആം ജന്മദിനമായിരുന്നു ഇന്നലെ. പിറന്നാൾ ദിനത്തിൽ അദ്ദേഹത്തിന്റെ ശവകുടീരത്തിൽ എത്തിയിരിക്കുകയാണ് മേഘ്ന. കുറച്ചു ദിവസങ്ങൾക്ക് മുന്‍പ് മേഘ്നയുടെ ബേബി ഷവറിന് ചിരഞ്ജീവിയുടെ വലിയ കട്ട് ഔട്ട് സ്ഥാപിച്ച് ഒപ്പം ചിരിതൂകി ഇരിക്കുന്ന അവരുടെ ചിത്രം പുറത്തു വന്നിരുന്നു. ചിരഞ്ജീവിയുടെ പിറന്നാളുമായി ബന്ധപ്പെട്ട് നിറവയറിൽ നിൽക്കുന്നൊരു ചിത്രം നടി പങ്കുവച്ചിരുന്ന.. നിന്റെ അച്ഛൻ എന്നും ഒരു ആഘോഷമായിരുന്നു കുഞ്ഞേ എന്ന തലക്കെട്ടോടെയാണ് മേഘ്ന ചിത്രം പങ്കുവച്ചിരിക്കുന്നത്.\nPrevious Articleകളിദാസിനെ നായകനാക്കി ജയരാജ് ഒരുക്കുന്ന ‘ബാക്ക് പാക്കേഴ്‌സ്’; ജനലിലാരോ ഗാനം പുറത്തിറങ്ങി [VIDEO]\nNext Article പതിനാലാം വയസ്സിൽ അഭിനയിച്ച സിനിമയിലെ രംഗം പോണ് സൈറ്റിൽ പ്രചരിച്ചു !! അനുഭവം തുറന്ന് പറഞ്ഞ് നടി സോന


ഫ്രാന്‍സ് വീണു – Chandrika Daily\nBy chandrika Saturday June 10, 2017 19:11 pm\nലണ്ടന്: ലോകകപ്പ് യൂറോപ്യന് യോഗ്യതാ റൗണ്ടില് ഇന്നലെ മൂന്ന് ഗ്രൂപ്പുകളിലായി ഒമ്പത് മല്‍സരങ്ങള്. വീറും വാശിയും പ്രകടമായ മൈതാനങ്ങളില് പിറന്നത് 21 ഗോളുകള്. തകര്‍പ്പന് ജയം…\nലണ്ടന്: ലോകകപ്പ് യൂറോപ്യന് യോഗ്യതാ റൗണ്ടില് ഇന്നലെ മൂന്ന് ഗ്രൂപ്പുകളിലായി ഒമ്പത് മല്‍സരങ്ങള്. വീറും വാശിയും പ്രകടമായ മൈതാനങ്ങളില് പിറന്നത് 21 ഗോളുകള്. തകര്‍പ്പന് ജയം സ്വന്തമാക്കിയത് സ്വീഡന്. അവര് യൂറോപ്പിലെ രണ്ടാം സ്ഥാനക്കാരായ ഫ്രാന്‍സിനെ മറിച്ചിട്ടത് 2-1ന്. അട്ടിമറി വിജയം നേടിയത് അന്‍ഡോറ. അവര് കരുത്തരായ ഹംഗറിയെ ഒരു ഗോളിന് വീഴ്ത്തി. വലിയ വിജയം സ്വന്തമാക്കിയത് ഡച്ചുകാര്. അവര് ദുര്‍ബലരായ ലക്‌സംബര്‍ഗ്ഗിനെ അഞ്ച് ഗോളിന് വീഴ്ത്തി. സൂപ്പര് പെര്‍ഫോര്‍മന്‍സ് നടത്തിയത് പതിവ് പോലെ കൃസ്റ്റിയാനോ റൊണാള്‍ഡോ- ലാത്‌വിയക്കെതിരെ പോര്‍ച്ചുഗല് നേടിയ മൂന്ന് ഗോളുകളില് രണ്ടും ഈ റയല് താരത്തിന്റെ വകയായിരുന്നു. ചരിത്രത്തിലിടം നേടിയത് ഡച്ചുകാരുടെ വെസ്‌ലി സ്‌നൈഡര് എന്ന മധ്യനിരക്കാരന്. ഇന്നലെ മൈതാനത്തിറങ്ങുക വഴി അദ്ദേഹം രാജ്യത്തിനായി ഏറ്റവുമധികം മല്‍സരം കളിക്കുന്ന താരമായി.ഗ്രൂപ്പ് എയിലാണ് ഇപ്പോള് കാര്യങ്ങള് ആവേശകരമാവുന്നത്. ഇത് വരെ ഫ്രഞ്ചുകാരുടെ ആധിപത്യമായിരുന്നെങ്കില് ഇന്നലെ സ്വന്തമാക്കാനായ വിജയം വഴി സ്വിഡിഷ് ടീം അവര്‍ക്കൊപ്പമെത്തി. ഹോളണ്ടുകാര് വിജയിച്ചതോടെ അവരും പിറകെയുണ്ട്. ഗ്രൂപ്പില് നിന്ന് ആദ്യമെത്തുന്നവര്‍ക്ക് മാത്രമാണ് ഫൈനല് റൗണ്ട് ബെര്‍ത്ത് എന്നിരിക്കെ ഇനി കാര്യങ്ങള് കടുപ്പമേറും. മികച്ച രണ്ടാം സ്ഥാനക്കാരായാലും ലോകകപ്പ് അവസരമുണ്ട്. സ്വിഡിഷ് നഗരമായ സോള്‍നയില് നടന്ന മല്‍സരത്തില് ദിദിയര് ദെഷാംപ്‌സ് പരിശീലിപ്പിക്കുന്ന ഫ്രാന്‍സാണ് ആദ്യം ഗോള് നേടിയത്. ഒലിവര് ജിറോര്‍ഡിന്റെ ഗോളില് മുപ്പത്തിയേഴാം മിനുട്ടില് അവര് മുന്നിലെത്തി. പക്ഷേ ഒന്നാം പകുതി അവസാനിക്കാനിരിക്കെ ജിമ്മി ഡുര്‍മാസ് സ്വിഡിഷുകാരെ ഒപ്പമെത്തിച്ചു. രണ്ടാം പകുതിയിലായിരുന്നു ആതിഥേയരുടെ വിജയ ഗോള്. ഗ്രൂപ്പില് 13 പോയന്റാണ് ഫ്രാന്‍സിനും സ്വിഡനും. ഡച്ചുകാര്‍ക്ക് 10 പോയന്റ്. ബെലാറൂസിനോട് അപ്രതീക്ഷിതമായി തോറ്റെങ്കിലും ബള്‍ഗേറിയ ഒമ്പത് പോയന്റുമായി പിറകിലുണ്ട്.\nഗ്രൂപ്പ് ബിയില് ആറാം മല്‍സരം കളിച്ച സ്വിറ്റ്‌സര്‍ലാന്‍ഡ് ക്ലീന് സ്ലേറ്റുമായി ആറാം വിജയം നേടി റഷ്യന് ടിക്കറ്റ് ഉറപ്പിച്ച മട്ടാണ്. ഫറോ ഐലാന്‍ഡ്‌സിനെ രണ്ട് ഗോളിന് കീഴ്‌പ്പെടുത്തിയത് വഴി ലഭിച്ച മൂന്ന് പോയന്റുള്‍പ്പെടെ അവര്‍ക്കിപ്പോള് 18 വിലപ്പെട്ട പോയന്റുകളായി. രണ്ടാം സ്ഥാനത്തുളള കൃസ്റ്റിയാനോയുടെ പോര്‍ച്ചുഗലിന് 15 പോയന്റുണ്ട്. ഗോളടിക്കാരനായ കൃസ്റ്റിയാനോ ഇന്നലെ സ്വന്തം ബൂട്ട് വക രണ്ട് ഗോളുകള് എതിര്‍വലയില് എത്തിച്ചു. ലാത്‌വിയക്കെതിരെ മൂന്ന് ഗോളിന്റെ ജയം വലിയ ആത്മവിശ്വാസമാണ് നല്‍കുന്നതെന്ന് സൂപ്പര് താരം പറഞ്ഞു. പക്ഷേ കൈയ്യടി നേടിയ ടീം അന്‍ഡോറയാണ്. ഗ്രൂപ്പില് ഇത് വരെ ഒരു ജയമില്ലാതെ നിരാശപ്പെടുത്തിയ ടീം ഇന്നലെ ഹംഗറിക്കാരെയാണ് ഒരു ഗോളിന് വിറപ്പിച്ചത്.\nഗ്രൂപ്പ് എച്ചില് ബെല്‍ജിയം അതിവേഗം മുന്നോട്ട് പോവുകയാണ്. എസ്‌റ്റോണിയക്കെതിരെ നേടിയ അനായാസ വിജയം വഴി ഗ്രൂപ്പിലിപ്പോള് 16 പോയന്റാണ് അവര്‍ക്ക്. ബോസ്‌നിയക്കെതിരായ സമനില ഗ്രീസിന് തിരിച്ചടിയായി. അവര്‍ക്ക് ഒമ്പത് പോയന്റാണ്. മൂന്ന് ഗ്രൂപ്പിലെയും അടുത്ത മല്‍സരം ഓഗസ്റ്റ് 31 നാണ്.\nCategories: Video Stories Tags: Football, france


NATONAL | ചൈന അതിര്‍ത്തിയില് ഇന്ത്യയോട് സഹകരിക്കുന്നില്ല; ഇന്ത്യയും ചൈനയും തമ്മിലെ പ്രശ്‌നങ്ങള്‍ക്ക് ഇപ്പോഴും പൂര്‍ണപരിഹാരമായിട്ടില്ലെന്ന് കേന്ദ്ര പ്രതിരോധ മന്ത്രി രാജ്നാഥ് സിംഗ് - Malayalivartha.com Widgets Magazine\nചൈന അതിര്‍ത്തിയില് ഇന്ത്യയോട് സഹകരിക്കുന്നില്ല; ഇന്ത്യയും ചൈനയും തമ്മിലെ പ്രശ്‌നങ്ങള്‍ക്ക് ഇപ്പോഴും പൂര്‍ണപരിഹാരമായിട്ടില്ലെന്ന് കേന്ദ്ര പ്രതിരോധ മന്ത്രി രാജ്നാഥ് സിംഗ്\n15 SEPTEMBER 2020 04:47 PM IST\nഇന്ത്യയും ചൈനയും തമ്മിലെ പ്രശ്‌നങ്ങള്‍ക്ക് ഇപ്പോഴും പൂര്‍ണപരിഹാരമായിട്ടില്ലെന്ന് വ്യക്തമാക്കി കേന്ദ്ര പ്രതിരോധ മന്ത്രി രാജ്നാഥ് സിംഗ്. ലോക്‌സഭയിലാണ് അദ്ദേഹം ഇക്കാര്യം വ്യക്തമാക്കിയത്. യഥാര്‍ത്ഥ നിയന്ത്രണ രേഖയിലെ സ്ഥിതിഗതികള് പാര്‍ലമെന്റില് വിശദീകരിക്കുകയായിരുന്നു അദ്ദേഹം. ഇരു രാജ്യങ്ങളുടെയും അതിര്‍ത്തികള് ഇപ്പോഴും രേഖപ്പെടുത്തിയിട്ടില്ല. അതിര്‍ത്തിയിലെ പ്രശ്‌നങ്ങള് പരിഹരിക്കാന് ഇരുവര്‍ക്കും സ്വീകാര്യമായ നടപടിയുണ്ടായിട്ടില്ല. ചൈന അതിര്‍ത്തിയില് ഇന്ത്യയോട് സഹകരിക്കുന്നില്ല. പരമ്ബരാഗതമായ അതിര്‍ത്തിയെ ചൈന അംഗീകരിക്കുന്നില്ല.\nഅതിര്‍ത്തിയിലെ തല്‍സ്ഥിതി ഏകപക്ഷീയമായി മാ‌റ്റുന്നത് നിയമലംഘനമാണെന്ന് നയതന്ത്ര ചര്‍ച്ചകളില് ചൈനയോട് ആവശ്യപ്പെട്ടതാണ്. എന്നാല് അവര് അതിന് തയ്യാറായിട്ടില്ല. 1960ന് ശേഷം ചൈനയുമായി യാതൊരുവിധ കരാറുമില്ല. സമാധാനപരമായ നടപടിയാണ് അവിടെ ആവശ്യം. 38,000 ചതുരശ്ര കിലോമീ‌റ്റര് ചൈന കൈയേറി. ജമ്മു കശ്‌മീരില് 5000 ചതുരശ്ര കിലോമീ‌റ്റര് സ്ഥലം പാകിസ്ഥാനും കൈയേറി. വിവിധ അവസരങ്ങളില് ചൈനയുമായി സമാധാന ചര്‍ച്ചയ്‌ക്ക് ശ്രമിച്ചെങ്കിലും അവര് തയ്യാറായിരുന്നില്ല. മേയ് മാസം മധ്യത്തില് ഗാല്‍വനില് ചൈന വിവിധയിടങ്ങളില് കൈയേറാന് ശ്രമം നടത്തി. നമ്മുടെ സേന ശക്തമായി തിരിച്ചടിച്ചു. ജൂണ് 15ന് ചൈന നടത്തിയ ആക്രമണത്തോട് വീരന്മാരായ നമ്മുടെ സൈനികര് ശക്തമായിത്തന്നെ പ്രതികരിച്ചു. നമ്മുടെ സൈനികര് വീരചരമമടഞ്ഞു. പക്ഷെ നാം ചൈനക്കും കനത്ത നാശമുണ്ടാക്കി.' രാജ്നാഥ് സിംഗ് പറഞ്ഞു.\nസ്വവര്‍ഗാനുരാഗികളുടെ വിവാഹങ്ങള്‍ക്ക് അംഗീകാരം നല്‍കണമെന്ന് മാര്‍പാപ്പ പറഞ്ഞുവെന്നത് തെറ്റായ പ്രചരണമാണെന്ന് കെസിബിസി (16 minutes ago)\nകൊവിഡ് വാക്‌സിന് നിര്‍മാണത്തിനായി 50,000 കോടി രൂപ നീക്കിവച്ച് കേന്ദ്ര സര്‍ക്കാര് (48 minutes ago)


ഇഞ്ചുറി ടൈമിൽ വിജയ ഗോൾ, ന്യൂകാസിൽ ചെൽസിയെ വീഴ്ത്തി | Fanport | Premier League News Malayalam\nHome Football Premier League ഇഞ്ചുറി ടൈമിൽ വിജയ ഗോൾ, ന്യൂകാസിൽ ചെൽസിയെ വീഴ്ത്തി\nഇഞ്ചുറി ടൈമിൽ വിജയ ഗോൾ, ന്യൂകാസിൽ ചെൽസിയെ വീഴ്ത്തി\nJanuary 19, 2020 - 1:23 AM\nപ്രീമിയർ ലീഗിൽ ചെൽസിക്ക് തോൽവി. എതിരില്ലാത്ത ഒരു ഗോളിനാണ് അവർ ന്യൂ കാസിൽ യുനൈറ്റഡിനോട് തോൽവി വഴങ്ങിയത്. കളിയിൽ ഉടനീളം ആധിപത്യം പുലർത്തിയ അവർ 94 ആം മിനുട്ടിലാണ് ഗോൾ വഴങ്ങിയത്. 39 പോയിന്റുമായി നിലവിൽ ചെൽസി നാലാം സ്ഥാനത്ത് തുടരും.\nചെൽസിക്ക് എതിരെ മികച്ച പ്രതിരോധം ഒരുക്കിയ സ്റ്റീവ് ഭ്രൂസിന്റെ തന്ത്രങ്ങൾ എല്ലാം ഫലം കണ്ട മത്സരത്തിൽ ചെൽസി ആക്രമണ നിര അവസരങ്ങൾ സൃഷ്ടിക്കുന്നതിൽ പരാജയപ്പെട്ടു. പാഭിച്ച അവസരങ്ങൾ അവർക്ക് മുതലാക്കാൻ സാധിച്ചതും ഇല്ല. പന്തടകത്തിൽ പുലർത്തിയ വ്യക്തമായ ആധിപത്യം ഗോളാക്കി മാറ്റാൻ അവർ വിഷമിച്ചതോടെ ന്യൂ കാസിലിന് കാര്യങ്ങൾ എളുപ്പമായി. കളി സമനിലയിൽ അവസാനിക്കും എന്ന ഘട്ടത്തിൽ പക്ഷെ മികച്ച ഹെഡറിലൂടെ ഐസക് ഹെയ്ഡൻ ആണ് മാഗ്‌പീസിന്റെ വിജയ ഗോൾ നേടിയത്.\nPrevious articleഒന്നാം സ്ഥാ‌നക്കാരായ ഗോവയെ എ ടി കെ തകർത്ത് എ ടി കെ ഒന്നാമത്\nNext articleവിജയം തുടരാൻ കേരള ബ്ലാസ്റ്റേഴ്സ് ഇന്ന് ജംഷദ്പൂരിൽ


Actress Meera Nandan Opens Up About Her Marriage With Mollywood Actor | മലയാള നടനുമായി വിവാഹം കഴിക്കുമോ? ഉടനെയൊന്നും ഉണ്ടാവില്ല, ആരാധകരുടെ ചോദ്യങ്ങള്‍ക്ക് മറുപടി പറഞ്ഞ് നടി മീര നന്ദന് - Malayalam Filmibeat\n| Published: Thursday, May 6, 2021, 18:18 [IST]\nമലയാളികള്‍ക്ക് ഏറ്റവും പ്രിയപ്പെട്ട നടിയാണ് മീര നന്ദന്. ദിലീപിന്റെ നായികയായി മുല്ല എന്ന ചിത്രത്തിലൂടെ 2008 ലാണ് മീര വെള്ളിത്തിരയിലെത്തുന്നത്. അവിടുന്നിങ്ങോട്ട് നിരവധി ചിത്രങ്ങളില് നായികയായി അഭിനയിച്ചു. ഏറ്റവുമൊടുവില് 2017 ല് പുറത്തിറങ്ങിയ ഗോള്‍ഡ് കോയിന് എന്ന ചിത്രത്തിലാണ് മീര അഭിനയിച്ചത്. ശേഷം ദുബായിലേക്ക് പോവുകയായിരുന്നു.\nജോലിയ്ക്കിടയില് ഗ്ലാമറസ് ഫോട്ടോഷൂട്ട് നടത്തി ഇടയ്ക്ക് മീര വാര്‍ത്തകളിലും നിറയാറുണ്ട്. അടുത്തിടെ മീര നന്ദന്റെ വിവാഹവുമായി ബന്ധപ്പെട്ട് ചില വാര്‍ത്തകള് വന്നിരുന്നു. ഒടുവില് ആരാധകര്‍ക്കിടയില് സംശയമായി ഉടലെടുത്ത പല ചോദ്യങ്ങള്‍ക്കും നടിയിപ്പോള് മറുപടി പറഞ്ഞിരിക്കുകയാണ്. ഇന്‍സ്റ്റാഗ്രാമിലൂടെ ചോദ്യോത്തര പംക്തിയിലാണ് തന്നെ കുറിച്ചുള്ള ഇന്ററെസ്റ്റിങ്ങ് ആയിട്ടുള്ള ചോദ്യങ്ങള്‍ക്ക് മീര നന്ദന് ഉത്തരം പറഞ്ഞത്.\nഇന്ററെസ്റ്റിങ് ചോദ്യങ്ങള് എന്ന് പറഞ്ഞിട്ട് ഇതെന്ത് ചോദ്യമാണ്. ഇതേ ചോദ്യമാണ് എനിക്ക് ഏറ്റവും കൂടുതലായി വന്നത്. എന്തായാലും വിവാഹം ഉ\nനെ ഉണ്ടാവില്ലെന്നാണ് മീര പറയുന്നത്. എപ്പോഴാണ് കേരളത്തിലേക്ക് വരുന്നതെന്നായിരുന്നു അടുത്ത ചോദ്യം. താന് ഏപ്രില് 23 നു വരാന് ഇരുന്നതാണ്. പക്ഷേ അപ്പോഴാണ് ഇന്ത്യയിലെ അവസ്ഥ മോശമായി മാറിയത്. അതുകൊണ്ട് ഇപ്പോള് താന് യാത്ര ചെയ്യുന്നത് അത്ര നല്ലതല്ല. അതോണ്ട് ട്രാവലിങ് പ്ലാനുകള് തല്‍കാലത്തേക്ക് മാറ്റി വെച്ചിരിക്കുകയാണെന്നും നടി പറയുന്നു.ഈദിനും വെക്കേഷന് ഇല്ല. വീട്ടില് തന്നെയായിരിക്കും ആഘോഷം.\nവിവാഹത്തെ കുറിച്ചുള്ള ചോദ്യം കഴിഞ്ഞാല് എപ്പോള് മലയാള സിനിമയിലേക്ക് എത്തും എന്നതാണ് ഏറ്റവും കൂടുതല് പേരും ചോദിക്കുന്നത്. ഇവരോടൊക്കെ പറയാനുള്ളത് എനിക്ക് അറിയില്ല എന്നാണ്. എന്ത്‌കൊണ്ട് സിനിമ ചെയ്യുന്നില്ല എന്ന ചോദ്യത്തിന് ഞാനിപ്പോള് ഒരു ജോലി ചെയ്യുകയല്ലേ, അതില് താന് ഹാപ്പിയാണ്. അല്ലാതെ മറ്റു കാരണങ്ങളൊന്നും ഇല്ല.\nActress Meera Nandan Opens Up About Her Marriage With Mollywood Actor\nStory first published: Thursday, May 6, 2021, 18:18 [IST]


മലയാളം വിക്കിപീഡിയ: തിരഞ്ഞെടുത്ത ലേഖനങ്ങള്\nമലയാളം വിക്കിപീഡിയയിലെ തിരഞ്ഞെടുത്ത ലേഖനങ്ങളുടെ ഫീഡ്.\nഫീഡ് സബ്സ്ക്രൈബ് ചയ്യൂ..\nഋണചാർജ്ജുള്ള ഒരു ഉപാണവകണമാണ് ഇലക്ട്രോൺ. ആന്തരഘടനയൊന്നുമുള്ളതായി ഇതുവരെ കണ്ടെത്തിയിട്ടില്ലാത്തതിനാൽ ഇതിനെ മൗലികകണങ്ങളിലൊന്നായി കണക്കാക്കുന്നു. ഇലക്ട്രോണിന്റെ നിശ്ചലപിണ്ഡം പ്രോട്ടോണിന്റേതിന് 1836-ൽ ഒരു ഭാഗം മാത്രമാണ്. സ്പിൻവില പ്ലാങ്ക് സ്ഥിരാങ്കത്തിന്റെ (ħ) പകുതിയായതിനാൽ ഇലക്ട്രോൺ ഒരു ഫെർമിയോൺ ആണ്. ഇലക്ട്രോണിന്റെ പ്രതികണമായ പോസിട്രോൺ വിപരീത ചാർജ്ജുകളുള്ളതും മറ്റുതരത്തിൽ സമാനമായതുമായ കണമാണ്. ഇലക്ട്രോണും പോസിട്രോണും തമ്മിൽ ഘട്ടനം നടക്കുകയാണെങ്കിൽ അവ വിസരിതമാവുകയോ കൂടിച്ചേർന്ന് ഗാമ രശ്മികൾ പുറപ്പെടുവിച്ച് ഇല്ലാതാവുകയോ ചെയ്യാം. ഒന്നാം തലമുറയിലെ ലെപ്റ്റോണുകളായ ഇലക്ട്രോണുകൾ ഗുരുത്വാകർഷണം, വിദ്യുത്കാന്തികബലം, ദുർബല അണുകേന്ദ്രബലം എന്നിവ വഴി പ്രതിപ്രവർത്തിക്കുന്നു. എല്ലാ ദ്രവ്യത്തെയും പോലെ ഇലക്ട്രോണുകളും ക്വാണ്ടം സ്വഭാവമായ കണികാ-തരംഗ ദ്വൈതസ്വഭാവം പ്രകടിപ്പിക്കുന്നു. അതിനാൽ അവയ്ക്ക് മറ്റ് കണങ്ങളുമായി ഘട്ടനം നടത്താനും പ്രകാശത്തെപ്പോലെ വിഭംഗനത്തിന് വിധേയമാകാനും സാധിക്കുന്നു.\nശ്വാസനാളത്തില് ഉണ്ടാകുന്ന സ്ഥായിയായ കോശജ്വലനത്താല് ശരീരത്തിന്റെ സ്വാഭാവിക രോഗപ്രതിരോധസംവിധാനം അമിതമായി പ്രതികരിക്കുകയും തന്മൂലം വലിവും ശ്വാസം മുട്ടലും ചുമയും കഫക്കെട്ടും ഉണ്ടാകുകയും ചെയ്യുന്ന ഒരു കാസ രോഗമാണ് ആസ്മ. ശ്വാസനാളത്തെ മുഴുവനായോ ഭാഗികമായോ ബാധിക്കുന്ന വായുസഞ്ചാരതടസ്സത്തെ സ്വാഭാവികമായോ മരുന്നു കൊണ്ടോ മാറ്റി ശ്വസനം പഴയപടിയിലെത്തിക്കാമെന്നതാണ് ആസ്മയെ സനാതന ശ്വാസതടസ്സ രോഗങ്ങളില് നിന്ന് വേറിട്ടതാക്കുന്നത്.\nജനിതകവും പാരിസ്ഥിതികവും തൊഴില്‍പരവും സാമൂഹികവുമായ ബഹുവിധഘടകങ്ങളുടെ പാരസ്പര്യമാണു ആസ്മയ്ക്ക് നിദാനം. ഇതു ചികിത്സിച്ച് മാറ്റാവുന്ന ഒരു രോഗമല്ല, എന്നാല് ലക്ഷണങ്ങളെ പൂര്‍ണമായും നിയന്ത്രിച്ചു നിര്‍ത്താനാവും. ശ്വാസനാളസങ്കോചത്തിനു കാരണമാകുന്ന ജൈവപ്രക്രിയകളെയും രോഗപ്രതിരോധവ്യൂഹത്തിന്റെ അമിതപ്രതികരണങ്ങളെയും നിയന്ത്രിക്കാനുള്ള മരുന്നുകളാണു മുഖ്യമായും ആസ്മയ്ക്കുള്ള ചികിത്സയില് ഉപയോഗിച്ചുവരുന്നത്.\nനട്ടെല്ലില്ലാത്ത കടൽജലജീവികളുടെ ഒരു ഫൈലമാണ് എക്കൈനൊഡെർമാറ്റ. ഘടനാപരമായ പല സമാനസവിശേഷതകളും പ്രകടിപ്പിക്കുന്ന ജീവികളെയാണ് ഇതിൽ ഉൾപ്പെടുത്തിയിരിക്കുന്നത്. കടൽത്തീരങ്ങളിൽ സാധാരണ കാണപ്പെടുന്ന നക്ഷത്രമത്സ്യം, കടൽച്ചേന, കടൽ വെള്ളരി, ബ്രിട്ടിൽ സ്റ്റാർ, കടൽലില്ലി, ഫെതർ സ്റ്റാർ എന്നിവയെല്ലാം ഈ ഫൈലത്തിലെ പ്രാണനാശം സംഭവിച്ചിട്ടില്ലാത്ത പ്രതിനിധികളാണ്. മുള്ളുള്ള ത്വക്കോടുകൂടിയത് എന്ന് അർത്ഥം വരുന്ന ഒരു ഗ്രീക്ക് പദത്തിൽ നിന്നാണ് എക്കൈനൊഡെർമാറ്റ എന്ന വാക്കിന്റെ ഉത്ഭവം. കടൽച്ചേനകളുടെ തോടിനെ കുറിക്കുന്നതായി 1734-ൽ ജെ. റ്റി. ക്ലെയ്ൻ എന്ന ശാസ്ത്രകാരനാണ് ഈ പദം ആദ്യമായി പ്രയോഗിച്ചത്. ക്ലെയ്ൻ ഉപയോഗിച്ച എക്കൈനൊഡെർമാറ്റ എന്ന പദം പിൽക്കാലത്ത് ഈ ഫൈലത്തിലെ എല്ലാ ജന്തുക്കളെയും സൂചിപ്പിക്കുന്നതിനായി ഉപയോഗിച്ചു. ഈ ഫൈലത്തിലെ ഹോളോത്തൂറിഡേ വർഗത്തിനൊഴികെ ബാക്കി എല്ലാ വർഗങ്ങൾക്കും ഈ പേരു യോജിച്ചതാണ്. ഹോളോത്തൂറിഡേ വർഗത്തിലെ ജീവികളിൽ ശൂലമയതൊലിയോ വലിയ ശരീരാവരണ ഫലകങ്ങളോ കാണാറില്ല.\nലേഖനങ്ങള് ഇ-മെയില് ആയി ലഭിക്കാന്\nനിങ്ങളുടെ ഇ-മെയില് വിലാസം:


ഈ ടിപ്സ് ചെയ്തു നോക്കൂ, ഗ്യാസ് ലഭിക്കാൻ മാജിക് പേസ്റ്റ് 😱😲 ഈ മാജിക് പേസ്റ്റ് ഗ്യാസ് ബർണറും പുതിയതുപോലെ ആക്കും 😍👌\n“ഈ ടിപ്സ് ചെയ്തു നോക്കൂ, ഗ്യാസ് ലഭിക്കാൻ മാജിക് പേസ്റ്റ് 😱😲 ഈ മാജിക് പേസ്റ്റ് ഗ്യാസ് ബർണറും പുതിയതുപോലെ ആക്കും 😍👌” ഗ്യാസ് അടുപ്പുകൾ ഉപയോഗിക്കാത്തവരായി ആരാണുള്ളത്. ഒട്ടുമിക്ക വീടുകളിലും ഗ്യാസ് അടുപ്പുകൾ ഉപയോഗിക്കുന്നുണ്ടായിരിക്കും. നമ്മുടെ വീടുകളിൽ ഉള്ള ഗ്യാസ് ബർണറുകൾ ക്‌ളീൻ ചെയ്യുന്നതിനുള്ള ഒരു കിടിലൻ മാർഗം നമുക്കിവിടെ പരിചയപ്പെടാം.\nബർണറുകൾ ക്‌ളീൻ ചെയ്യുന്നത് വഴി നമുക്ക് ഗ്യാസ് ലാഭിക്കുവാനും സാധിക്കും. അതുകൊണ്ട് തന്നെ ഇടക്കെങ്കിലും ഡീപ് ക്‌ളീൻ ചെയ്യുവാൻ നിങ്ങളെല്ലാവരും പ്രത്യേകം ശ്രദ്ധിക്കുക. ഗ്യാസ് ബർണറുകളിൽ അഴുക്ക് നിറയുന്നത് ഗ്യാസ് പെട്ടെന്ന് തീരുമെന്ന് മാത്രമല്ല അപകടസാധ്യത കൂട്ടുകയും ചെയ്യുന്നു. എളുപ്പത്തിൽ ബർണർ ക്‌ളീൻ ചെയ്യുവാൻ ഒരു പാത്രത്തിൽ വെള്ളം എടുക്കുക. ഇതിലേക്ക് അലുമിനിയം ഫോയിൽ ഇട്ടു കൊടുക്കണം.\nഇതിലേക്ക് നമ്മുടെ വീട്ടിലുള്ള ഏതെങ്കിലും ഒരു ഡിഷ്‌വാഷ് ലിക്വിഡ് ചേർക്കുക. അലുമിനിയം ഫോണിൽ ഇല്ല എങ്കിൽ വിനാഗിരി ഉപയോഗിക്കാവുന്നതാണ്. ഈ വെള്ളം നല്ലതുപോലെ തിളപ്പിക്കുക. ചൂടാറിയശേഷം അലുമിനിയം ഫോണിൽ കൊണ്ട് തന്നെ ബർണർ ഉരച്ചു വൃത്തിയാക്കാവുന്നതാണ്. ഇതിനുശേഷം ഒരു കാര്യം കൂടി ചെയ്‌താൽ നല്ല റിസൾട്ട് കിട്ടും. എന്താണെന്ന് അറിയുവാൻ വീഡിയോ കാണൂ..


മതിലിലും പൂന്തോട്ടമൊരുക്കാം, വെര്‍ട്ടിക്കല് ഗാര്‍ഡനിങ്ങിലൂടെ | vertical gardening\nDec 30, 2018, 12:37 PM IST\nമതിലില് ഉണ്ടാക്കുന്ന പൂന്തോട്ടമാണ് വെര്‍ട്ടിക്കല് ഗാര്‍ഡന്. വീടന് പുറത്ത് മാത്രമല്ല, അകത്തും ചെറിയ ഗാര്‍ഡനുകള് സെറ്റ് ചെയ്യാവുന്നതാണ്.\n'150 രൂപയ്ക്ക് പൂന്തോട്ടമടക്കം എല്ലാ സൗകര്യങ്ങളുമുള്ള വീട് വേണം നാടോടിക്കാറ്റിലെ 'ദാസന്റെയും വിജയന്റെയും സ്വപ്‌നം പോലെ തന്നെയാണ് വീട് പണിയുമ്പോഴും എല്ലാവരുടെയും ആഗ്രഹങ്ങള്.\nഎന്നാല് മൂന്നും നാലും സെന്റുള്ള സ്ഥലത്ത് വീട് പണി കഴിഞ്ഞ് പൂന്തോട്ടത്തിന് സ്ഥലം നോക്കുമ്പോഴാകും സ്ഥലം മുഴുവന് വീട് നിറഞ്ഞു നില്‍ക്കുന്നത്. പിന്നെ ലക്ഷ്യം വീടിന്റെ ടെറസായിരിക്കും. ടെറസിലേക്ക് പോകാതെ തന്നെ വെര്‍ട്ടിക്കല് ഗാര്‍ഡനിങ്ങിലൂടെ മനോഹരമായ പൂന്തോട്ടമുണ്ടാക്കാവുന്നതാണ്.\nവീടിനകത്ത് അല്ലെങ്കില് പുറത്ത് മതിലില് ഒരു ഭാഗത്തായി പ്രത്യേക ഫ്രെയിം തയ്യാറാക്കി അതില് ചെടിച്ചട്ടികള് ഉറപ്പിച്ചു വെയ്ക്കുക. ചെടിച്ചട്ടി വെയ്ക്കുന്നതിനു പകരം മതിലിൽ തന്നെ ചെടി നടാവുന്ന രീതിയിലുള്ള സംവിധാനമൊരുക്കിയും പൂന്തോട്ടമൊരുക്കാവുന്നതാണ്.\nഒരു ഫ്രെയിമില് പത്ത് ചെടികള് വരെ വെയ്ക്കാവുന്നതാണ്. വലുതും ചെറുതുമായ ഫ്രെയിമുകള് ഇഷ്ടാനുസരണം ഉണ്ടാക്കാവുന്നതാണ്. മതില് മാത്രമല്ല, ലിവിങ് റൂം, ബാല്‍ക്കണി, വരാന്ത എന്നിവിടങ്ങളിലും വെര്‍ട്ടിക്കല് ഗാര്‍ഡൻ നിര്‍മിക്കാം.\nചൂടുകാലത്ത് വീടിനകത്ത് തണുപ്പ് കൊണ്ടുവരാനും വെര്‍ട്ടില് ഗാര്‍ഡന് സഹായകമാകും. സിങ്കോണിയം, ഫിലോഡെന്‍ഡ്രോണ്, ബ്രോമിലിയാര്‍ഡ്‌സ്, റിയോ, ഡ്രസീനിയ, ക്ലോറോഫൈറ്റം, അസ്പരാഗസ് ഫേണ്‍സ്, ബോസ്റ്റോണ് ഫേണ്‍സ് തുടങ്ങിയ ചെടികളാണ് വെര്‍ട്ടിക്കല് ഗാര്‍ഡനില് സാധാരണയായി ഉപയോഗിക്കുന്നത്.\nContent Highlight: vertical gardening


യുവതിയെ പീഡിപ്പിക്കാന് ശ്രമിച്ചയാള് പിടിയില് – Mangalam News Online\nCrime / kalady / police news\nയുവതിയെ പീഡിപ്പിക്കാന് ശ്രമിച്ചയാള് പിടിയില്\nകാലടി>>>പറമ്പില് പുല്ല് മുറിക്കുകയായിരുന്ന സ്ത്രീയെ പീഡിപ്പിക്കാന് ശ്രമിച്ച ഒഡീഷക്കാരനായ അകുന് നായക് (24) എന്നയാള് പോലീസ് പിടിയിലായി. കഴിഞ്ഞ ഞായറാഴ്ച പകല് നടന്ന സംഭവത്തിന് ശേഷം ഇയാൾ ഒളിവിലായിരുന്നു. പ്രതിയെ മൂക്കന്നൂര് ഭാഗത്ത് വച്ചാണ് കാലടി പോലീസ് പിടികൂടിയത്. കോടതിയില് ഹാജരാക്കി റിമാന്‍റ് ചെയ്തു.\nTaggedയുവതിയെ പീഡിപ്പിക്കാന് ശ്രമിച്ചയാള് പിടിയില്\nPrevious Article ഗുണ്ടാസംഘങ്ങളുടെ പ്രവർ ത്തനം നിരീക്ഷിയ്ക്കാൻ കോടനാട് – കൂവപ്പടി ഗ്രാമപഞ്ചായത്ത് സി. സി.ടി.വി ക്യാമറകൾ സ്ഥാപിക്കും\nNext Article എ ഐ വൈ എഫ് ജില്ലാ ജാഥ ആരംഭിച്ചു


കണ്ണൂരിൽ ബസ് തലകീഴായി മറിഞ്ഞു , നിരവധി പേർക്ക് പരിക്ക് - bus accident in kannur\nഗുരുതരമായി പരിക്കേറ്റവരെ പരിയാരം മെഡിക്കൽ കോളേജിൽ പ്രവേശിപ്പിച്ചു\nകണ്ണൂർ: പഴയങ്ങാടി അടുത്തിലയിൽ നിയന്ത്രണം വിട്ട സ്വകാര്യ ബസ് കീഴ്മേൽ മറിഞ്ഞു. അപകടത്തിൽ നിരവധി യാത്രക്കാർക്ക് പരിക്കേറ്റിട്ടുണ്ട്. ഗുരുതരമായി പരിക്കേറ്റവരെ പരിയാരം മെഡിക്കൽ കോളേജിൽ പ്രവേശിപ്പിച്ചു. മറ്റുള്ളവരെ എരിപുരം താലൂക്ക് ആശുപത്രിയിലാണ് പ്രവേശിപ്പിച്ചത്.\nപഴയങ്ങാടിയിൽ നിന്നും പിലാത്തറയിലേക്ക് വരികയായിരുന്ന പി.വി.ടി ബസ്സ് അണ് അപകടത്തിൽ പെട്ടത്. വളവ് തിരിയുന്നതിനിടെയാണ് ബസ് നിയന്ത്രണം വിട്ട് തലകീഴായി മറിഞ്ഞത്. വൈകിട്ട്3മണിയോടെയാണ് അപകടം. നാട്ടുകാരാണ് ആദ്യം രക്ഷാപ്രവർത്തനം നടത്തിയത്.\nഫയർഫോഴ്സും, പൊലീസും എത്തി പരിക്കേറ്റവരെ ആശുപത്രിയിൽ പ്രവേശിപ്പിച്ചു. വൈകിട്ടോടെ വാഹനം ഉയർത്തുകയും ചെയ്തു.


ഒരു രൂപയ്ക്ക് ഒരു ജിബി ഡാറ്റയുമായി ബി എസ് എന് എല് - Janayugom Online\nHome / News / Kerala / ഒരു രൂപയ്ക്ക് ഒരു ജിബി ഡാറ്റയുമായി ബി എസ് എന് എല്\nഒരു രൂപയ്ക്ക് ഒരു ജിബി ഡാറ്റയുമായി ബി എസ് എന് എല്\nPosted on January 20, 2019, 10:25 am\nതൃശൂര്: സ്വകാര്യ കമ്പനിയായ റിലയന്‍സ് ജിയോയുടെ ബ്രോഡ്ബാന്റ് സേവനമായ ഗിഗാഫൈബറിന് വെല്ലുവിളിയായി പൊതുമേഖലാ സ്ഥാപനമായ ബി എസ് എന് എല് പുതിയ ബ്രോഡ്ബാന്റ് സേവനത്തിന് തുടക്കമിടുന്നു. ഭാരത് ഫൈബര് എന്നാണ് പുതിയ് സ്‌കീമിന്റെ പേര്. ഒരു ജിബിയ്ക്ക് 1.1 രൂപ നിരക്കില് ഗാര്‍ഹിക ആവശ്യങ്ങള്‍ക്കായി പ്രതിദിനം 35 ജിബി ഡാറ്റ നല്‍കാനാണ് ബി എസ് എന് എലിന്റെ അതിവേഗ, ഫൈബര് ടു ഫൈബര് സേവനം പദ്ധതിയിടുന്നതെന്നാണ് വിവരം.\nഅണ്‍ലിമിറ്റഡ് ബ്രോഡ്ബാന്റ് പ്ലാനുകളില് ആറിരട്ടി അധികം ഡാറ്റ നല്‍കിയുള്ള പ്രഖ്യാപനം നടന്ന്്ആഴ്ചകള് പിന്നിടുമ്പോഴാണ് ബിഎസ് എന് എലിന്റെ പുതിയ നീക്കം. ബ്രോഡ്ബാന്റ് പ്ലാനുകള്‍ക്ക് 25 ശതമാനം ക്യാഷ്ബാക്കും കമ്പനി പ്രഖ്യാപിച്ചിരുന്നു. ഓണ്‍ലൈന് പോര്‍ട്ടല് വഴി ഭാരത് ഫൈബറിനുള്ള ബുക്കിങ് ബി എസ് എന് എല് ആരംഭിച്ചുവെന്ന് ഇടി ടെലികോം റിപ്പോര്‍ട്ട് ചെയ്യുന്നു.\nറിലയന്‍സ് ജിയോയുടെ ഗിഗാെൈഫബര് പദ്ധതിയ്ക്ക് വെല്ലുവിളി സൃഷ്ടിക്കുന്നതാണ് ബി എസ് എന് എലിന്റെ ഭാരത് ഫൈബര് സേവനം. ഡാറ്റാ ആനുകൂല്യങ്ങളുടെ കാര്യത്തില് ജിയോയുമായി മത്സരിക്കാന് സാധിച്ചാല് ബി എസ് എന് എലിന് അത് വലിയ നേട്ടമാവും. പൊതുമേഖലാ സ്ഥാപനം ആനുകൂല്യങ്ങള് പ്രഖ്യാപിക്കുന്നതോടെ കൂടുതല് കമ്പനികള് ഫൈബര് ടു ഹോം സേവനങ്ങളുമായി രംഗപ്രവേശം ചെയ്യാനാണ് സാധ്യത.\nവഖ്ഫ് സര്‍വ്വെക്ക് മുഴുസമയ ജോയിന്റ് കമ്മീഷണറെ നിയമിക്കും: മന്ത്രി കെ ടി ജലീല്\nമെഡിക്കല് കോളേജ് ആശുപത്രിയിലേക്ക് പോയ ഓട്ടോറിക്ഷയ്ക്ക് തീപിടിച്ചു\nസ്വർണക്കടത്ത് കേസിൽ എം. ശിവങ്കരനെ എൻഐഎ ചോദ്യം ചെയ്യുന്നു\nK / Jul 23


വീടുപണിയുമ്പോൾ വീടിന്റെഹൃദയത്തെ മറക്കല്ലേ | Home Design Magazine\nവീടിന്റെ കലവറയാണ് അടുക്കള. മനോഹരമായി അടുക്കള ഡിസൈൻ ചെയ്യാൻ വലിയ ചിലവ് വേണമെന്നില്ല. പരിഗണിക്കേണ്ട പ്രധാന ഘടകങ്ങൾ അറിഞ്ഞിരുന്നാൽ മതി.\nവീടിന് ഹൃദയമോ എന്ന സംശയത്തിലായിരിക്കും അല്ലേ? ഉണ്ട്. വീടിന്റെ ഹൃദയമാണ് അടുക്കള. ആരോഗ്യത്തിന്റെ ഉറവിടം.\nഹൃദയം നന്നായി വർക്ക് ചെയ്തില്ലെങ്കിൽ നമ്മൾ ബുദ്ധിമുട്ടും. അടുക്കളയിൽ പണി കൃത്യമായി നടന്നില്ലെങ്കിലും അതുപോലെ തന്നെയാണ്. ജീവിതത്തിന്റെ താളം തന്നെ തെറ്റും. പറഞ്ഞു വരുന്നത് വീട് നിർമ്മിക്കുമ്പോൾ അടുക്കളയ്ക്ക് നൽകേണ്ട പ്രാധാന്യത്തെക്കുറിച്ചാണ്.\nകുറച്ച് നിറങ്ങളും മെറ്റീരിയലുകളും തിരഞ്ഞെടുക്കുന്നതിനേക്കാൾ കൂടുതൽ പ്ലാനിങ് അടുക്കള നിർമാണത്തിൽ ആവശ്യമാണ്. ജോലി ചെയ്യുന്ന വ്യക്തിക്ക് സുഖകരമാകുന്ന തരത്തിൽ വേണം അടുക്കള രൂപകൽപ്പന ചെയ്യാൻ. മനോഹരമായി അടുക്കള ഡിസൈൻ ചെയ്യാൻ വലിയ ചിലവ് വേണമെന്നില്ല. പരിഗണിക്കേണ്ട പ്രധാന ഘടകങ്ങൾ അറിഞ്ഞിരുന്നാൽ മതി.\nവൃത്തിയാക്കാൻ എളുപ്പമുള്ള ഫ്ലോറിംഗ്\nഅടുക്കള വൃത്തിയായിരിക്കുന്നതിൽ ഫ്ലോറിംഗ് ഒരു പ്രധാന പങ്ക് വഹിക്കുന്നുണ്ട്. ഫ്ലോറിംഗ് മെറ്റീരിയൽ തിരഞ്ഞെടുക്കുമ്പോൾ ക്വാളിറ്റി, കാലാവധി, വൃത്തിയാക്കാനുള്ള എളുപ്പം എന്നിങ്ങനെയുള്ള കാര്യങ്ങൾ കൂടി പരിഗണിക്കുക. ഉദാഹരണത്തിന്, സെറാമിക് ടൈലുകൾ മോടിയുള്ളതും വൃത്തിയാക്കാൻ എളുപ്പവുമാണ്. എന്നാൽ മരം കൊണ്ടുള്ള ഫ്ലോറിങ് ഊഷ്മളവും നാച്യുറലും ആണെങ്കിലും കൂടുതൽ പരിപാലനവും പരിചരണവും ആവശ്യമാണ്.\nഅടുക്കളയ്ക്ക് പുതുമ മാത്രം പോര. ഭക്ഷണം, കുക്ക്‌വെയർ, ചെറിയ ഉപകരണങ്ങൾ എന്നിവ സൂക്ഷിക്കാൻ സ്ഥലവും വേണം. ഇവയ്‌ക്കെല്ലാം യോജിക്കുന്ന രീതിയിൽ ക്യാബിനറ്റുകൾ ഡിസൈൻ ചെയ്യണം. സുഖമായി പ്രവർത്തിക്കാൻ ആവശ്യമായ ഇടവും ഉൾപ്പെടുത്തണം. കൗണ്ടർ‌ടോപ്പുകളുടെ ദൈർ‌ഘ്യം കൂടുന്നത് വഴി ഇത് നടപ്പിൽ വരുത്താം.\nബോറടിക്കാതെ ജോലി ചെയ്യാനുള്ള അന്തരീക്ഷം ഒരുക്കുന്നതും പ്രധാനമാണ്. ശോഭയുള്ള നിറങ്ങളുള്ള രസകരമായ അടുക്കളകൾ ഇപ്പോൾ ട്രെൻഡിങ് ആണ്. ഭക്ഷണവുമായി ബന്ധപ്പെട്ടതും ആകർഷകമായ ചുറ്റുപാടുകൾ വാഗ്ദാനം ചെയ്യുന്നതുമായ ചുവപ്പ്, ഓറഞ്ച്, മഞ്ഞ എന്നിവ പോലുള്ള നിറങ്ങൾ ഉപയോഗിക്കുന്നത് പുതുമ നൽകും.\nഇനി ശാന്തമായ അന്തരീക്ഷമാണ് നിങ്ങൾക്ക് വേണ്ടതെങ്കിൽ പച്ച, നീല, വയലറ്റ് പോലുള്ള നിറങ്ങൾ ഉപയോഗിക്കുക. നിറങ്ങളിലെ ചെറിയ മാറ്റങ്ങൾ പോലും നിങ്ങളുടെ അടുക്കളയെ പുതുമ നിറഞ്ഞതാക്കി മാറ്റും.\nചെറിയ ഇടം വലുതായി കാണിക്കാനും നിറങ്ങൾ\nവെളുപ്പ് നിറം ഒരു ചെറിയ ഇടം വലുതായി കാണിക്കും. ചെറിയ അടുക്കളയാണെങ്കിൽ വെളുത്ത പെയിന്റ് ചെയ്യാൻ ശ്രമിക്കുക. ഫർണിച്ചറുകൾക്കും ക്യാബിനറ്റുകൾക്കുമായി ഇളം നിറങ്ങൾ ഉപയോഗിക്കുക. ഇരുണ്ട നിറങ്ങൾ ഇടങ്ങളെ കൂടുതൽ ചെറുതാക്കി കാണിക്കും.\nഇത്രയും കാര്യങ്ങൾ ശ്രദ്ധിച്ചാൽ എത്ര ജോലി ചെയ്താലും തീരാത്ത അടുക്കളയെന്നും എത്ര വൃത്തിയാക്കിയാലും വൃത്തിയാകില്ലെന്നുമൊക്കെയുള്ള പരാതികളെ നമുക്ക് ജീവിതത്തിൽ നിന്നും ഒഴിവാക്കാം.